
Prefaţă la prima ediţie 
în limba română 


A duceţi-vă aminte de conducătorii voştri care v-au 
vestit Cuvântul lui Dumnezeu; şi, privind de 
aproape sfârşitul vieţuirii lor, urmaţi-le credinţa" (Evrei 13.7). 

Autorul cărţii „Scrisori către tineri", fratele Henk L. 
Heijkoop, s-a născut înaintea primului război mondial, 
fiind cel de-al zecelea copil al unei familii modeste de 
ţărani olandezi. Părinţii au fost credincioşi, educându-şi 
copiii în teamă de Domnul şi în mustrarea Lui. Ca tânăr 
ajuns la maturitate, fratele Heijkoop a primit credinţa vie în 
Domnul Isus ca Mântuitorul său personal şi a găsit pacea cu 
Dumnezeu. Deja în anii tinereţii, în timp ce urma studiile 
comerciale, el a început, cu multă energie, să cerceteze 
temeinic Sfânta Scriptură, ca studiu individual. Odată, ne-a 
povestit: „Pentru a nu adormi noaptea, luam câteodată două 
găleţi cu apă şi-mi ţineam picioarele în ele. Astfel puteam citi 
mai departe". în acest mod, a învăţat şi germana, şi engleza. 

şi greaca veche. Domnul i-a răsplătit din plin osteneala, 
dându-i o cunoaştere temeinică a Cuvântului lui Dumnezeu. 
„Aceasta se primeşte în genunchi", obişnuia fratele Heijkoop 
să spună, când voia să-i atenţioneze pe cei mai tineri că 
Scriptura ar trebui cercetată cu mai multă rugăciune. 

Cu darul său propriu de a prezenta Sfintele Scripturi, a 
început de timpuriu să le slujească fraţilor din Olanda şi apoi 
şi celor din Germania. Când, în 1937, adunările din Germania 
au fost interzise şi numai în mod secret mai puteau să se 
întrunească, el a căutat aceste grupuri secrete de fraţi şi le-a 
întărit. La aceasta s-a adăugat o prietenie frăţească deosebit 
de apropiată cu bunicul meu. Ca şi el, şi fratele Heijkoop 
a fost urmărit de poliţia secretă (Gestapo) şi arestat după 
ocuparea Olandei de către Germania. 

Fratele H. L. Heijkoop a acordat adăpost şi ajutor personal 
evreilor urmăriţi din care cauză a fost condamnat la mai 
mulţi ani de arest într-un lagăr de concentrare, unde, mai 
târziu, ar fi trebuit să fie executat. Dumnezeu a făcut însă ca 
fratele Heijkoop să fie eliberat pe neaşteptate, spre marea sa 
uimire. După război, a aflat că un ofiţer de la SS, pe care nu-1 
cunoştea, a ordonat eliberarea sa, dar aceasta a făcut ca, mai 
târziu, el însuşi să fie executat. După război, evreii salvaţi de 
fratele H. L. Heijkoop şi-au redeschis fabricile şi, ca semn de 
mulţumire, i-au dat o parte din câştig, pe care el l-a investit 
în afaceri proprii ce au fost binecuvântate de Domnul. Fratele 
Heijkoop, care şi-a păstrat întotdeauna un stil de viaţă foarte 
modest, a considerat aceste mijloace financiare ca fiindu-i 
încredinţate de Domnul şi le-a folosit în mod exclusiv pentru 
lucrarea Sa. De-a lungul anilor, milioane de Biblii şi cărţi 
creştine au fost răspândite gratuit cu ajutorul său în aproape 
toate regiunile misionare din lume. 

„Scrisori către tineri" a găsit mulţi cititori interesaţi în 
limbile următoare: engleză, germană, rusă, cehă, spaniolă, 
portugheză, franceză, sârbo-croată, hindusă şi telugă (India). 

Mulţumim Domnului că această carte stă acum la 
dispoziţia cititorului român. Fratele Heijkoop a vizitat, în 


8 


Scrisori către tineri, Heijkoop. indd 8 



03.04.2012 


PREFAŢĂ 


1984, fraţii din Bucureşti şi din Transilvania şi de-atunci s-a 
rugat mult pentru România şi pentru poporul lui Dumnezeu 
de acolo. 

Colaboratorii de la Gute Botschaft Verlag (Editura „Vestea 
Bună") doresc cu plăcere să trimită ediţia românească a 
cărţii „Scrisori către tineri“ în toate părţile României şi în 
Republica Moldova, cu rugămintea către Domnul ca El s-o 
binecuvânteze şi, prin aceasta. El însuşi să fie preamărit. 


Dillenburg-Frohnhausen, mai 1991 


E. E. B. 

Oare trebuie ca omul să se 
pocăiască? 


Dragă prietene, 

Această temă pusă de tine în discuţie este binevenită şi de 
aceea, în această scrisoare, doresc să-ţi răspund la întrebare. 

Mi-ai scris că în diferite discuţii personale sau la adunare 
ai auzit că trebuie să te pocăieşti, dar tu nu simţi această 
nevoie. Eşti preocupat numai de problemele tale; ai o casă 
bună şi cei mai buni prieteni; speri ca în curând să ai un loc 
de muncă bun şi apoi să vezi câte ceva din această lume. Eşti 
mulţumit cu starea ta şi te gândeşti că îndemnurile de a te 
pocăi sunt inutile. 

Te înţeleg foarte bine. Există oameni care tot timpul se 
preocupă cu alţii, fie pentru a le da sfaturi bune, fie pentru a 
le spune ce fac rău. Să asculţi tot timpul astfel de cuvinte nu 
este nicio plăcere, mai ales atunci când ştii că au dreptate. 

Dar oare au dreptate, sau nu? Aceasta este foarte important! 
Trebuie oare să te pocăieşti, sau nu este necesar? Dacă ar fi 

un lucru mărunt, ai trece peste aceasta. Data viitoare nu vei 
mai face o asemenea greşeală. în ceea ce priveşte pocăinţa, ea 
se referă la locul unde îţi vei petrece veşnicia. Fiind vorba de 
veşnicie, trebuie neapărat să te informezi. 

Vreau să te întreb: te-ai gândit vreodată la veşnicie? Sunt 
de acord cu tine că nu o putem cuprinde în imensitatea ei 
până nu vom fi acolo. Dar este de folos să ne facem timp 
pentru a-i pătrunde tainele din punct de vedere biblic. 

Am citit odată o legendă despre un tânăr foarte inteligent 
pe care regele ţării a vrut să-l pună la încercare. Regele l-a 
întrebat: „Cât durează veşnicia?". 

Tânărul a răspuns: „O! rege, într-o ţară îndepărtată există 
un munte foarte înalt, al cărui vârf trece cu mult peste nori. 

Acest munte este din oţel. O dată la o sută de ani vine o 
păsărică şi îşi şterge ciocul de el. Când acest munte va dispărea 
cu totul, atunci a trecut abia o secundă din veşnicie". 

Nu ne dă oare acest răspuns o idee despre infinitatea 
veşniciei? Dar ea este cu mult mai mare, căci în veşnicie nu (©) 

există secunde. Acolo o mie de ani sunt ca o zi, iar o zi ca o 
mie de ani (2 Petru 3.8). Veşnicia nu are sfârşit şi de aceea 
nici nu există unitate de măsură pentru a fi măsurată. 

Şi totuşi, această legendă ne arată ceva din raportul dintre 
viaţa noastră de pe pământ şi veşnicie. Ce sunt 10, 50, 80 sau 
chiar 100 de ani faţă de veşnicie? Nu este oare important să 
ştim unde şi cum ne vom petrece veşnicia? 

Mă gândesc iarăşi la o istorioară. în Evul Mediu, cei mai 
mulţi prinţi aveau câte un bufon. Aceşti bufoni erau oameni 
care, prin costumaţia lor, erau comici şi care, prin glumele 
lor, trebuiau să-i înveselească pe stăpâni. 

Odată, un prinţ i-a dăruit bufonului său, ca semn al 
demnităţii, o căciuliţă cu clopoţei şi un sceptru, cu condiţia 
să-i dea aceste lucruri unuia care face o nebunie mai mare 
decât el. După puţin timp, prinţul s-a îmbolnăvit rău de tot. 

Bufonul l-a vizitat şi l-a întrebat dacă se va însănătoşi în 
curând. Prinţul i-a răspuns că medicii l-au avertizat că nu se 
poate spera la o însănătoşire şi că, în curând, va muri. 

„Dar", răspunse bufonul, „aţi pregătit totul pentru această 
călătorie lungă şi v-aţi îngrijit de primirea dumneavoastră?". 

„Nu", răspunse prinţul, „tocmai aceasta este 
înspăimântător pentru mine, că nu ştiu cum voi fi primit". 
„Dar nu aţi ştiut că trebuie să faceţi această călătorie?" „O, 
ştiam, dar nu m-am preocupat niciodată cu ea. Erau atâtea 
alte treburi de aranjat." „Dar", a zis bufonul, „când făceaţi o 
călătorie de o zi, atunci mergea un crainic înainte şi se îngrijea 
de mâncare şi de băutură. Dacă plecarea dumneavoastră dura 
o săptămână sau câteva luni, totul trebuia aranjat cu mult 
timp înainte şi cu câteva zile înainte mergeau câţiva dintre 
servitori să pregătească totul. Iar pentru această importantă 
călătorie până la locul în care veţi rămâne pentru totdeauna 
nu v-aţi pregătit deloc? Vă dau înapoi căciuliţa şi sceptrul, 
căci aşa de nebun eu nu am fost niciodată". Nu avea oare 
dreptate bufonul? 

Mai întâi te-ai dus la şcoală vreo doisprezece ani, acum 
lucrezi toată ziua, iar seara mai înveţi, în speranţa că vei 
primi un loc de muncă mai bun. De fapt, aşa te chinui vreo 
douăzeci de ani, ca apoi să câştigi bine vreo patruzeci de ani 
şi la urmă, dacă este posibil, vreo zece-douăzeci de ani, să te 
bucuri de pensie. 

Dacă te jertfeşti atâţia ani ca să ai parte vreo cincizeci-şaizeci 
de ani de o viaţă liniştită, nu este atunci iresponsabil din 
partea ta să nu te gândeşti la veşnicie şi să nu-ţi pui întrebarea: 
Unde îmi voi petrece veşnicia? Dar nu ştii dacă vei primi 
locul de muncă dorit sau dacă nu cumva te vei îmbolnăvi sau 
poate chiar vei muri înainte de a avea o viaţă liniştită. Ce ştii 
însă cu certitudine este că te aşteaptă veşnicia! „Şi după cum 
oamenilor le este rânduit să moară o singură dată." Acest 
cuvânt al Bibliei nu a fost niciodată pus la îndoială nici de cei 
mai mari batjocoritori şi nici de cei mai îndărătnici atei. Ei nu 
se pot atinge de acest adevăr, fiindcă s-ar face de râs. Oare cine 
nu a simţit lucrarea morţii în jurul său? 

Dar să vedem cum continuă acest verset: „Iar după aceea 
vine judecata" (Evrei 9.27). Nu este oare nebunie să nu te 

intereseze şi să stai liniştit, aşteptând ca totul să vină peste 
tine? Atunci cu siguranţă vei vedea unde îţi vei petrece 
veşnicia, dar va fi prea târziu, pentru că pe veci nu se va 
mai putea schimba nimic. „Dacă un copac cade spre sud 
sau spre nord, în locul unde cade copacul, acolo va rămâne" 
(Eclesiastul 11.3). 

Poate vei răspunde: „Nu mă grăbesc. Mai am încă multe 
lucruri de aranjat". Nu vrei să te ocupi în timpul liber cu 
lucruri triste, cum ar fi moartea. Ai impresia că poţi să te ocupi 
de aceste probleme la bătrâneţe, după ce ai savurat ceva din 
viaţă. Atunci vei avea timp să te gândeşti şi la moarte. 

Ştii însă dacă vei mai trăi încă cincizeci de ani? Sau 
încă treizeci de ani? Sau douăsprezece luni sau măcar 
douăsprezece ore? 

Mă gândesc la un comerciant din Olanda care asculta 
evanghelia, vestită pe stradă de un predicator. După 
terminarea evanghelizării, s-a dus în camera lui, s-a aşezat 


pe fotoliu şi a murit. 




Chiar dacă vei trăi mult timp, ţi-ai dori ca, atâta timp cât 
eşti sănătos şi în putere, să faci ce-ţi place, iar apoi să-I dedici 
lui Dumnezeu viaţa care ţi-a mai rămas. Poţi să faci aşa, dar 
oare - în cazul în care vei mai fi în viaţă - te va mai primi 
Dumnezeu? 

Este adevărat că Dumnezeu „doreşte ca toţi oamenii să 
fie mântuiţi" (1 Timotei 2.4). El strigă către întreaga omenire: 
„împăcaţi-vă cu Dumnezeu" (2 Corinteni 5.20). El l-a primit pe 
tâlharul de pe cruce, iar alţii s-au pocăit chiar pe patul morţii. 
Eu însumi cunosc o bătrână de 85 de ani care s-a pocăit. 

Dar în Iov 33 este scris că Dumnezeu vorbeşte când 
într-un fel, când în altul şi, dacă omul nu ascultă, atunci le 
„pecetluieşte învăţăturile Sale" (versetul 16). 

După ce Faraon s-a opus de câteva ori să asculte, la urmă 
Dumnezeu i-a împietrit inima, astfel că nici n-ar mai fi putut 
să se pocăiască. 

După răpirea Bisericii (Adunării), tuturor celor care nu 
au crezut evanghelia. Dumnezeu le va „trimite o lucrare de 

rătăcire, ca ei să creadă minciuna, ca să fie judecaţi toţi cei 
care nu au crezut adevărul, ci au găsit plăcere în nedreptate" 
(2 Tesaloniceni 2.11,12). Aceasta poate să facă Dumnezeu 
şi cu tine, dacă nu asculţi chemarea Lui de a te pocăi. 
„Dumnezeu deci, trecând cu vederea timpurile de neştiinţă, 
porunceşte acum oamenilor ca toţi, de pretutindeni, să 
se pocăiască, pentru că a rânduit o zi în care va judeca 
pământul locuit, cu dreptate, prin Omul pe care L-a rânduit, 
dând tuturor dovadă prin aceea că L-a înviat dintre morţi" 
(Fapte 17.30,31). 

Ia în serios recunoaşterea păcatelor şi cere Domnului Isus 
iertare, ca să te primească acum! „Suntem deci ambasadori 
pentru Hristos; ca şi cum Dumnezeu ar îndemna prin noi, 
vă rugăm, pentru Hristos: împăcaţi-vă cu Dumnezeu!" 
(2 Corinteni 5.20,21). „Astăzi, dacă veţi auzi glasul Lui, nu vă 
împietriţi inimile!" (Evrei 4.7). 

Cu salutări din inimă, 

al tău H. L. H. 


15 


Scrisori către tineri, Heijkoop.indd 15 



03.04.2012 12:38:49 AM 






Scrisori către tineri, Heijkoop.indd 16 


03.04.2012 12:38:49 AM 




De ce trebuie omul să se 
pocăiască? 


Dragi prieteni, 

Voi întrebaţi: „De ce trebuie omul să se pocăiască şi ce 
este, de fapt, pocăinţa?". Răspunsul la această întrebare este 
simplu: pentru că aşa a spus Dumnezeu! Dacă Dumnezeu 
spune ceva, atunci nu mai trebuie să puneţi întrebări. „Cine eşti 
tu, omule, care răspunzi împotriva lui Dumnezeu? Va spune 
lucrul întocmit Celui care l-a întocmit: «Pentru ce m-ai făcut 
astfel?»" (Romani 9.20). în Fapte 17.30 am văzut că „Dumnezeu 
deci, trecând cu vederea timpurile de neştiinţă, porunceşte 
acum oamenilor ca toţi, de pretutindeni, să se pocăiască". în 
aproximativ 80 de locuri din Vechiul Testament şi în aproximativ 
70 de locuri din Noul Testament este vorba de pocăinţă. 

Dumnezeu ne arată foarte clar în Cuvântul Său de 
ce omul este îndemnat să se pocăiască. „Domnul ... este 
îndelung-răbdător faţă de voi, nevrând ca vreunii să piară, ci 
toţi să vină la pocăinţă" (2 Petru 3.9). în Fapte 17 am văzut 

motivul pentru care Dumnezeu le porunceşte oamenilor să se 
pocăiască: „Pentru că a rânduit o zi în care va judeca pământul 
locuit, cu dreptate". Va veni ziua în care fiecare om trebuie să 
dea socoteală în faţa Creatorului pentru viaţa sa. 

Dumnezeu, care cunoaşte omul, va spune atunci ca 
Judecător: „Pentru că toţi au păcătuit şi sunt lipsiţi de gloria 
lui Dumnezeu" (Romani 3.23). De aceea vrea Dumnezeu 
ca omul să se pocăiască, „pentru că lucrul acesta este bun 
şi primit înaintea lui Dumnezeu Mântuitorul nostru, care 
doreşte ca toţi oamenii să fie mântuiţi şi să vină la cunoştinţa 
adevărului" (1 Timotei 2.3,4). 

Acesta este deci motivul pentru care Dumnezeu îi porunceşte 
omului să se pocăiască: omul nu I-a slujit Creatorului Său, ci 
este un păcătos care va primi judecata cea dreaptă. 

Omul este un păcătos 

Acesta este un adevăr cutremurător. Mulţi oameni nu se 
gândesc la el, iar mulţi alţii îl neagă. Poate oare un om cinstit 
să nege că deseori face greşeli? 

Nu de puţine ori i-am întrebat pe oamenii care susţineau 
că au trăit bine şi că au dat „Cezarului ce este al Cezarului" 
dacă nu i-a acuzat niciodată conştiinţa cu privire la ceea ce au 
făcut, ceea ce au spus şi ceea ce au gândit. Rareori au existat 
oameni care au avut curajul răspunderii! 

Orice om care a păcătuit este un păcătos. El nu devine 
păcătos când face multe lucruri care nu sunt la locul lor. Un 
singur păcat îl face pe om păcătos. 

în viaţa socială, fiecare recunoaşte acest lucru. Nimeni nu va 
zice: „Acela sau celălalt nu este un păcătos, deoarece nu a ucis 
decât o singură dată sau doar de două ori". Când este vorba 
însă despre relaţia cu Dumnezeu, omul este tentat să aplice o 
altă măsură, altfel este nevoit să se osândească pe sine însuşi. 

Conştiinţa 

Dumnezeu i-a dat fiecărui om o conştiinţă (Romani 2.15) care 
îl mustră pentru orice lucru nedrept. Conştiinţa nu indică toate 

lucrurile făcute rău. Ea este influenţată şi formată de împrejurări, 
dar îi spune întotdeauna omului dacă face ceva rău sau dacă 
situaţia în care trăieşte este condamnabilă. Dumnezeu l-a înzestrat 
pe fiecare om cu o conştiinţă, chiar şi pe cei care niciodată n-au 
auzit despre El şi pe cei care nu-I cunosc Cuvântul, pentru ca, 
prin ea, să fie înştiinţaţi când săvârşesc fapte care nu sunt bune, 
ca să recunoască şi să se convingă că sunt răi şi vinovaţi. 

Ţi-ai analizat vreodată viaţa, ca să vezi câte păcate ai 
săvârşit? Probabil ai 18 ani. Să spunem că în primii opt ani nu 
ai făcut, conştient, nimic rău. Dar aceasta nu este adevărat, 
căci ştii bine de câte ori te-a mustrat conştiinţa. Şi de câte ori, 
apoi, te-a înştiinţat conştiinţa? Să presupunem că numai o 
dată pe zi. Asta ar însemna de 365 de ori pe an, iar în zece 
ani, de 3.650 de ori. La un om de 28 de ani, ar însemna de 
7.300 de ori, iar la unul de 68 de ani ar fi de 21.900 de ori. 

Conştiinţa te-a alarmat de cel puţin de 3.650 de ori. Poate 
oare un om care a săvârşit atâtea păcate să spună că nu este 
păcătos? Ar putea un Dumnezeu atât de drept să-l absolve 
de vină pe un astfel de om? 

Oare aceste exemple nu ne arată destul de clar că fiecare 
om merită judecata veşnică şi că fiecare dintre noi trebuie să 
recunoască în faţa lui Dumnezeu că a păcătuit? 

Păcatul fără voie 

Intervine acum o altă întrebare: „Oare omul este vinovat de 
păcatele lui numai dacă păcătuieşte cu voia?". Un judecător 
îl declară vinovat pe cel care calcă legea, indiferent dacă 
persoana în cauză afirmă că a cunoscut sau nu legea? El ar 
fi trebuit să o cunoască, deoarece a fost publicată. De aceea 
este valabil principiul juridic: „Neştiinţa nu te scapă de 
pedeapsă!". Cel mult, judecătorul va ţine cont de aceasta 
când va decide mărimea pedepsei, dacă într-adevăr constată 
că cel care a săvârşit nelegiuirea nu a cunoscut legea. Dacă 
un avocat care cunoaşte legile le încalcă, va suferi o pedeapsă 
mai aspră decât un tânăr care nu le cunoaşte. Dar în ambele 
cazuri este pronunţat cuvântul „vinovat". 

Găsim acelaşi principiu şi în Cuvântul lui Dumnezeu: „Şi 
dacă va păcătui cineva şi va face împotriva vreuneia dintre 
toate poruncile Domnului lucruri care nu trebuie făcute şi nu 
ştie, totuşi este vinovat şi îşi va purta nelegiuirea" (Levitic 5.17). 
Este foarte clar. Oare omul, cel creat, are dreptul să hotărască în 
ce măsură este vinovat sau nu faţă de Creatorul său? Imposibil! 
Cel care a creat omul şi care i-a dat o însărcinare are dreptul 
să aprecieze dacă făptura Sa şi-a îndeplinit responsabilităţile. 
Dumnezeu singur hotărăşte ce este păcat. Dacă vrem să ştim 
ce este păcatul, trebuie să cercetăm Cuvântul Său, trebuie să-L 
întrebăm care sunt gândurile Sale. 

Cuvântul lui Dumnezeu este foarte clar şi în această 
privinţă. în Geneza 1.28 şi 2.15-17 găsim porunca pe care 
Dumnezeu i-a dat-o omului. El trebuia „să lucreze şi să 
păzească" grădina Edenului, iar aceasta în dependenţă şi 
în ascultare faţă de Dumnezeu. Semnul ascultării faţă de 
această poruncă era să nu mănânce din pomul cunoştinţei 
binelui şi răului. 

Dar ce a făcut omul? Cu prima ocazie în care ar fi putut 
să-şi arate dependenţa şi ascultarea, s-a arătat un neascultător 
conştient. Acesta a fost începutul. După trei mii de ani. 
Dumnezeu a lăsat să se scrie în Cuvântul Său: „Domnul a privit 
din ceruri peste fiii oamenilor, ca să vadă dacă este vreunul 
cu pricepere, care-L caută pe Dumnezeu. Toţi s-au abătut, 
toţi s-au stricat; nu este niciunul care să facă binele, niciunul 
măcar" (Psalmul 14.2,3). Şi după încă o mie de ani. Cuvântul 
lui Dumnezeu spune: „Nu este niciunul care înţelege, nu 
este niciunul care-L caută pe Dumnezeu. Toţi s-au abătut, au 
ajuns toţi împreună nefolositori; nu este niciunul care practică 
bunătatea, nu este niciunul măcar" (Romani 3.11,12). Nu este 
oare clar că sentinţa lui Dumnezeu este: „Toţi au păcătuit şi 
sunt lipsiţi de gloria lui Dumnezeu"? (Romani 3.23). 

Ce este păcatul? 

Veţi spune, poate, că nu există nimeni care să fi făcut numai 
bine. Există destui oameni care fac fapte bune. Spre exemplu. 

îi amintim pe aceia care şi-au dat viaţa ca să-i ajute pe alţii, 
cum ar fi: Henri Dunant, Albert Schweizer etc. Dar nici eu 
nu fac nimic rău dacă mănânc şi beau sau dacă mă duc la 
şcoală sau la serviciu. 

Nu este nimic rău în a mânca un măr, dar copilul care 
îl mănâncă, deşi mama i-a spus să nu-1 mănânce, este 
neascultător. Atingem astfel miezul întrebării noastre: „Ce 
este păcatul?". 

Omul a fost creat de Dumnezeu şi a primit poruncă să-I 
slujească. Tot ceea ce face în contradicţie cu această poziţie 
şi cu această însărcinare este păcat. Găsim acest principiu în 
1 Ioan 3.4: „Păcatul este nelegiuire". Orice lucrare făcută de om, 
neţinându-se seamă de autoritatea lui Dumnezeu, este păcat. 

De aceea şi a mânca poate fi păcat, dacă nu se face în 
dependenţă de Dumnezeu. Domnul Isus mânca numai 
când îi spunea Dumnezeu (Matei 4.4; Ioan 4.34). De aceea. 
Cuvântul lui Dumnezeu spune: „Orice nu este din credinţă 
este păcat" (Romani 14.23). 

Dacă aplicăm acest principiu în viaţa noastră, ce găsim 
atunci? Oare ce lucrare pe care am făcut-o, ce cuvinte pe care 
le-am exprimat, ce gânduri care s-au născut în noi corespund 
ascultării faţă de Dumnezeu şi răspund la întrebarea: 
„Doamne, ce vrei să fac?". Nu ajungem astfel la concluzia că 
tot ce am făcut este păcat? 

Aceasta este tocmai ceea ce Cuvântul lui Dumnezeu 
spune: „Nu este niciunul care practică bunătatea, nu este 
niciunul măcar" (Romani 3.12). 

„Orice imaginaţie a gândurilor inimii lui era numai rău 
toată ziua" (Geneza 6.5). De aceea Dumnezeu, în dreptatea 
Sa, trebuie să judece toată omenirea. în îndurarea Sa însă. 
El cheamă omenirea la pocăinţă, ca astfel să fie salvată de la 
judecata pe care o aşteaptă. 

Ce este pocăinţa? 

Vreau acum să vă răspund la a doua întrebare: „Ce este 
pocăinţa?". 

Cuvântul acesta nu este aşa de uşor de explicat. Cuvântul 
„pocăinţă", sau „căinţă", nu exprimă în totalitate sensul 
cuvântului grecesc „metanoia ", folosit în textul original 1 . 

în 1 Tesaloniceni 1.9 citim despre o întoarcere: „... v-aţi 
întors de la idoli la Dumnezeu ca să slujiţi unui Dumnezeu viu 
şi adevărat". Până atunci, viaţa tesalonicenilor era condusă de 
idolatrie, dar acum se întorseseră cu spatele la idoli, iar viaţa 
era orientată spre slujirea lui Dumnezeu. Unele texte ca cele din 
Fapte 2.37,38; 17.30,31 şi Apocalipsa 9.20 ne lasă să recunoaştem 
că pocăinţa este o judecată de sine şi o condamnare a propriei 
vieţi şi a faptelor înaintea lui Dumnezeu. 

Putem spune că pocăinţa se poate exprima prin următoarele 
cuvinte: ne apropiem de Dumnezeu ca să ne judecăm, 
recunoscând prin aceasta că viaţa noastră nu I-a fost supusă şi 
că suntem răi şi vinovaţi (iar aceasta include şi mâhnire). 

Deşi termenul „pocăinţă" este greu de redat cu sensul 
original, pentru cel care a venit în lumina lui Dumnezeu 
nu este nicio greutate să recunoască cine este el înaintea lui 
Dumnezeu şi ce judecată ar fi meritat. Dumnezeu priveşte la 
inimă, la conştiinţă, nu la intelect. Vameşul nu a spus altceva 
decât: „Dumnezeule, ai milă de mine, păcătosul". Dumnezeu, 
care este „în stare să judece gândurile şi intenţiile inimii" 
(Evrei 4.12), ştie care sunt intenţiile cuvintelor exprimate. 

Nu ceea ce spui, ci starea inimii cu care vii înaintea lui 
Dumnezeu este decisivă pentru o pocăinţă reală. Acum te 
întreb: te-ai pocăit? 

Ai venit cu păcatele tale, cu vinovăţia ta, cu recunoaşterea 
stării tale pierdute la Dumnezeu? Nu mai aştepta, vino azi! 
Mâine poate fi prea târziu! 

Cu salutări din inimă, 
al vostru prieten, H. L. H. 


1 în limba română nu există un cuvânt care să redea înţelesul cel mai 
clar al cuvântului grecesc „metanoia". [n.tr.] 

Cum primesc pacea cu 
Dumnezeu? 


Dragă prietene, 

M-am bucurat când am aflat de la tine că te-ai recunoscut 
în faţa lui Dumnezeu ca păcătosul care, dacă nu ai fi venit 
la Domnul Isus, ai fi fost pe veci pierdut. Ti-ai recunoscut 
păcatele în faţa lui Dumnezeu, dar acum nu ştii dacă ele îţi 
sunt iertate. Te întrebi dacă remuşcările ţi-au fost suficiente 
şi pocăinţa destul de adâncă. Există zile în care nu te gândeşti 
deloc sau te gândeşti prea puţin la aceste lucruri. 

Eu pot să te înţeleg bine, căci şi eu am fost în această 
situaţie. Ziua mă gândeam mai puţin, dar seara era mai greu, 
deoarece apărea frica şi mă gândeam că, dacă mor, sunt 
pierdut pe veci. Atunci îmi mărturiseam din nou păcatele 
în faţa lui Dumnezeu şi-L rugam să mă ierte. Niciodată nu 
eram sigur că fuseseră iertate. Odată, sora mea mai mare 
mi-a spus că a găsit pace. Am întrebat-o ce a făcut, iar seara 
am făcut şi eu la fel, dar fără niciun rezultat. 

într-o seară, pe când aveam 17 ani, stăteam pe pat. Eram 
descurajat şi mă gândeam că toate rugăciunile nu ajutaseră 
la nimic. Ani de-a rândul, îl rugasem pe Dumnezeu să 
mă salveze, dar nimic nu se schimbase. în acea clipă însă. 

Dumnezeu mi-a pus pe inimă un gând: în ciuda tuturor, 
este scris: „Dacă ne mărturisim păcatele. El este credincios şi 
drept, ca să ne ierte şi să ne curăţească de orice nedreptate" 

(1 Ioan 1.9). Nu este aceasta adevărat? Deci păcatele mele 
fuseseră iertate încă de prima dată de când cerusem iertare 
lui Dumnezeu cu toată sinceritatea! în momentul acela, inima 
mea, sau, mai bine zis, conştiinţa mea, s-a liniştit. Din seara 
aceea ştiu că păcatele mi-au fost iertate. Din acel moment, nu 
am mai avut nicio îndoială, întrucât Dumnezeu însuşi îmi 
spusese acest adevăr. 

Câtă remuşcare trebuie să simtă omul? 

Care fusese motivul pentru care nu găsisem pace atâţia ani? 

Fără îndoială, cauza era că nu simţeam mulţimea păcatelor (iţ) 

mele sau că aveam o cunoştinţă prea mică despre vinovăţia 

mea şi despre păcat. Niciun om, atunci când s-a pocăit, nu 

a avut deplină căinţă şi cunoştinţă a ceea ce înseamnă păcat 

înaintea lui Dumnezeu. Abia după pocăinţă ne dăm seama 

cât de răi suntem în noi înşine. 

Totuşi, Dumnezeu doreşte să avem o conştienţă mai 
clară despre starea noastră pierdută. Cu cât mai profundă 
este aceasta, cu atât mai temeinică va fi şi pocăinţa noastră, 
cu atât mai clar vom recunoaşte şi judecata pe care am 
meritat-o, cu atât mai sinceră va fi şi recunoaşterea vinei 
noastre şi cu atât mai adânci vor fi şi liniştea şi pacea pe 
care le vom simţi ulterior. De aceea. Duhul Sfânt lucrează 
la inima celui păcătos şi îi aduce conştiinţa în lumina 
lui Dumnezeu, ca să-şi vadă starea pierdută, mulţimea 
păcatelor şi să înţeleagă ce judecată trebuie să rostească un 
Dumnezeu sfânt şi drept. 

Şi totuşi, nu acesta este miezul problemei. Cauza era 
că mă uitam la mine, nu la Dumnezeu. Cuvântul Său nu 

era suficient pentru mine. Atunci când mi-am recunoscut 
păcatele şi am ştiut că am stricat totul, ar fi trebuit să ascult 
de glasul lui Dumnezeu. Cuvântul Lui este foarte clar: „Dacă 
ne mărturisim păcatele. El este credincios şi drept ca să ne 
ierte păcatele". în schimb, aşteptam ca ceva, în inima şi în 
viaţa mea, să-mi dea siguranţă cu privire la iertarea păcatelor 
mele, dar n-ar fi trebuit să fac altceva decât să cred cuvântul 
lui Dumnezeu care spune că acela care îşi mărturiseşte 
păcatele are siguranţa că îi sunt iertate. 

Dreptatea lui Dumnezeu 

Dumnezeu nu este un judecător pământesc cu o inimă 
miloasă care îl pedepseşte mai blând pe cel care îi 
trezeşte milă şi mai drastic pe cel pe care nu-1 înţelege. 
Harul şi dragostea lui Dumnezeu nu pot lucra niciodată 
în contradicţie cu dreptatea Sa. Aceasta este minunea 
evangheliei, că acelaşi Dumnezeu, care odată îşi va 
dovedi dreptatea în judecată faţă de orice păcătos, acum 
îşi arată aceeaşi dreptate prin faptul că fiecărui păcătos, 
care vine prin credinţa în Domnul Isus la El, îi iartă şi îi 
şterge toată vina. 

„Pentru că în ea [în evanghelie] se descoperă o dreptate 
a lui Dumnezeu din credinţă, spre credinţă" (Romani 1.17). 
„Spre arătarea dreptăţii Sale în timpul de acum, astfel încât 
El să fie drept şi să-l îndreptăţească pe acela care este din 
credinţa în Isus" (Romani 3.26). 

îndreptăţire 

într-adevăr. Dumnezeu poate acţiona drept doar în 
concordanţă cu dreptatea Sa. De aceea omul ar fi fost 
pierdut pe veci dacă Domnul Isus nu ar fi împlinit lucrarea 
de răscumpărare la Golgota. Dragostea lui Dumnezeu ar fi 
vrut să-l scape pe cel păcătos de pierzare veşnică, dar aceasta 
nu era posibil, pentru că dreptatea lui Dumnezeu cerea 
pedeapsa păcătosului. Şi niciodată dragostea lui Dumnezeu 
nu poate lucra în contradicţie cu dreptatea Sa. 

Atunci s-a întâmplat minunatul lucru despre care citim 
în Evrei 10, Psalmul 40 etc. Voia lui Dumnezeu era să 
mântuiască toţi păcătoşii (1 Timotei 2.4). Domnul Isus a 
devenit om şi a spus: „Iată, Eu vin ca să fac voia Ta". El a 
mers la cruce ca să rezolve pentru noi problema păcatului. 
Acolo a fost făcut păcat şi judecata lui Dumnezeu asupra 
păcatului a fost pusă asupra Lui. Astfel, în această judecată, 
dreptatea lui Dumnezeu a fost pe deplin satisfăcută. 

Domnul nu a purtat judecata din pricina Lui însuşi. El 
era Cel sfânt. Cel curat. Cel care n-a cunoscut păcat. El a 
purtat păcatul în locul fiecăruia care, prin credinţă, avea să-L 
accepte ca Mântuitor. 

Acum Dumnezeu îi poate spune fiecărui păcătos: 
împacă-te cu Dumnezeu (2 Corinteni 5.20). Nu numai 
dragostea, ci şi dreptatea Sa cere ca fiecare, care vine prin 
credinţă la Domnul Isus, să primească iertare. 

învierea: dovada dreptăţii lui Dumnezeu 

Cu această temă vreau să mă ocup mai îndeaproape. Domnul 
Isus a mers la cruce şi a purtat toate păcatele acelora care 
L-au primit şi îl vor primi (1 Petru 1.24). El a fost făcut păcat 
şi, prin urmare, a fost judecat (2 Corinteni 5.21; Romani 8.3). 
„Pentru că plata păcatului este moartea" (Romani 6.23), 
despărţire de Dumnezeu (Apocalipsa 20.14,15). Aceasta 
a trebuit să suporte Domnul Isus la cruce. în acele ore de 
întuneric, a fost părăsit de Dumnezeu, iar la sfârşitul acestora. 
El a murit. Astfel, la cruce a putut spune: „S-a sfârşit!". 

Oare ar fi putut Domnul să rămână în mormânt după 
ce a împlinit lucrarea de răscumpărare? Dreptatea lui 
Dumnezeu, care adusese mai întâi judecată asupra Lui, 
cerea acum să nu rămână mai mult în moarte. Lucrarea 
era împlinită, judecata lui Dumnezeu fusese pe deplin 
executată, iar dreptatea lui Dumnezeu fusese pe deplin 
satisfăcută (Ioan 16.8,10). Dacă Domnul nu ar fi înviat, 
aceasta ar fi fost dovada că lucrarea nu ar fi fost împlinită, 
în acest caz n-ar fi existat nici pentru noi răscumpărare 

(1 Corinteni 15.17,18). Aceasta ne face să înţelegem că 
punctul central al evangheliei este învierea şi că orice atac 
asupra acestui aspect distruge această evanghelie. 

De aceea, în Romani 4.25 se spune: „Care a fost dat 
pentru greşelile noastre şi a fost înviat pentru îndreptăţirea 
noastră". 

în timpul harului, în care trăim. Dumnezeu spune despre 
fiecare om: „Căci toţi au păcătuit şi sunt lipsiţi de gloria lui 
Dumnezeu". Dar de asemenea El spune: „Fiind îndreptăţiţi, 
fără plată, prin harul Său, prin răscumpărarea care este în 
Hristos Isus, pe care Dumnezeu L-a rânduit ca ispăşire, prin 
credinţă în sângele Lui" (Romani 3.23-25). 

Această veste este pentru toţi oamenii, dar ea este valabilă 
numai pentru cei care cred (Romani 3.23). Numai aceia care 
acceptă judecata divină - că sunt pierduţi - şi, în acelaşi 
timp, îl primesc pe Domnul Isus prin credinţă au parte de 
această veste. 

Acum Duhul Sfânt a lucrat în inima ta, ţi-ai văzut 
păcatele şi starea pierdută. Cu acestea ai mers la Dumnezeu 
şi le-ai mărturisit înaintea Lui - ceea ce eşti şi ce ai făcut. 
Dumnezeu te-a dirijat spre Domnul Isus şi ţi-a spus: „El a 
murit pentru păcătoşi. Dacă-L primeşti, pun lucrarea Lui 
în seama ta". Tu L-ai primit pe Domnul Isus şi acum tu 
trebuie să crezi că este adevărat ce spune Dumnezeu: că 
ţi-a iertat păcatele. Nu este vorba despre ceea ce simţi (că 
totul este în ordine), ci despre ceea ce a spus Dumnezeu 
şi acesta este singurul lucru care contează. în noaptea în 
care a fost înjunghiat mielul pascal, îngerul judecăţii care 
umbla prin Egipt (Exod 12) nu se oprea la casele la care 
vedea sânge. Nu conta dacă cel întâi-născut sau cineva din 
familia lui vedea acest lucru. Dacă făcuseră întru totul ceea 
ce le spusese Dumnezeu, era în ordine; dar, ca să aibă pace, 
trebuiau să creadă, pentru că Dumnezeu o spusese. 

Lucrul cel mai minunat în toate acestea este că Dumnezeu 
este glorificat în orice privinţă atunci când îl primeşte pe 
cel păcătos. Este clar că aici sunt văzute îndurarea, harul 

şi dragostea Sa, dar aceasta nu este totul. Când un păcătos 
vine la Dumnezeu, prin credinţa în Domnul Isus, El pune 
în seama lui lucrarea Domnului Isus. întrucât Domnul Isus 
a purtat în mod desăvârşit judecata pentru păcat, aceasta 
înseamnă că Dumnezeu îl vede fără niciun păcat pe care 
ar trebui să-l judece. Deci Dumnezeu este drept când îl 
absolvă de orice judecată şi îl îndreptăţeşte. Prin aceasta este 
glorificată nu numai dreptatea lui Dumnezeu, ci şi adevărul 
Său. înţelegem acum semnificaţia pasajului din 1 Ioan 1.9: 
„Dacă ne mărturisim păcatele. El este credincios şi drept, ca 
să ne ierte şi să ne curăţească de orice nedreptate". 

Dumnezeu ştie cine suntem 

Poate spui acum: „Nu constat niciun fel de schimbare la 
mine, ba chiar fac mai multe lucruri greşite decât înainte". 
Te cred pe cuvânt, deoarece acum vezi mai multe păcate 
decât înainte. Nici nu poate fi altfel, pentru că Duhul Sfânt 
ţi-a luminat ochii. Dar Dumnezeu te cunoştea dinainte să 
vii la El; îţi cunoştea inima, viaţa, toate păcatele pe care le-ai 
făcut şi le vei face. El cunoaşte mult mai multe păcate decât 
vei conştientiza tu vreodată pe pământ. „Dar, când s-a arătat 
bunătatea şi dragostea de oameni a lui Dumnezeu ...". Şi 
noi eram dintre aceia despre care se spune: „Eram altădată 
fără minte, neascultători, rătăciţi, robiţi diferitelor pofte 
şi plăceri, trăind în răutate şi în invidie, vrednici de a fi 
urâţi şi urându-ne unii pe alţii" (Tit 3.3,4). „Pe când eram 
noi încă fără putere, la timpul potrivit, Hristos a murit 
pentru cei neevlavioşi. Dar Dumnezeu îşi arată propria 
Lui dragoste faţă de noi prin aceea că, pe când eram noi 
încă păcătoşi, Hristos a murit pentru noi" (Romani 5.6-10; 
2 Corinteni 5.20). Deşi duşmani, am fost împăcaţi cu 
Dumnezeu! 

Avem pace cu Dumnezeu 

Deşi Dumnezeu ştia pe deplin cine eşti. L-a dat pe Domnul 
Isus pentru ca tu, dacă vei crede în El, să primeşti viaţă 

veşnică. El a spus că vei fi îndreptăţit fără plată dacă, 
prin credinţa în sângele Domnului Isus, vii la Dumnezeu 
(Romani 3.23-25). De asemenea. El a mai spus că te va absolvi 
de orice vină dacă te apropii de El, iar prin acest lucru El îţi 
arată că este drept. Din partea Lui, totul este în ordine. Mai 
ai tu ceva împotriva Lui? Bineînţeles că nu! Doar ai venit la 
Dumnezeu, pentru că ai recunoscut că ai nevoie de iertare! 

Dar atunci de ce nu ai pace? Pacea cu Dumnezeu 
înseamnă, cu siguranţă, că nu mai este nimic ce ar trebui 
rezolvat între tine şi Dumnezeu, deci totul este în ordine. 
Acum Dumnezeu nu mai are nimic împotriva ta, pentru că 
te-a îndreptăţit prin credinţa în Domnul Isus şi ai parte de 
mântuirea veşnică pe care Domnul ţi-a câştigat-o (Evrei 9.12; 
Romani 5.1). Şi nu mai ai nimic împotriva Lui. Eşti împăcat 
cu Dumnezeu (2 Corinteni 5.20), deci ai pace cu Dumnezeu. 

Astfel, Romani 5.1 spune: „Deci, fiind îndreptăţiţi prin 
credinţă, avem pace cu Dumnezeu prin Domnul nostru Isus 
Hristos". 

Şi totuşi, nu am pace 

Dar acum spui: „Nu am pace!". într-adevăr nu ai, întrucât 
nu ai acceptat-o ca fiind de mult prezentă. Domnul Isus a 
făcut pace. El este pacea noastră. El ne vesteşte această pace 
(Efeseni 2.16,14,17). „... făcând pace prin sângele crucii Lui" 
(Coloseni 1.20). De când L-ai primit, ai parte de această pace, 
dar, ca s-o savurezi, trebuie să crezi că este aşa. Vei avea pace 
din momentul în care crezi că Dumnezeu spune adevărul, 
anume că Domnul Isus a făcut pace la cruce. 

Te comporţi ca soldaţii japonezi pe o insulă mică din 
Oceanul Pacific. După cinci ani de la terminarea războiului, 
ei încă trăiau ca şi cum ar fi fost în război. Aşteptau atacuri 
ale duşmanilor aşa cum o făcuseră în timpul războiului. De 
ce? Deoarece credeau că sunt încă în război; nu crezuseră 
vestea păcii pe care o primiseră. 

Faptul că nu ai încă pace vine din aceea că nu crezi 
necondiţionat Cuvântul lui Dumnezeu. Ce mare pagubă 

pentru tine! Pe de altă parte, îl necinsteşti pe Dumnezeu 
prin faptul că nu crezi Cuvântul Său. „Dumnezeu nu este 
om, ca să mintă" (Numeri 23.19). în clipa în care îl crezi pe 
Dumnezeu şi în această privinţă, poţi să-I mulţumeşti pentru 
tot ce ţi-a dat, pentru harul Său nespus. Şi numai atunci vei 
simţi pacea în inima ta. Omul spune: „Prima dată să văd, 
apoi voi crede". Dumnezeu spune: „Prima dată să crezi, apoi 
să vezi". 

Cu salutări cordiale, 

al tău prieten, H. L. H. 

Eliberare de sub puterea 
păcatului 


Dragă prietene, 

Este frumos că ai găsit odihnă în lucrarea împlinită a lui 
Hristos. Ţi-ai mărturisit lui Dumnezeu povara păcatelor şi ai 
crezut ceea ce a spus despre Domnul Isus şi despre lucrarea 
Sa. Acum ştii că nu mai vii la judecată şi poţi cânta: Sângele 
Său mi-a îndepărtat toate păcatele. 

Totuşi, din cuvintele tale nu reiese o mare bucurie. 
Probabil că ai simţit-o, dar în clipa de faţă, cu siguranţă, 
nu o mai ai. De fapt, nu trebuie să te întrebi de ce nu mai 
ai bucurie. Ştiu aceasta din experienţă şi este adeverit şi de 
Cuvântul lui Dumnezeu. 

Eşti dezamăgit de tine însuţi. Ai crezut că viaţa ta trebuie 
să fie altfel din momentul în care te-ai întors la Dumnezeu şi 
ai pace cu El, dar a trebuit să constaţi contrariul. Gândurile 
păcătoase sunt la fel de prezente ca şi înainte. Toate greşelile de 
caracter pe care le aveai înaintea pocăinţei tale sunt şi ele încă 

prezente. Te superi la fel de repede ca şi înainte. Te gândeşti 
că nu ar trebui să fie aşa (şi ai dreptate); şi nici Dumnezeu nu 
poate să spună că este bine. Nici tu nu vrei să fie aşa, ba chiar 
te lupţi împotriva acestei stări. Dar nimic din toate acestea nu 
te ajută. De fapt, este din ce în ce mai rău. Când te gândeşti 
că este mai bine, constaţi că este cu mult mai rău. Te-ai rugat 
mult ca Domnul să te ajute să treci de această stare, dar nici 
aceasta nu te-a ajutat. Da! Poate ţi s-a întâmplat şi ţie cum mi-a 
spus odată o femeie credincioasă: „Cu cât mă rog mai mult 
dimineaţa, cu atât mai rău îmi ies toate". 

Am trecut şi eu printr-o astfel de experienţă. în primii doi 
ani după ce am găsit odihnă pentru conştiinţa mea, mă aflam 
în deznădejdea mea şi îmi spuneam că nici măcar nu sunt 
întors la Dumnezeu. în acei ani, mama mi-a spus de multe 
ori: „Trebuie să te pocăieşti", dar nu îndrăzneam să-i spun 
că sunt întors la Dumnezeu. Aveam impresia că nu mă va 
crede, văzându-mă în starea în care eram. 

Cum era oare posibil? Nu este normal ca, după pocăinţă, 
viaţa unui copil al lui Dumnezeu să nu se schimbe deloc şi 
că, deşi nu mai vrea să păcătuiască, o face totuşi şi mai mult, 
devenind, prin aceasta, din ce în ce mai nefericit. 

Pentru această stare există două explicaţii: 

1. Nu cunoşti şi nu înţelegi deplina însemnătate a lucrării 
Domnului Isus aşa cum o prezintă Cuvântul lui Dumnezeu. 

2. Chiar dacă o cunoşti, totuşi n-o primeşti şi n-o 
împlineşti, pentru că nu crezi aceasta ca pe un adevăr spus 
de Cuvântul lui Dumnezeu. 

Starea omului 

Am arătat în scrisoarea precedentă că toţi oamenii au păcătuit 
şi sunt vinovaţi înaintea lui Dumnezeu (primele capitole din 
Epistola către Romani). De asemenea, am arătat că cine îl 
primeşte pe Domnul Isus şi a primit iertarea pentru vină este 
îndreptăţit de Dumnezeu. De aceea, toţi cei întorşi la Dumnezeu 
pot spune: „Deci, fiind îndreptăţiţi din credinţă, avem pace cu 
Dumnezeu prin Domnul nostru Isus Hristos" (Romani 5.1). 

Dumnezeu este de partea omului vinovat şi a pregătit 
totul pentru ca acesta să poată fi mântuit. 

începând cu Romani 5.12 este tratată o altă tematică. Aici nu 
se mai vorbeşte despre păcatele noastre, despre faptele noastre 
păcătoase, ci despre starea noastră. Cum se poate ca omul să nu 
facă altceva decât să păcătuiască? Aceasta este posibil, deoarece 
natura, inima sa sunt rele. „Inima este nespus de înşelătoare 
şi fără nicio speranţă de vindecare: cine poate s-o cunoască?" 
(Ieremia 17.9). „Pentru că dinăuntru, din inima oamenilor, ies 
gânduri rele, adultere, curvii, ucideri, furturi, lăcomii, răutăţi, 
înşelăciuni, destrăbălări, un ochi rău, hulă, trufie, nebunie", 
spune Domnul Isus în Marcu 7.21. în Tit 3.3, Pavel face o 
prezentare a stării omului: „Pentru că şi noi eram altădată fără 
minte, neascultători, rătăciţi, robiţi diferitelor pofte şi plăceri, 
trăind în răutate şi în invidie, vrednici de a fi urâţi şi urându-ne 
unii pe alţii". Aici nu sunt enumerate faptele păcătoase, ci este 
descris feîul nostru de a gândi, starea şi natura noastră. 

După chipul şi asemănarea lui Dumnezeu 

în Romani 5.12-21 avem explicaţia faptului că toţi deţinem o 
natură păcătoasă: pentru că toţi suntem, de fapt, descendenţi 
ai lui Adam. 

Adam a fost creat după chipul şi asemănarea lui Dumnezeu 
(Geneza 1.26; 5.1). „După chipul lui Dumnezeu" arată poziţia 
pe care o ocupă în creaţie. Ca administrator al lui Dumnezeu, 
îl reprezenta pe Dumnezeu pe pământ şi, ca atare, era cap 
al creaţiei. în ciuda căderii în păcat şi a urmărilor acesteia, 
Adam şi, implicit, omul, ca urmaş al acestuia, rămâne chipul 
lui Dumnezeu (1 Corinteni 11.7). 

„După asemănarea lui Dumnezeu" arată curăţia şi nevinovăţia 
lui Adam. Exista o concordanţă morală între Creator şi creaţia Sa. 
Din păcate însă, aceasta nu a durat mult. Adam a călcat porunca 
lui Dumnezeu şi şi-a pierdut curăţia, devenind un păcătos 
vinovat. De atunci, nicăieri nu se mai spune despre Adam şi 
despre urmaşii săi că ar fi „asemenea lui Dumnezeu". Acest lucru 
este valabil numai în creaţie (Geneza 1.26; 5.1; Iacov 3.9). 

După chipul şi asemănarea lui Adam 

în Geneza 5, acest lucru este foarte clar. în versetul 1 se spune 
că Dumnezeu a creat omul după asemănarea Sa. în versetul 3 
citim că Adam a avut un fiu care era după chipul şi după 
asemănarea sa, adică a unui păcătos vinovat, a unei făpturi 
decăzute înaintea lui Dumnezeu. Aşa este fiecare copil la 
naşterea sa: un om păcătos, întrucât are natura părinţilor săi. 

Iov a spus: „Cine poate scoate un lucru curat din unul 
necurat? Nimeni!" (Iov 14.4). David spune: „Iată, am fost 
născut în nelegiuire şi în păcat m-a zămislit mama mea" 
(Psalmul 51.5). Ca şi concluzie a celor prezentate mai sus, 
citim în Romani 5.12-21: „Pentru că, dacă prin greşeala unuia 
singur, cei mulţi au murit ..." (versetul 15), iar în versetul 17: 
„Pentru că, dacă prin greşeala unuia singur, moartea a domnit 
printr-unul singur . Decăderea lui Adam a avut urmări 
asupra tuturor oamenilor (versetul 18), iar prin neascultarea 
lui Adam, toţi urmaşii săi au fost puşi în poziţia de păcătoşi 
fgi (versetul 19). Cu alte cuvinte, starea fiecărui om care se va 

naşte corespunde stării strămoşului Adam, după căderea 
sa în păcat: un păcătos care îşi aşteaptă moartea, izgonit din 
Grădina Edenului şi din apropierea lui Dumnezeu. 

Aici se vorbeşte despre starea omului şi nu despre 
păcatele făcute. Chiar înainte ca omul să înfăptuiască un 
păcat, el se află în această stare: este un păcătos care îşi va 
primi osânda şi moartea. 

Nu devine vinovat prin naştere, ci prin faptele, păcatele pe 
care le va face. în Apocalipsa 20.12 citim că morţii vor fi judecaţi 
potrivit faptelor lor, nu potrivit stării lor. Şi totuşi, starea omului 
este cea care îl face incapabil să ajungă în cer. Dumnezeu 
nu poate să accepte în prezenţa Sa niciun om care are o fire 
păcătoasă. Dumnezeul cel Sfânt îl îndepărtează pe veci din 
apropierea Sa pe omul care are o asemenea natură. Dumnezeu, 
care este lumină şi în care nu este întuneric (1 Ioan 1.5), nu poate 
permite niciun fel de întuneric în prezenţa Sa (Efeseni 5.8). Pe 
un astfel de om trebuie să-l arunce în întuneric; „acolo vor fi 
plânsul şi scrâşnirea dinţilor" (Matei 8.12; 22.13). Deci, dacă 

Domnul Isus n-ar fi împlinit lucrarea de răscumpărare, niciun 
om n-ar fi ajuns în cer, nici măcar copiii care mor la naştere şi 
care n-au făcut nicio faptă păcătoasă. 

Iertarea păcatelor nu este suficientă! 

Din cele de mai sus reiese că nu este suficient să ai iertarea 
păcatelor. Dacă Domnul Isus ar fi purtat toate păcatele mele pe 
cruce, dar n-ar fi făcut pentru mine ceva mai mult, eu n-aş mai 
fi osândit pentru păcate şi totuşi aş merge în pierzare veşnică. 
Dumnezeu poate ierta păcatele, dar nu şi o stare rea, o natură 
păcătoasă. El i-a dat omului multiple ocazii să arate că mai este 
ceva bun în el: înainte de potop - când Dumnezeu nu dăduse încă 
nicio poruncă, nicio interdicţie; după potop - când Dumnezeu 
Şi-a instituit autoritatea ca să înfrâneze răul (Geneza 9.5,6), când 
l-a ales pe Israel ca popor al Său şi i-a dat drepturi şi porunci 
şi, în bunătatea Sa, S-a coborât să locuiască în mijlocul lor 
(Deuteronom 4.68). Apoi le-a dat judecători, profeţi şi împăraţi, i-a 
crescut prin disciplina Sa, iar în cele din urmă a venit El însuşi pe 
acest pământ în har, „Dumnezeu descoperit în came". „Dumnezeu 
era în Hristos, împăcând lumea cu Sine, nesocotindu-le greşelile 
lor" (2 Corinteni 5.19). Şi ce s-a arătat? „A venit la ai Săi şi ai Săi 
nu L-au primit" (Ioan 1.11). „Şi lumina luminează în întuneric 
şi întunericul n-a cuprins-o" (Ioan 1.5). „Oamenii au iubit mai 
mult întunericul decât lumina" (Ioan 3.19). Oamenii erau aşa de 
răi, încât pe Dumnezeul descoperit în har L-au lepădat, iar pe 
„Dumnezeul descoperit în carne" L-au răstignit. Prin cruce, a 
devenit clar că omul este rău, pe deplin stricat şi că lui Dumnezeu 
nu-I rămâne altceva de făcut decât să-l osândească. 

De aceea Domnul Isus, în Ioan 3, nu spune: „Dacă 
păcatele cuiva nu sunt iertate, nu poate vedea împărăţia lui 
Dumnezeu", ci spune: „Dacă cineva nu este născut din nou, 
nu poate vedea împărăţia lui Dumnezeu" (Ioan 3.3). 

Răspunsul lui Dumnezeu 

în Romani 5.12-21 găsim răspunsul divin la această problemă. 
Primul om, întâiul Adam, a transmis descendenţilor săi 

poziţia pe care a ocupat-o după căderea în păcat. în acelaşi 
fel. Dumnezeu L-a aşezat pe Domnul Isus, al doilea Om, 
ultimul Adam (1 Corinteni 15.45-47), pe acest pământ, iar 
poziţia pe care Acesta a ocupat-o după împlinirea lucrării 
Sale de pe cruce a dat-o tuturor celor care sunt uniţi cu El. Se 
pune acum întrebarea: „Despre ce poziţie este vorba?". 

Domnul Isus a purtat pe cruce păcatele noastre sub 
judecata lui Dumnezeu (1 Petru 2.23). Aceasta însă nu este 
totul. în Romani 8.3 citim: „Trimiţând pe propriul Său Fiu, în 
asemănare cu carnea păcatului şi pentru păcat, a condamnat 
păcatul în carne". în 2 Corinteni 5.21 citim: „Pe Cel care n-a 
cunoscut păcat. L-a făcut păcat pentru noi, ca noi să devenim 
dreptate a lui Dumnezeu în El". 

Aceste două locuri nu vorbesc despre păcatele noastre, 
despre faptele noastre rele, ci despre păcat, despre principiul 
răului, despre originea păcatelor, despre firea rea, „carnea 
păcatului", „păcatul în carne" (Romani 8.3). în capitolele 5-8 
fgi ale Epistolei către Romani, aceste expresii sunt folosite (iţ) 

pentru a prezenta natura noastră cea rea. 

în aceste locuri scrie că, atunci când era răstignit pe cruce. 

Dumnezeu L-a făcut păcat pe Domnul Isus. Acolo Domnul 
nu a purtat numai păcatele noastre, ci a fost pus şi în locul firii 
noastre păcătoase. Dumnezeu L-a judecat pe Acela care nu 
cunoştea păcat şi a făcut-o ca şi cum ar fi fost un om păcătos, cu o 
natură păcătoasă. Judecăţile lui Dumnezeu - atât asupra naturii 
păcătoase a omului, cât şi asupra păcatelor lui (a faptelor lui 
rele) - L-au lovit pe Domnul Isus. Aşa a murit şi a fost îngropat. 

Ultimul Adam 

Ca dovadă că dreptatea Sa a fost pe deplin satisfăcută şi în ceea 
ce priveşte păcatele noastre şi în ceea ce priveşte natura noastră 
cea rea, puterea lui Dumnezeu L-a înviat dintre cei morţi 
(Efeseni 1.20). Domnul Isus a înviat, iar judecata a trecut. El stă 
înaintea lui Dumnezeu într-o poziţie nouă: ca Unul care a purtat 
într-un mod desăvârşit judecata asupra păcatelor şi asupra 
păcatului, ca Unul care a fost înviat de Dumnezeu, dovadă 

că judecata a fost pe deplin exercitată şi dusă la bun sfârşit, 
iar acum El trăieşte o viaţă de înviere. Aceasta este poziţia 
Domnului Isus ca al doilea Om, ca ultimul Adam, de când El a 
devenit capul unei noi familii, a familiei lui Dumnezeu. 

Romani 5.12-21 ne spune că fiecare care este unit cu El 
împarte cu El această poziţie. „Dar darul de har ... şi darul 
în har, care este al unui singur Om, Isus Hristos, au prisosit 
pentru cei mulţi" (versetul 15). „Iar darul de har este din 
multe greşeli, spre îndreptăţire" (versetul 16). „Cu atât mai 
mult cei care primesc plinătatea harului şi a darului dreptăţii 
vor domni în viaţă printr-Unul singur, Isus Hristos" 
(versetul 17). Lucrarea Domnului Isus este suficientă pentru 
îndreptăţirea vieţii şi, „prin ascultarea Unuia singur, cei mulţi 
vor fi făcuţi drepţi" (versetele 18 şi 19). Harul domneşte prin 
dreptate spre viaţa eternă (versetul 21). „Dacă ne-am făcut 
una cu El în asemănarea morţii Lui, tot aşa vom fi şi în a 
învierii Lui" (Romani 6.5). Efeseni 2.6 merge şi mai departe 
„Dumnezeu ne-a înviat împreună şi ne-a aşezat împreună în 
cele cereşti, în Hristos Isus". 

Astfel ştim că lucrarea Domnului Isus înseamnă pentru noi 
mult mai mult decât iertarea păcatelor. Când un păcătos vine 
la Dumnezeu, mărturisindu-şi vina şi crezând în Domnul 
Isus, El îi oferă un loc în familia Sa. Astfel, el îi aparţine 
Domnului Isus şi toată lucrarea Domnului Isus i se atribuie 
lui. Acest lucru înseamnă că pedeapsa pentru păcatele sale 
(faptele sale păcătoase) au fost purtate pe cruce şi de aceea 
sunt ispăşite. Dar şi natura sa păcătoasă a fost judecată şi a 
murit, în Domnul Isus, pe cruce. Acum are parte de viaţa de 
înviere a Domnului Isus. Cel din urmă Adam (un duh dătător 
de viaţă - 1 Corinteni 15.45) a suflat în el şi i-a dat propria 
Lui viaţă de înviere (Ioan 20.22). El are viaţă veşnică, pe însuşi 
Domnul Isus ca viaţă (Ioan 3.15,16; 1 Ioan 1.1,2; 5.11-13,20). 

Mort împreună cu Hristos 

Acela care a înţeles aceasta nu mai încearcă să devină mai bun. 
El a înţeles că ceva pe care Dumnezeu îl consideră fără speranţă 

nu mai poate fi îmbunătăţit. în plus, ştie că Dumnezeu l-a 
lăsat să moară pe cruce în Domnul Isus. A mărturisit aceasta 
prin botez. A fost botezat „pentru Hristos Isus", a fost botezat 
„pentru moartea Lui" şi a fost înmormântat cu El prin botez, 
pentru moarte (Romani 6.3,4). El ştie că Dumnezeu îl vede în 
noua sa viaţă - care nici nu vrea şi nici nu poate să păcătuiască. 
Şi el însuşi se vede tot aşa: socotindu-se mort faţă de păcat şi 
viu faţă de Dumnezeu în Hristos Isus (Romani 6.11). El nu va 
lupta împotriva păcatului. Nu găsim nicăieri că el ar trebui 
să o facă, ci, din contră, să se socotească mort faţă de păcat 
(Romani 6.11). (în Evrei 12.4 nu este vorba despre păcatul care 
locuieşte în noi, ci despre păcatul dintr-o lume duşmănoasă.) 
Bineînţeles că păcatul va încerca să se mai manifeste. Vrea să 
se manifeste ca fiind viu, dar el nu trebuie să i-o permită. Nu 
are voie să asculte de el, ci trebuie să privească la Domnul 
Isus. Când păcatul devine activ în inima mea şi încearcă 
să-mi atragă atenţia asupra lui, nu trebuie să-i dau ascultare, 
ci trebuie să-mi aţintesc gândurile spre Domnul. în această 
clipă nu mă mai gândesc la păcat. Viaţa nouă din noi se poate 
manifesta prin faptul că ne aţintim privirea spre Domnul Isus: 
„Iar noi toţi, privind ca într-o oglindă, cu faţa descoperită, 
gloria Domnului, suntem transformaţi în acelaşi chip, din 
glorie spre glorie, întocmai ca de la Duhul Domnului" 
(2 Corinteni3.18). 

Dacă fac acest lucru. Duhul Sfânt care locuieşte în 
mine preia lupta împotriva cărnii (a naturii păcătoase) 
(Galateni 5.17). Aceasta însă nu este lucrarea noastră. „Tot 
aşa şi voi, socotiţi-vă pe voi înşivă morţi faţă de păcat şi vii 
faţă de Dumnezeu, în Hristos Isus" (Romani 6.11). 

Experienţă 

Cum se face că aşa de mulţi credincioşi suspină sub puterea 
păcatului aşa cum am descris-o la începutul scrisorii? Şi 
cum se face că nu există credincios care să nu cunoască din 
experienţă această stare şi lupta în legătură cu ea? Nu spun 
că această luptă trebuie să dureze toată viaţa credinciosului, 

cum deseori se spune. Mulţumim Domnului că nu este aşa! 
Domnul Isus a biruit păcatul şi pe Satan. Astfel, fiecare 
care are parte de el poate sta în libertate (Galateni 5.1,13,16) 
şi poate duce o viaţă de biruinţă (Romani 8.14). Fiecare 
care împlineşte practic punctul de vedere prezentat în 
Romani 8.1-11 este eliberat de sub puterea lui Satan, a 
păcatului şi a morţii. La el se va găsi roada Duhului şi 
cerinţele drepte ale legii vor fi împlinite în el (Romani 8.4). 

Fiecare dintre noi cunoaşte această luptă, pentru că 
eliberarea se învaţă şi se înţelege numai prin experienţă. 

Când cineva se întoarce la Dumnezeu, îşi vede păcatele 
şi se preocupă cu ele, din cauză că înaintea sa stă judecata 
lui Dumnezeu. Primeşte viaţa nouă şi are o voinţă înnoită 
care doreşte să-I slujească lui Dumnezeu. întreabă de voia 
lui Dumnezeu şi vrea să o împlinească precum o lege, iar pe 
această cale învaţă să-şi cunoască natura păcătoasă. Romani 7 
descrie această experienţă. 

în primele patru versete avem învăţătura ca punct de 
plecare. Suntem morţi faţă de lege şi suntem uniţi cu un 
Altul, cu un Hristos înviat. Versetele 5 şi 6 formează puntea 
de legătură cu experienţa. Prima experienţă este: legea nu 
are nicio putere. Ea este sfântă, dreaptă şi bună. Ea era „spre 
viaţă", pentru că „acela care o împlineşte va trăi prin ea". 
Ştiu însă din experienţă că aceasta ne aduce moartea, pentru 
că, prin poruncă, pofta se trezeşte în inima mea, iar legea îmi 
interzice să poftesc. Aceasta duce la cunoaşterea adevărată a 
naturii mele: „Pentru că ştiu că în mine, adică în carnea mea, 
nu locuieşte nimic bun" (versetul 18). Dar faptul că vreau 
să fac binele şi totuşi fac răul, pe care îl urăsc (versetul 15), 
mă conduce să fac diferenţa între mine, cel care vreau 
binele „pentru că, după omul dinăuntru, îmi place legea lui 
Dumnezeu" (versetul 22), şi puterea din mine, păcatul, care 
reuşeşte să mă conducă să fac răul (versetul 20). Atunci ajung 
la experienţa că sunt un rob al păcatului care locuieşte în 
mine. Aceasta este „legea păcatului", o regulă: că păcătuiesc 
şi mă găsesc fără nicio putere. Sunt robul acestei legi. 

Atunci Duhul Sfânt mă conduce la această descoperire: 
nimic bun nu este în mine. Atunci strig: „O, nenorocit 
om ce sunt! Cine mă va elibera din acest trup al morţii?" 
(Romani 7.24). într-o asemenea stare, vine răspunsul lui 
Dumnezeu: „Mulţumesc lui Dumnezeu, prin Isus Hristos, 
Domnul nostru" (versetul 25). 

Eliberare 

Simt eliberat de acest trup al morţii! A fost judecat în Hristos pe 
cruce (Romani 8.3). Nu mai trăiesc eu, ci Hristos trăieşte în mine 
(Galateni 2.20). Eu sunt în Hristos, deci în aceeaşi poziţie pe 
care El a ocupat-o după înviere. De aceea, pentru mine nu mai 
există nicio condamnare (Romani 8.1). Duhul Sfânt mi-a dat o 
viaţă nouă care nu păcătuieşte şi care nu poate păcătui, ci este 
în deplină concordanţă cu Acela care a creat-o (Ioan 3.5,6). Pe 
lângă aceasta. Duhul Sfânt locuieşte în mine şi El este puterea 
care-i dă vieţii celei noi capacitatea de a acţiona potrivit felului 
Său de a fi (1 Corinteni 6.14; Ioan 4.14; 7.38,39). Tot El este Acela 
care duce lupta împotriva cărnii (Galateni 5.17). Astfel, legea 
Duhului de viaţă în Domnul Isus (o regulă de nestrămutat) m-a 
eliberat de sub legea păcatului şi a morţii (Romani 8.2; vezi şi 
7.23). Nu mai sunt în carne (în natura mea cea veche), ci în duh; 
poziţia mea este caracterizată prin viaţa pe care am primit-o 
prin naşterea din nou prin Duhul Sfânt (Ioan 3) şi prin faptul 
că însuşi Duhul Sfânt locuieşte în mine (Romani 8.9). Acest fapt 
înseamnă că îi aparţin lui Hristos, sunt deci un creştin. 

Starea normală a credinciosului este aceasta: liber de 
sub puterea lui Satan, a păcatului şi a morţii, liber de a sluji 
lui Dumnezeu, liber de a avea o părtăşie neîntreruptă cu 
Dumnezeu într-o bucurie deplină (1 Ioan 1.3,4). 

Să dea Domnul ca şi tu şi eu să fim întotdeauna în această 
stare normală! 

Cu salutări din inimă, 

al tău frate în Domnul Isus, 


H. L. H. 

Dragi prieteni, 

V-aţi neliniştit când aţi auzit spunându-se că nu putem 
şti încă de pe acum dacă suntem mântuiţi, întrucât nu se ştie 
dacă am fost aleşi. 

Răspunsul la această întrebare se găseşte foarte uşor în 
Biblie. Cuvântul lui Dumnezeu spune: „Pentru ca oricine 
crede în El să nu piară, ci să aibă viaţă eternă" (Ioan 3.16). 
Dacă acest lucru este adevărat - şi ştim că Dumnezeu 
nu minte - atunci avem această siguranţă. Nimeni nu va 
tăgădui că Biblia spune adevărul. Am întrebat odată pe 
cineva, care susţinea exact aceste lucruri, în ce măsură crede 
că apostolul Pavel a fost la Dumnezeu şi a citit în cartea 
planurilor Sale. Bineînţeles că mi-a spus că nu crede. L-am 
întrebat atunci cum a putut Pavel să le scrie tesalonicenilor: 

„Ştiind, fraţi preaiubiţi de Dumnezeu, alegerea voastră" 
(1 Tesaloniceni 1.4) şi cum a putut să li se adreseze cu „sfinţi" 
celor cărora le-a adresat epistolele. Nu a putut să-mi răspundă 
nimic pe moment, dar a doua zi mi-a zis: „Acum ştiu şi eu că 
sunt mântuit". într-adevăr. Cuvântul lui Dumnezeu vorbeşte 
foarte clar despre o alegere. Oare care copil al lui Dumnezeu 
nu a citit locuri ca Efeseni 1.4,5; Romani 8.29,30; 1 Petru 1.2 
etc. cu toată evlavia şi nu L-a adorat pe Dumnezeu pentru 
harul Său? 

Predestinare 

Din păcate, omul nu a rămas la Cuvântul lui Dumnezeu, ci 
i-a permis minţii să meargă mai departe şi să tragă concluzii 
aşa-numite logice. Consecinţa a fost că a ajuns la concluzii 
contradictorii Cuvântului lui Dumnezeu şi care sunt, 
de fapt, o necinstire a lui Dumnezeu. învăţătura despre 
predestinarea tuturor oamenilor este numai o caricatură 
a imaginii minunate pe care Cuvântul lui Dumnezeu o dă 
despre alegere. 

învăţătura despre predestinare spune că Dumnezeu i-a 
ales pe unii pentru mântuirea veşnică, iar pe alţii a decis să-i 
lepede (potrivit cu Romani 9.8-23). Haideţi să citim împreună 
aceste versete. 

Har, nu numai pentru iudei 

în primele opt capitole ale Epistolei către Romani găsim 
descrisă starea omului şi răspunsul lui Dumnezeu cu 
privire la aceasta. Omul este pierdut, fără nicio speranţă: 
„Pentru că toţi au păcătuit şi sunt lipsiţi de gloria lui 
Dumnezeu, fiind îndreptăţiţi, fără plată, prin harul Său, prin 
răscumpărarea care este în Hristos Isus" (Romani 3.23,24). 
Toţi sunt mântuiţi pe temeiul harului, iar aceasta nu se 
limitează numai la iudei. Prin urmare, harul nu este numai 
pentru iudei, ci şi pentru neamuri. Acest lucru nu este însă 
acceptat de iudei. Ei aveau un loc privilegiat şi doreau să-l 
menţină şi mai departe. De aceea duşmănia lor devenea 


42 


Scrisori către tineri, Heijkoop.indd 42 



03.04.2012 


SUNT OAMENII PREDESTINAŢI SĂ MEARGĂ ÎN PIERZARE? 


deseori vizibilă atunci când evanghelia era vestită păgânilor 
(vezi Fapte 13.45-50; 15.1; 17.5; 28.25-29). 

în capitolele 9-11 ale Epistolei către Romani, apostolul 
tratează problema referitoare la faptul că iudeii şi neamurile 
sunt aşezaţi în aceeaşi poziţie, în ce priveşte evanghelia, şi 
cum, înainte, iudeii fuseseră aşezaţi de Dumnezeu într-o 
poziţie specială, iar acum El nu mai face nicio deosebire. 

Sămânţa lui Avraam 

Primul lucru la care făceau referire iudeii era că sunt sămânţa 
lui Avraam. „Bine", spune apostolul, dar „atunci trebuie ca şi 
Ismael să fie recunoscut drept strămoş al arabilor, deoarece şi 
el a fost fiu al lui Avraam". în cazul în care ar exista obiecţii, 
spunându-se că mama lui Ismael a fost o simplă slujnică, 
atunci ar trebui să-l recunoască pe Esau. Iacov şi Esau 
au avut aceiaşi părinţi şi au fost născuţi în acelaşi timp. Şi 
totuşi, deşi Esau a fost mai în vârstă, nu el a devenit strămoş 
al poporului lui Dumnezeu; nu pentru că Iacov ar fi fost mai 
bun, ci, înainte ca ei să se nască. Dumnezeu a spus că cel mai 
mare va sluji celui mai tânăr. 

Deci faptul că iudeii se aflau în această poziţie privilegiată 
nu se baza pe vreun drept juridic, ci pe puterea şi pe harul 
lui Dumnezeu. Dacă ar fi făcut uz de vreun drept, atunci ar fi 
trebuit să-i recunoască şi pe arabi ca popor al lui Dumnezeu, 
dar nu au vrut în niciun caz aceasta. Prin urmare, dacă au 
devenit popor al lui Dumnezeu numai pe temeiul libertăţii 
harului şi al puterii lui Dumnezeu, atunci oare nu are 
Dumnezeu dreptul să-i binecuvânteze şi pe alţii? 

Vedem deci că aici nu este vorba despre o alegere sau 
despre o lepădare pentru veşnicie, ci doar despre o poziţie 
privilegiată pe acest pământ. 

Pe Iacov l-am iubit, iar pe Esau l-am urât 

Cuvintele din Romani 9.13 sunt folosite în special ca dovadă 
a învăţăturii despre lepădare. Cine face aceasta confundă 
versetul 12 cu versetul 13. Ceea ce scrie în versetul 12 a 

spus Dumnezeu pe când nu erau încă născuţi copiii, dar nu 
înainte de întemeierea lumii, după cum spune Efeseni 1.4 
despre noi. 

Aici este vorba despre o poziţie pământească. Dumnezeu 
a spus aceasta cu puţin timp înainte de naştere (versetul 10). 
Versetul 13 este un citat din Maleahi 1.2,3. Dumnezeu a spus 
aceasta cu 1.400 de ani după moartea lui Iacov şi a lui Esau, 
adică după ce le-a cunoscut viaţa lor şi a urmaşilor lor. în 
Evrei 12.16,17, Esau este numit un curvar şi un lumesc care, 
pentru o ciorbă de linte, şi-a vândut dreptul de întâi-născut 
şi care nu a găsit loc pentru pocăinţă. Să ne uimească atunci 
faptul că Dumnezeu spune despre el că îl urăşte? „Tu-i urăşti 
pe toţi lucrătorii nelegiuirii" (Psalmul 5.5). 

Ajungem astfel la versetul 15: „Mă voi îndura de cine Mă 
îndur; şi voi avea milă de cine am milă" (Exod 33.19). Poporul 
ridicase viţelul de aur şi îl lepădase pe Dumnezeu (Exod 32.10), 
dar Moise s-a rugat pentru ei. Atunci Dumnezeu îşi arată din 
nou harul şi cruţă poporul. Aceste cuvinte reprezintă dovada 
faptului că Dumnezeu îşi rezervă dreptul să manifeste har 
chiar dacă cineva merită judecata. Faptul că Israel era poporul 
lui Dumnezeu se baza numai pe har. Atunci cum pot aceste 
cuvinte să fie bază a învăţăturii despre lepădare? Versetul 15 
întăreşte principiul harului. Atunci când toţi au meritat 
judecata, numai îndurarea lui Dumnezeu a putut găsi o cale 
de ieşire. Cu ce i-ar ajuta omului faptul că astăzi nu ar mai 
păcătui? (în cazul în care ar putea!). El tot ar trebui să suporte 
judecata pentru păcatele înfăptuite până acum. 

Dumnezeu îi împietreşte pe unii oameni! 

Versetul 17 este un citat din Exod 9.16. Dumnezeu i-a spus 
lui Faraon că avea să-i împietrească inima pentru ca El să-Şi 
poată manifesta toată puterea. Mai întâi trebuie să citim ce 
s-a întâmplat înainte. în Exod 5.2, Faraon spune: „Cine este 
Domnul, ca să ascult de glasul Lui şi să las pe Israel să plece? 
Nu cunosc pe Domnul şi nici nu voi lăsa pe Israel să plece". 
După aceea le îngreunează munca (Exod 5.17). în ciuda 

tuturor semnelor şi a judecăţilor trimise de Dumnezeu, 
totuşi el nu a vrut să asculte. Abia după aceea. Dumnezeu îi 
spune: „îţi voi împietri inima ca să te lovească toată grozăvia 
judecăţii Mele". 

Este adevărat. Domnul spusese dinainte că El avea să o 
facă (Exod 4.21), pentru că ştia dinainte că Faraon nu avea să 
asculte. îi cunoştea inima (Exod 3.19). Abia după ce i-a vorbit 
în multe rânduri prin semne şi plăgi şi, de fiecare dată, el 
refuza să lase poporul, ba chiar mai mult, îşi călca cuvântul 
dat. Dumnezeu i-a împietrit inima (Exod 9.12). Abia apoi 
Dumnezeu îi spune aceste cuvinte. 

Este un adevăr de seamă că Dumnezeu, câteodată, 
împietreşte inimile. Aşa cum a făcut-o la Faraon, o face 
şi astăzi. Imediat după răpirea Adunării, le-o va împietri 
acelora care au auzit evanghelia, dar nu au primit-o 
(2 Tesaloniceni 2.11). Dar Dumnezeu nu o face până nu-i dă 
omului ocazia să se pocăiască (Iov 33.14-30). Aceasta este 
însă cu totul altceva decât învăţătura despre lepădare. 

Dumnezeu este liber să acţioneze după bunul plac 

în Romani 9.19-21, această problemă este tratată într-un mod 
general. Oare Dumnezeu nu are dreptul să facă ce vrea cu 
făpturile Sale? Dacă vrea să-l facă pe unul un vas de cinste, 
iar pe altul, un vas de necinste, nu are El drept la aceasta? 
Poate oare făptura să-L tragă la răspundere pe Cel care a 
creat-o? în calitate de Creator, Dumnezeu are drept să facă 
ce vrea cu creaţia Sa. Pe unul are dreptul să-l graţieze, iar pe 
altul să-l osândească la pierzare veşnică, dar de aceasta din 
urmă nu a făcut niciodată uz. El este Lumină şi Dragoste şi 
niciodată nu lucrează în contradicţie cu Sine însuşi. 

Chiar versetul 21 vorbeşte despre aceasta. Este o aluzie 
la Ieremia 18. Aici Dumnezeu arată că are dreptul să facă ce 
vrea cu Israel. Olarul face din lut un vas, dar, dacă nu este 
bun, face un alt vas din el. 

„Şi Cuvântul Domnului a fost către mine, zicând: «Casă 
a lui Israel, nu pot Eu să fac cu voi ca olarul acesta?», zice 

Domnul. «Iată, ca lutul în mâna olarului, aşa sunteţi voi în 
mâna Mea, casă a lui Israel»" (Ieremia 18.5,6). 

Cum aplică Dumnezeu acest drept al Său? „în clipa când 
vorbesc despre o naţiune sau despre o împărăţie că o voi 
smulge şi că o voi surpa şi că o voi distruge, iar naţiunea 
aceea, despre care am vorbit, se va întoarce de la răutatea ei. 

Mă voi întoarce de la răul pe care M-am gândit să i-1 fac. Şi, în 
clipa când vorbesc despre o naţiune sau despre o împărăţie 
că o voi zidi şi o voi sădi, iar ea va face rău în ochii Mei, ca să 
nu asculte de glasul Meu, atunci Mă voi întoarce de la binele 
pe care am zis că i-1 voi face" (Ieremia 18.7-10). 

Dacă cineva se pocăieşte de răutatea sa, atunci lui 
Dumnezeu îi va părea rău de judecata pe care avea de gând 
să o aducă şi îi va oferi har. Pentru aceasta. Dumnezeu îşi 
foloseşte pe deplin suveranitatea. 

Vase ale mâniei pregătite pentru nimicire 

C®) Versetele 22 şi 23 din capitolul 9 al Epistolei către Romani (®) 

dovedesc acelaşi lucru, deşi sunt deseori folosite ca bază a 
învăţăturii de lepădare. în realitate, sunt o dovadă puternică 
împotriva acestei învăţături. 

Versetul 22 vorbeşte despre vase ale mâniei pregătite pentru 
distrugere. Cine le-a pregătit? Nu se precizează aici. Dar faptul 
că nu Dumnezeu le-a pregătit reiese foarte clar din context. 

I-ar fi purtat oare Dumnezeu cu multă îndelungă-răbdare, 
ca apoi să-i pregătească pentru nimicire? Vezi şi versetul 23 
unde scrie că le pregătise dinainte pentru glorie. Este clar că 
ei înşişi se pregătiseră: „După împietrirea ta şi după inima ta 
nepocăită, îţi aduni mânie, în zi de mânie şi de descoperire a 
dreptei judecăţi a lui Dumnezeu" (Romani 2.5). 

Cuvântul lui Dumnezeu nu cunoaşte predestinare spre 
pieire 

Nu, nu există în Scriptură nicio dovadă că Dumnezeu ar 
fi decis osândirea cuiva, că ar fi decis ca anumiţi oameni 
să meargă în pierzare veşnică. Dimpotrivă, aceasta este în 

contradicţie cu ceea ce Dumnezeu ne-a descoperit despre 
Sine în Cuvântul Său. 

Oare ar putea Dumnezeu - Mântuitorul nostru - care 
vrea ca toţi oamenii să fie mântuiţi şi care L-a dat pe Fiul Său 
ca preţ de răscumpărare pentru toţi, ca toţi să aibă parte de 
aceasta - să decidă ca unii să nu aibă parte de aceasta şi să 
meargă în pierzare veşnică? Găsim multe locuri în această 
privinţă (vezi Ioan 3.16; Romani 3.22; 1 Ioan 2.2). 

Mulţumiri fie aduse lui Dumnezeu că există o alegere 
potrivit căreia cei păcătoşi sunt aleşi pentru glorie! Nicăieri 
însă Cuvântul lui Dumnezeu nu vorbeşte despre o alegere 
spre pieire. Din contră, el spune: „Şi cine însetează să vină; 
şi cine vrea să ia apa vieţii fără plată" (Apocalipsa 22.17) 
şi „Dumnezeu, Mântuitorul nostru, care doreşte ca toţi 
oamenii să fie mântuiţi şi să vină la cunoştinţa adevărului" 
(1 Timotei 2.4). 

Dacă nu putem corela aceste două lucruri - alegerea 
unora şi invitaţia către toţi - atunci pentru noi este valabil: 
„Gândurile Mele sunt mai înalte decât gândurile voastre" 
(Isaia 55.9). Care om ar îndrăzni să creadă că ar fi în stare 
să înţeleagă sau chiar să judece, cu mintea sa, înţelepciunea 
şi căile lui Dumnezeu? Pentru cel credincios rămâne ceea ce 
spunea Avraam: „Nu va face dreptate Judecătorul întregului 
pământ?" (Geneza 18.25). 

Cu salutări din inimă, 

al vostru frate în Domnul Isus, 


H. L. H. 

Alegerea 


(continuarea scrisorii precedente) 


-ar putea pune acum întrebarea: „Cum pot şti dacă sunt 



ales?". 


în primul rând, trebuie să ţinem cont că niciodată 


Cuvântul lui Dumnezeu nu le vorbeşte despre alegere celor 
necredincioşi. Lor li se prezintă starea lor pierdută şi judecata 
lui Dumnezeu şi apoi chemarea lui Dumnezeu la pocăinţă 
prin credinţa în Domnul Isus şi jertfa Sa. 

După pocăinţa şi credinţa în Domnul Isus li se spune că 
sunt aleşi. De unde pot şti aceasta? 1 Tesaloniceni 1.4-6 dă 
răspunsul. Aici, apostolul scrie: „Ştiind, fraţi preaiubiţi de 
Dumnezeu, alegerea voastră. Pentru că evanghelia noastră nu 
a fost la voi numai în cuvânt, ci şi în putere şi în Duh Sfânt 
şi în siguranţă deplină, după cum ştiţi ce fel de oameni am 
fost între voi, pentru voi. Şi voi v-aţi făcut imitatori ai noştri 
şi ai Domnului, primind Cuvântul în mult necaz, cu bucuria 
Duhului Sfânt". Ei primiseră Cuvântul, iar aceasta era dovada 

alegerii. Dacă cineva primeşte evanghelia şi, prin ea, primeşte 
pace cu Dumnezeu, aceasta este dovada alegerii sale. 

Ce spune Scriptura despre alegere? 

Deşi Scriptura vorbeşte în mai multe locuri despre alegere 
(1 Petru 1.2; 2 Timotei 1.9; Tit 1.2 etc.), învăţătura ca atare 
este prezentată în Romani 8.28-30 şi Efeseni 1.3,4. 

în Romani 8.29,30 scrie: „Pentru că, pe aceia pe care i-a 
cunoscut dinainte, i-a şi rânduit dinainte să fie asemenea 
chipului Fiului Său, pentru ca El să fie Cel întâi-născut între 
mulţi fraţi. Iar pe cei pe care i-a rânduit dinainte, pe aceştia 
i-a şi chemat; şi pe cei pe care i-a chemat, pe aceştia i-a şi 
îndreptăţit; iar pe cei pe care i-a îndreptăţit, pe aceştia i-a şi 
glorificat". 

Aici se precizează că Dumnezeu a cunoscut, mai întâi, 
persoanele. Nu scrie că le-a cunoscut starea şi comportamentul 
sau că se vor pocăi. Pur şi simplu el a cunoscut persoanele. 
Efeseni 1.4 ne spune că aceasta a fost „înainte de întemeierea 
lumii", deci din veşnicie. 

Aceste persoane au fost rânduite mai dinainte să fie 
asemenea chipului Fiului Său. Aici avem deci alegerea, 
înainte de a fi fost născuţi, înainte de a fi fost Adam, înainte 
de a fi fost create pământul şi cerurile, despre care citim 
în Geneza 1.1, Dumnezeu S-a gândit la noi şi, în hotărârea 
Sa, a decis ca noi să fim asemenea chipului Fiului Său. 
Cuvântul lui Dumnezeu spune despre Hristos: „El este 
chipul lui Dumnezeu cel nevăzut" (Coloseni 1.15). Aici ni 
se spune că vom fi asemenea chipului Său. El trebuie să fie 
întâiul-născut între mulţi fraţi. Deşi ocupă întâiul loc, noi 
vom fi asemenea Lui. 

Aici nu-L vedem pe Domnul ca Fiu al lui Dumnezeu. 
Ca Fiu al lui Dumnezeu, El este Dumnezeul cel veşnic şi 
este singur în această poziţie. Aici se vorbeşte despre El ca 
Fiul lui Dumnezeu născut pe acest pământ, care a împlinit 
lucrarea de la cruce şi în care toate planurile lui Dumnezeu 
s-au împlinit (Coloseni 1.19-21; Efeseni 1.10,20-23). 

Originea binecuvântărilor noastre este unită aici cu 
rezultatul deplin: veşnicia dinainte de crearea cerului şi 
a pământului, cu veşnicia după ce pământul şi cerul vor 
trece, şi cu planul din inima lui Dumnezeu în împlinirea 
lui deplină, aşa cum este el prezentat în 1 Ioan 3.2 „Ştiind 
că, dacă se va arăta El, vom fi asemenea Lui, pentru că-L 
vom vedea cum este". Vom fi descoperiţi ca fii ai învierii 
(Luca 20.36), ca fii ai lui Dumnezeu când El „va transforma 
trupul smereniei noastre în asemănare cu trupul gloriei 
Sale" (Filipeni 3.21). 

Chemat, îndreptăţit şi glorificat 

în Romani 8.30 găsim legătura dintre planurile lui Dumnezeu 
cu timpul acesta. încă de când ne-am născut, I-am întors 
spatele lui Dumnezeu: eram păcătoşi. Dumnezeu însă ne-a 
chemat. Aici nu este vorba despre chemarea generală a lui 
Dumnezeu adresată tuturor oamenilor pentru a se întoarce 
la El. Aici este vorba despre faptul de a crea „şi cheamă cele 
care nu sunt ca şi cum ar fi" (Romani 4.17). Pe cei care au fost 
chemaţi în felul acesta, pe ei i-a şi îndreptăţit. 

Totul este văzut aici din partea lui Dumnezeu şi potrivit 
planului Său. Când a fost scrisă Epistola către Romani, nu 
erau chemaţi toţi cei aleşi. 

Foarte puţini fuseseră, de fapt, chemaţi, pentru că aici 
este vorba despre alegerea dinainte de întemeierea lumii, 
iar aceasta este valabilă doar pentru Adunare. Israelul 
şi credincioşii după răpirea Adunării sunt aleşi de la 
întemeierea lumii (Apocalipsa 13.8). 

Nici acum nu sunt toţi chemaţi. Aceasta va fi cu puţin 
timp înainte de răpirea Adunării, pentru că atunci ea va 
fi întregită ca număr. Potrivit planului lui Dumnezeu 
este hotărât ca aşa să se întâmple. De aceea, limbajul 
profetic sună de parcă totul ar fi deja împlinit. Chiar şi 
glorificarea este prezentată ca şi cum ar fi împlinită, chiar 
dacă Romani 5.2 vede gloria lui Dumnezeu ca o speranţă, 
iar Romani 8.11 spune că trupurile noastre muritoare vor 

fi făcute vii. Totul este deja stabilit, de nestrămutat. Tot ce 
este necesar pentru ca noi să intrăm în poziţia pe care o 
vom ocupa potrivit harului lui Dumnezeu va fi realizat de 
El fără niciun fel de aport din partea noastră. Aceasta este 
siguranţa noastră. 

Dumnezeul nostru şi Tatăl nostru 

în Efeseni 1, găsim aceste lucruri descrise mult mai 
amănunţit. în versetul 3, Dumnezeu este numit „Dumnezeul 
şi Tatăl Domnului nostru Isus Hristos". Ca om. Domnul Isus 
vorbeşte despre „Dumnezeul Meu" (Matei 27.46). Ca Fiu al 
lui Dumnezeu, Dumnezeu este Tatăl Său (Ioan 17.1; 5.17,18). 

După învierea Sa, Domnul Isus îi aduce pe ai Săi în aceeaşi 
relaţie cu Dumnezeu; „Mă sui la Tatăl Meu şi Tatăl vostru, 
şi la Dumnezeul Meu şi Dumnezeul vostru" (Ioan 20.17). 

Rămâne, bineînţeles, diferenţa. El nu spune „Tatăl nostru" şi 
„Dumnezeul nostru". El rămâne Cel întâi-născut între mulţi 
fraţi. Şi totuşi. Dumnezeu a devenit Dumnezeul nostru şi (©) 

Tatăl nostru în Domnul Isus. 

Vedem că în Efeseni 1.4,5 poziţia pe care am primit-o, prin 
alegere, are acelaşi caracter. în versetul 4, găsim locul nostru 
înaintea lui Dumnezeu, ca Dumnezeu, iar în versetul 5, găsim 
locul nostru înaintea lui Dumnezeu, ca Tată. Ca să ocupăm 
această poziţie în desăvârşire, am fost aleşi în Hristos. El 
ocupă această poziţie pe temeiul gloriei şi a drepturilor Sale 
personale. Noi le primim în El. 

Sfinţi şi fără pată înaintea Lui, în dragoste 

Efeseni 1.4 spune: „După cum [Dumnezeu] ne-a ales în El [în 
Hristos] mai înainte de întemeierea lumii, ca să fim sfinţi şi 
fără pată înaintea Lui, în dragoste". 

Avem acum natura divină înaintea ochilor noştri. Potrivit 
fiinţei Sale, Dumnezeu este sfânt, fără pată în felul Lui de 
a acţiona, iar natura Sa este dragoste (1 Ioan 1.5; 4.8,16). 

Dacă a vrut să ne aibă în apropierea Sa, atunci trebuia să 
corespundem naturii Sale. Oare cum ar fi fost posibil ca 

oameni deformaţi de păcat să fie la Dumnezeu, la Acela care 
este prea sfânt ca să poată vedea păcatul şi care va arunca 
în iazul de foc tot ce este legat de păcat? De aceea ne-a ales, 
ca să corespundem naturii Sale. Dar nu numai atât! Trebuie 
şi avem privilegiul să avem parte şi de sentimentele inimii 
Sale, de gândurile Aceluia care este dragoste. De aceea se 
spune: „înaintea Lui, în dragoste". 

Atunci când vom fi la El, vom fi „sfinţi şi fără pată 
înaintea Lui, în dragoste". Tot ceea ce ne aminteşte de păcat 
va fi atunci îndepărtat: toate slăbiciunile, toate neputinţele, 
toate păcatele. Atunci nu vom mai fi în carne. Dumnezeu ne 
vede însă aşa încă de pe acum. El ne vede numai în viaţa cea 
nouă pe care ne-a dat-o Domnul Isus, „creaţi în Hristos Isus 
pentru fapte bune, pe care Dumnezeu le-a pregătit dinainte, 
ca să umblăm în ele" (Efeseni 2.10). „Pentru că, printr-o 
singură jertfă i-a desăvârşit pentru totdeauna pe cei sfinţiţi" 
(Evrei 10.14). „Pentru că, aşa cum este El, aşa suntem şi noi 
în lumea aceasta" (1 Ioan 4.17). Ce mare har pentru noi, care 
suntem nişte creaturi păcătoase în noi înşine! 

Pentru înfiere pentru Sine 

Aceasta însă nu este totul. Am fi putut primi toate cele 
amintite mai sus, chiar dacă am fi fost doar nişte robi ai lui 
Dumnezeu. Chiar şi îngerii trebuie să corespundă gloriei şi 
sfinţeniei lui Dumnezeu. Dar este scris că „... ne-a rânduit 
dinainte pentru înfiere, pentru Sine prin Isus Hristos" 
(versetul 5). Vedem aici o relaţie bine definită: relaţia dintre 
un tată şi copiii săi şi relaţia dintre copii şi tatăl lor. După 
învierea Sa, Fiul lui Dumnezeu ne-a adus, pe temeiul lucrării 
Sale de pe cruce, în propria Sa poziţie: ne-a făcut copii ai 
lui Dumnezeu. în Efeseni 1 ni se arată că Dumnezeu ne-a 
rânduit la aceasta încă înainte de întemeierea lumii. Deja 
atunci Dumnezeu a decis ca noi, odată, să ocupăm această 
poziţie. Care ar fi fost motivul pentru aceasta? Acesta era 
„după buna plăcere a voii Sale". Numai dragostea Sa este 
originea tuturor acestor binecuvântări. 

Creştinismul are un caracter veşnic 

Din aceste versete tragem o concluzie importantă: Dumnezeu 
ne-a ales „în El [în Hristos] înainte de întemeierea lumii". 
Această alegere se află în afara timpului. Ea este valabilă 
pentru veşnicie şi nu pentru acest pământ. Versetul 3 
vorbeşte şi despre binecuvântările duhovniceşti în locurile 
cereşti. Israel este poporul ales pentru acest pământ 
(Exod 19.5; Levitic 25.2,23; Deuteronom 7.6). Dar şi „oilor" 
din Matei 25.34 li se spune: „... moşteniţi împărăţia pregătită 
pentru voi de la întemeierea lumii". Acestea sunt deci 
binecuvântări pământeşti (împărăţia) care sunt în legătură 
directă cu timpul (de la întemeierea lumii). 

De aici rezultă poziţia deosebită pe care noi o ocupăm. 
Aparţinem unui sistem (creştinismului) şi unui trup 
(Adunării), care nu au nicio legătură cu timpul. Originea 
lor este „înainte de întemeierea lumii" când Dumnezeu le-a 
aşezat în Hristos. Ele nu sunt din această lume (Ioan 17.14) şi 
vor continua şi când va fi un cer şi un pământ nou. Ele sunt 
duhovniceşti şi au caracter veşnic. Aceasta ne dă o profundă 
înţelegere a caracterului creştinismului. 

De aceea, în versetele 3-5 nu se vorbeşte deloc despre 
responsabilitate şi despre tot ce este în legătură cu aceasta. 
Ea începe abia după ce a fost creat Adam şi pus în Grădina 
Eden şi se va sfârşi după judecata dinaintea tronului celui 
mare şi alb (Apocalipsa 20). 

în Grădina Edenului se aflau doi pomi: pomul cunoştinţei 
binelui şi răului care reprezenta principiul responsabilităţii 
(în ziua când vei mânca din el, vei muri negreşit) şi pomul 
vieţii - principiul vieţii. Adam a mâncat din primul; astfel 
nu a mai putut mânca din al doilea, pentru că a primit, drept 
pedeapsă, moartea. 

La cruce, găsim uniţi amândoi pomii. Domnul Isus a 
preluat urmările responsabilităţii tuturor celor care aveau să 
creadă în El, dăruindu-le, în schimb, ca Cel înviat, viaţă. El 
este pomul vieţii. 

Toate acestea au avut loc pe acest pământ „în timp". 
De aceea ele nu fac parte din planurile veşnice ale lui 
Dumnezeu. Pentru că totuşi era necesar, alegerea s-a făcut 
„în El", în Hristos, şi întregul plan al lui Dumnezeu a fost 
descoperit la cruce când ultimul Adam a devenit Capul 
creaţiei celei noi, al familiei lui Dumnezeu. Cât de minunat 
este să vezi profunzimea gândurilor lui Dumnezeu şi să le 
admiri înţelepciunea! Să nu uităm că şi noi am fost obiectul 
acestor gânduri! 

Cu salutări din inimă, 
al vostru frate în Domnul Isus, 


H. L. H. 

Hristos, Marele nostru Preot 


Dragi prieteni, 

Dacă cineva a ajuns la înţelegerea tuturor lucrurilor pe 
care le posedă cel credincios: 

• că păcatele îi sunt iertate şi are pace cu Dumnezeu; 

• că, prin naşterea din nou, are o viaţă nouă, o natură 
nouă, o viaţă divină care nu poate păcătui; 

• că Dumnezeu i-a judecat şi i-a îndepărtat natura 
păcătoasă, astfel că El îl vede pe cel credincios numai în viaţa 
sa nouă şi de aceea nu mai este nicio osândire pentru cel care 
este în Hristos Isus; 

• că Duhul Sfânt locuieşte în El, adică este eliberat de sub 
puterea Satanei, a lumii şi a păcatului, ca să-I slujească lui 
Dumnezeu; 

• că a fost făcut plăcut în Cel preaiubit, iar acum se poate 
lăuda în speranţa gloriei lui Dumnezeu, pentru că ştie că îi 
este pregătită, 

atunci ar putea crede că nu mai are nevoie de nimic. 

în ce priveşte veşnicia şi cerul, este adevărat; dar tocmai 
în legătură cu acestea, cel credincios mai are şi alte nevoi 
pe acest pământ. Pentru că este un copil al lui Dumnezeu 
şi un cetăţean al cerului (Filipeni 3.20), el este un străin pe 
acest pământ. Pentru că se află în drum spre cer, este un 
pelerin. Dincolo de acestea, este eliberat de sub puterea 
diavolului şi doreşte să-I slujească lui Dumnezeu, pentru că 
aceasta este dorinţa fiecărei inimi. Prin aceasta, el ajunge în 
contradicţie clară cu diavolul şi cu cei necredincioşi. De fapt, 
lucrarea diavolului este să facă omul să fie neascultător faţă 
de Dumnezeu. De aceea îşi va folosi toată puterea şi viclenia 
ca să-l facă tocmai pe cel credincios să fie neascultător faţă 
de Dumnezeu şi, astfel, să-l conducă spre a păcătui. în cazul 
celui necredincios, nu trebuie să se ostenească pentru acesta, 
întrucât el nu vrea să asculte de Dumnezeu, inima vrea să 
păcătuiască şi este mulţumit când face aceasta (Geneza 6.5; 

Marcu 7.20-23; Romani 3.10-20). 

Acesta este felul de trai al omenirii. Ei (oamenii) s-au unit (©) 

tocmai pentru a nu fi dependenţi de Dumnezeu şi pentru a 
putea lucra după gândurile proprii (Geneza 9.1; 11.4-9). Dar 
pentru că oamenii nu pot fi independenţi, l-au luat ca împărat 
pe diavolul şi, după ce L-au lepădat pe Fiul lui Dumnezeu, 
l-au făcut pe diavol şi dumnezeu al lor (Ioan 12.31; 

2 Corinteni 4.4). Tendinţa creştinului este deci împotriva 
tendinţei acestei lumi. De aceea, cei necredincioşi îl percep 
pe cel credincios ca unul care îi încurcă şi se comportă faţă 
de el cu duşmănie. în Ioan 7.7, Domnul Isus le spune celor 
necredincioşi: „Lumea nu vă poate urî pe voi; dar pe Mine 
Mă urăşte, pentru că Eu mărturisesc despre ea că lucrările 
ei sunt rele". în Ioan 17.14, El spune despre credincioşi: „Şi 
lumea i-a urât, pentru că ei nu sunt din lume, după cum Eu 
nu sunt din lume", iar în Ioan 16.33, El le spune ucenicilor: 

„în lume aveţi necaz". 

Lumea îl acceptă numai pe acel creştin care nu se arată 
a fi creştin, ci se face una cu tendinţele lor, supunându-se 
astfel domniei lui Satan. Aceasta este necredincioşie faţă de 

Dumnezeu. Un astfel de creştin ar fi numit astăzi un trădător 
(unul care colaborează cu duşmanul). 

Aici începe lupta creştinului. Fără să obosească, Satan 
încearcă să-l facă să păcătuiască. îi şopteşte gânduri necurate, 
păcătoase. îl lasă să vadă lucruri păcătoase. îl lasă să asculte 
blasfemii şi încearcă să-l ducă în locuri necurate. Pe lângă 
aceasta, îl lasă ca lumea să-şi arate duşmănia. Toate acestea îl 
fac pe omul cel nou să sufere. Natura cea veche (cea care nu 
vrea altceva decât să găsească un punct de legătură cu Satan) 
se află încă în cel credincios. De aceea există marele pericol 
ca diavolul să câştige şi să-l conducă pe cel credincios spre 
păcat. Dar dragostea lui Dumnezeu va purta de grijă şi în 
această privinţă. 

Hristos, Marele Preot 

Toate aceste lucruri ne sunt prezentate în Epistola către Evrei. 
Aici îl vedem pe cel credincios ca străin, ca pelerin, aflat în 
călătorie spre gloria cerească, pentru că are parte „de chemarea 
cerească" (3.1). Dar acum el se află în pustie, cu toate pericolele 
şi greutăţile pe care le include aceasta. într-o astfel de stare ne 
este prezentat preotul. Domnul Isus este Marele Preot în cer. 
El intervine la Dumnezeu când sunt pericole şi greutăţi. 

Preoţia Domnului Isus este privită, în general, ca fiind 
în legătură cu păcatele noastre, dar acest gând este incorect. 
Bineînţeles, începutul apariţiei Sale ca mare preot era în 
legătură cu păcatele noastre. Evrei 2.17 spune: „... ca să 
fie un mare preot milos şi credincios în cele privitoare la 
Dumnezeu, spre a face ispăşire pentru păcatele poporului". 

Epistola către Evrei îl vede pe cel credincios, în umblarea 
sa, ca şi făptură în faţa lui Dumnezeu. La cruce. Domnul Isus 
a împlinit o lucrare prin care Dumnezeu a fost satisfăcut pe 
deplin. Astfel problema păcatelor este rezolvată pe veci. El 
ne-a câştigat o mântuire veşnică (Evrei 9.12). Cel credincios 
este făcut desăvârşit pentru totdeauna (Evrei 10.14). Hristos 
„S-a arătat o singură dată, pentru desfiinţarea păcatului prin 
jertfa Sa" (Evrei 9.26). 

între Dumnezeu şi cel credincios nu va mai fi vorba 
niciodată despre păcat. De aceea în Evrei nu se vorbeşte 
deloc despre acesta. Păcatele pe care cel credincios le 
înfăptuieşte după pocăinţă nu mai reprezintă o problemă 
între Dumnezeu şi făptura Sa, ci între Tatăl şi copilul Său. 
Găsim aceasta în Epistola întâi a lui Ioan. 

Preot în cer 

Deşi prima slujbă a Domnului Isus ca Mare Preot a avut loc 
pe acest pământ - în legătură cu păcatele noastre - totuşi, 
acum, nu mai are acest caracter. După împlinirea lucrării. S-a 
aşezat pentru totdeauna „la dreapta lui Dumnezeu" în cer. 
„Pentru că un astfel de mare preot ne trebuia: ... şi făcut mai 
presus decât cerurile" (7.26). „Deci, dacă ar fi pe pământ, nici 
nu ar fi preot" (8.4). 

Avem deci în cer un Preot care a rezolvat totul în ceea 
ce priveşte păcatele şi care acum trăieşte „pururea ca să 


mijlocească pentru ei" (7.25). 




Cine este acest preot? Găsim răspunsul în Evrei 1: este Fiul 
lui Dumnezeu. De aceea poate El neîncetat să mijlocească 
pentru noi. Cine ar putea face aceasta, dacă nu Dumnezeu 
însuşi? Ca să poată mijloci pentru oameni. El a trebuit să 
devină om. Evrei 2 ne spune că El a devenit om adevărat. El 
este Fiul Omului. El este om, chiar mai adevărat decât Adam 
„născut din femeie" (Galateni 4.4). 

Ce minune! Dumnezeu descoperit în carne! „Cuvântul 
s-a făcut carne" (Ioan 1.14). El, Creatorul cerurilor şi al 
pământului. Acela care a creat oamenii, a devenit om. 

Evrei 2 aminteşte două motive pentru care Domnul Isus a 
devenit om. Versetele 14 şi 17 spun că El a devenit om ca să 
împlinească lucrarea de ispăşire pentru păcatele noastre şi să 
ne elibereze de sub puterea diavolului şi a morţii. El trebuia 
să devină „Mare Preot milos şi credincios" (versetul 17). 
Oare nu vorbeşte aceasta şi mai mult inimilor noastre? 

Domnul Isus ştia dinainte cum vom fi. Ştia pericolele şi 
greutăţile care se vor ivi în calea noastră. De aceea a devenit 

El om şi a trăit în toate circumstanţele vieţii de pe acest 
pământ, ca, prin experienţă proprie, să cunoască toate aceste 
greutăţi, suferinţe şi ispite şi astfel, având cunoştinţa deplină 
a tuturor, să ştie cum să ne ajute să le biruim. 

A învăţat ascultarea 

El ştie ce înseamnă să asculţi când trăieşti într-o lume 
duşmănoasă. într-un astfel de loc a învăţat El ascultarea 
(Evrei 5.8). El nu ascultase niciodată, pentru că El era Cel 
Preaînalt, Dumnezeu. Ca om pe pământ însă, a învăţat 
ascultarea. „El îmi trezeşte dimineaţă după dimineaţă, îmi 
trezeşte urechea, ca să ascult ca un ucenic. Domnul Dumnezeu 
Mi-a deschis urechea şi nu M-am împotrivit, nu M-am dat 
înapoi" (Isaia 50.4,5). A experimentat şi urmările pe care le are 
ascultarea într-o lume duşmănoasă. „Mi-am dat spatele celor 
care Mă băteau şi obrajii celor care-Mi smulgeau barba. Nu 
Mi-am ascuns faţa de batjocură şi de scuipare" (Isaia 50.6). A 
fost bătut, pentru că a spus adevărul (Ioan 18.23). Oare ce au 
reprezentat pentru El, Sfântul lui Dumnezeu cuvintele lor: „Nu 
spunem noi bine că Tu eşti samaritean şi că ai demon?"; „Acum 
cunoaştem că ai demon"? (Ioan 8.48,52). El a experimentat însă 
şi puterea lui Dumnezeu care îl întărea: „Pentru că Domnul 
Dumnezeu Mă va ajuta, de aceea nu M-am ruşinat; de aceea 
Mi-am făcut faţa ca o cremene şi ştiu că nu voi fi dat de ruşine. 
Cel care Mă îndreptăţeşte este aproape" (Isaia 50.7,8). 

Trebuie să învăţăm ascultarea, pentru că suntem făpturi 
neascultătoare şi păcătoase. în acest proces de învăţare. El 
ne înţelege pe deplin. Când oamenii râd şi ne batjocoresc din 
cauza ascultării noastre - care ne poate aduce dezavantaje în 
toate împrejurările noastre pământeşti - atunci El ne înţelege 
pe deplin şi simte alături de noi. 

Cu deplină compasiune, ne vine în ajutor (Evrei 2.18) şi 
mijloceşte pentru noi, „ca să primim îndurare şi să găsim 
har, pentru ajutor la timpul potrivit" (Evrei 4.16). 

Ascultarea faţă de Dumnezeu implică despărţirea de 
persoane sau de lucruri de care ne este legată inima. Poate 

sunt lucruri bune în sinea lor şi pe care le-am primit chiar 
de la El. De aceea, câteodată, ne ia ceea ce ne este mai drag 
pe acest pământ. Domnul Isus cunoaşte totul din proprie 
experienţă. Este posibil ca ascultarea faţă de El să pretindă 
să părăsim oameni care ne sunt scumpi, deoarece nu mai 
putem merge împreună cu ei, să renunţăm la locul de muncă 
sau chiar şi la lucrarea pe teren spiritual pe care am vrut să o 
facem pentru Domnul şi pe care El însuşi ne-o încredinţase. 
Putem fi astfel siguri că Domnul Isus ştie totul. El însuşi 
a renunţat la tot. Citim despre El că „a fost ascultător 
până la moarte, şi chiar moarte de cruce" (Filipeni 2.8). 
în Ghetsimani, S-a luptat şi S-a rugat: „Tată, dacă vrei, 
depărtează paharul acesta de la Mine" (Luca 22.42). Oare 
sufletul Său sfânt nu ar fi trebuit să se înfricoşeze de drumul 
pe care ascultarea faţă de Dumnezeu îl pretindea? Şi cât de 
greu era acest drum pe care Cel Sfânt „a purtat El însuşi 
păcatele noastre în trupul Său pe lemn" (1 Petru 2.24) şi a 
fost „făcut păcat pentru noi" (2 Corinteni 5.21), căci însuşi 
Dumnezeu trebuia să-L părăsească şi să pună pedeapsa 
noastră asupra Sa! (Matei 27.46; Zaharia 13.7; Romani 8.3). 
El a trebuit să meargă pe un drum de ascultare atât de jos, 
că niciun copil al lui Dumnezeu nu ar fi în stare să meargă 
vreodată. De aceea nu va putea exista niciodată „o jertfă din 
ascultare" ale cărei sentimente sau lupte să nu le poată simţi 
şi înţelege. El a putut să spună: „însă nu voia Mea, ci a Ta să 
se facă" (Luca 22.24), deoarece a mers pe drumul ascultării 
până la capăt. De aceea şi ştie, din proprie experienţă, 
pentru o inimă aflată în asemenea împrejurări, ce înseamnă 
Dumnezeu şi ce ajutor poate da El. Mai departe citim: „Şi 
I s-a arătat un înger din cer, întărindu-L" (Luca 22.43). De 
aceea vine şi în ajutorul nostru, ca „să găsim har ... la timpul 
potrivit" (Evrei 4.16). 

Ispitele diavolului 

Cât de mult ne doare inima când diavolul vine cu ispitele 
sale! Cât de mult suferă în noi omul cel nou când diavolul 

ne trezeşte gânduri necurate, când ne incită inima spre 
neascultare, când ne atacă necontenit, nelăsându-ne 
odihnă, când ne abate gândurile în timp ce citim Cuvântul 
lui Dumnezeu sau când ne rugăm, sau în clipele cele mai 
solemne, în strângerile noastre laolaltă, trezind gânduri rele 
în inima noastră! 

Domnul Isus a fost ispitit de Satan ca niciun altul dintre 
noi. A fost ispitit timp de patruzeci de zile (Luca 4.2). Satan 
L-a atacat pe Cel sfânt şi curat cu toată puterea şi viclenia sa. 

Satan s-a jucat foarte uşor cu omul după ce acesta a căzut 
în păcat. în inima păcătoasă a omului căzut - care găseşte 
plăcere în păcat - a găsit un puternic aliat. „Orice imaginaţie a 
gândurilor inimii lui era numai rău toată ziua" (Geneza 6.5). 

înainte de căderea lui în păcat, la Adam nu a fost aşa. 
El a fost creat curat de către Dumnezeu. Chiar dacă Satan 
nu a găsit un aliat în inima lui Adam, totuşi un atac a fost 
suficient. Adam a căzut şi a devenit robul lui Satan. 

Odată cu Domnul Isus, un om nou a intrat în lume, unul 
care nu avea o inimă păcătoasă: „Cel care n-a cunoscut 
păcat". Satan şi-a aţintit atacurile şi asupra acestui om, dar, 
de această dată, lupta s-a derulat altfel. 

Adam a fost atacat în Grădina Edenului - unde totul era 
o mărturie a măreţiei şi a bunătăţii lui Dumnezeu. în schimb. 
Domnul Isus Se afla în pustie - mărturie a blestemului pe 
acest pământ - unde nu se putea găsi nimic pentru El. Aici 
Satan şi-a folosit toată puterea şi viclenia pentru a-L face pe 
Cel Sfânt să devină un păcătos. Lupta a durat patruzeci de 
zile, timp în care Satan s-a folosit de toate armele sale. Totuşi, 
a avut parte de o înfrângere totală. Satan a fost cel care a 
plecat, nu Domnul Isus. Cine ar putea să cunoască ispitele 
prin care a trecut Domnul? Cine ar putea să cunoască toate 
vicleniile lui Satan, tot arsenalul prinţului întunericului? 
Ne-au fost făcute cunoscut numai trei dintre ele. Oare ce 
a fost pentru Cel Curat, Cel Sfânt, „Cel care nu a cunoscut 
păcat", să dea piept cu toate armele întunericului! Cât de 
mult a avut de suferit sufletul Său cel sfânt! Cât de bine 

poate El să ne înţeleagă şi să simtă alături de noi atunci când 
Satan ne ispiteşte cu toate vicleniile sale! Oare ar putea exista 
pentru noi vreo ispită cu care să nu fi fost ispitit şi Domnul? 
Tocmai de aceea ne poate ajuta. Pentru Petru S-a rugat să 
nu i se diminueze credinţa. „Pentru că, în ceea ce El însuşi a 
suferit, fiind ispitit, poate să-i ajute pe cei ispitiţi" (Evrei 2.12). 
„Pentru că nu avem un mare preot care să nu aibă parte cu 
noi în slăbiciunile noastre, ci unul ispitit în toate în acelaşi 
fel, în afară de păcat" (Evrei 4.15). 

Când suntem în necazuri şi în greutăţi. El simte 
împreună cu noi 

Oare cine ne poate înţelege suferinţa inimii mai bine decât 
El - Cel care a plâns la mormântul prietenului Său - când ne 
sunt luaţi cei dragi? Când ne simţim singuri, oare nu a fost El 
Singuraticul? în mâhnirea Lui, El spune: „Veghez şi sunt ca 
o pasăre singuratică pe un acoperiş" (Psalmul 102.7). Când 
suntem părăsiţi de prieteni, oare cine ne poate înţelege mai 
bine decât El - Cel despre care Scriptura spune: „Şi toţi L-au 
părăsit şi au fugit"? (Marcu 14.50). Când nu suntem deloc 
înţeleşi sau când cei cărora le împărtăşim greutăţile nu ne 
arată niciun fel de compasiune, cine oare ne poate înţelege 
mai bine decât El, Singuraticul, care a exclamat: „Am aşteptat 
compătimire, dar degeaba, şi mângâietori, dar n-am găsit 
niciunul" (Psalmul 69.20). Atunci când le-a spus ucenicilor 
că va fi vândut ca să moară pentru ei şi că unul dintre ei avea 
să-L vândă, a trebuit să constate că nu prea luau în seamă 
cele spuse şi că se certau „care dintre ei să fie considerat a 
fi mai mare" (Luca 22.19,24). Atunci când avem nevoie de 
lumină, oare cine ne-ar putea ajuta aşa cum o face El care, 
atunci când avea de împlinit lucruri importante. Se ducea să 
Se roage, ba chiar petrecea toată noaptea în rugăciune - aşa 
cum scrie de şapte ori în Evanghelia după Luca? 

Acesta este Marele nostru Preot din cer, care „trăieşte 
pururea ca să mijlocească" pentru noi (Evrei 7.25). Acum 
nu-L mai apasă niciun fel de greutăţi. Pentru El, lupta s-a 

terminat. Astfel, tot ceea ce ştie - pe care le-a câştigat prin 
experienţă şi prin lupte - poate să ni le ofere nouă ca ajutor. 

Dacă întâmpin pe cale greutăţi, atunci am un ajutor, pe 
Hristos, Cel care intervine pentru mine. El mijloceşte pentru 
mine, deoarece cunoaşte mângâierea pe care o dă harul lui 
Dumnezeu, întrucât şi El a simţit-o în aceleaşi împrejurări 
în timpul vieţii Sale pe acest pământ. El ştie cum un suflet 
poate fi mângâiat în greutăţi şi de aceea îmi dă tot şi îl roagă 
pe Dumnezeu, potrivit înţelegerii Sale, pentru necazul meu. 
Am nevoie de lumină, am nevoie de conducere pe calea 
mea? Dumnezeu poate să-mi dea totul. Primesc tot ceea ce 
este necesar pentru necazul meu şi aceasta nu este decât 
meritul Mijlocitorului meu, anume Hristos. 

Primesc oare toate acestea pentru că îl rog? Domnul 
Isus S-a rugat pentru Petru înainte ca acesta să ştie ce avea 
să urmeze. Nu! Noi nu-L rugăm pe Domnul să mijlocească 
pentru noi. Harul din inima Sa este cel care lucrează faţă 
de noi. El nu ne spune decât „să ne apropiem deci cu 
îndrăzneală de tronul harului, ca să primim îndurare şi să 
găsim har pentru ajutor la timpul potrivit" (Evrei 4.16). 

Cu salutări din inimă, 
al vostru frate în Domnul Isus, 


H. L. H. 

Naşterea din nou 

9 


Dragi prieteni, 

într-una dintre scrisorile precedente am văzut că cel 
credincios a murit cu Hristos. Natura omului celui vechi este 
atât de rea, încât Dumnezeu nu are pentru ea altceva decât 
judecată. Acest fapt, ca şi răspunsul divin la aceasta, îi sunt 
prezentate de Domnul Isus lui Nicodim (Ioan 3). 

Răspunsul începe, de fapt, în capitolul 2, versetul 23. Aici îl 
vedem pe Domnul Isus în Ierusalim. „La Paşti, la sărbătoare, 
mulţi au crezut în Numele Lui, privind semnele pe care le 
făcea El". Citim apoi: „Dar Isus însuşi nu Se încredea în ei, 
pentru că îi cunoştea pe toţi şi pentru că nu avea nevoie să-I 
mărturisească cineva despre om, fiindcă El însuşi cunoştea ce 
era în om" (versetele 24 şi 25). Când un astfel de om a venit 
la Domnul Isus, El i-a spus: „Dacă cineva nu este născut din 
nou, nu poate vedea împărăţia lui Dumnezeu" (Ioan 3.3). 

Fiul Omului care este în cer 

în versetele 11 şi 13 din Ioan 3, Domnul arată cine este El 
însuşi. El este Fiul Omului care este în cer. Găsim aici taina 

minunată a Persoanei Sale. Ioan 1.1 ne spune că El însuşi este 
Dumnezeu, Cel Veşnic. Dar în versetul 14 scrie: „Cuvântul 
S-a făcut carne şi a locuit printre noi". „Dumnezeu S-a arătat 
în carne" (1 Timotei 3.16). Dumnezeu şi omul într-o singură 
persoană! Ce taină! 

Domnul Isus este Dumnezeul cel veşnic. El S-a smerit 
pe Sine însuşi şi a devenit om. Dar aceasta nu înseamnă că 
nu mai era Dumnezeu. Ar fi imposibil. El a devenit sânge 
şi carne (Evrei 2.14); a devenit om adevărat (Galateni 4.4; 
1 Timotei 2.5). Dar El, care era om, era în acelaşi timp şi 
Dumnezeul cel veşnic (Isaia 9.6). Era copil în iesle şi, în acelaşi 
timp, era şi purtătorul şi susţinătorul tuturor lucrurilor. în 
timp ce, obosit de călătorie, flămând şi însetat, cerea apă 
femeii samaritence. El Se descoperea ca Cel Atotputernic, 
Acela care dă Duhul Sfânt şi ca Cel Atotştiutor care i-a 
descoperit toată viaţa. Ca om adevărat, dormea în corabie; 
Se scula şi ameninţa vânturile şi valurile. Era suficient să-Şi 
rostească numele, şi ostaşii cădeau la pământ. Imediat după 
aceea. L-au legat. L-au scuipat în faţă şi şi-au bătut joc de El. 

Pe când vorbea cu Nicodim pe acest pământ. El era şi în 
cer. El vorbea ce ştia, pentru că numai Dumnezeu cunoaşte 
adevăratul sens al cuvântului „a şti". Niciun om n-a fost 
vreodată în cer. Nimeni deci nu putea să vorbească despre 
lucrurile din cer. El însă. Fiul Omului, a coborât din cer. 
Da. El era încă acolo. Dacă vorbea despre lucrurile cereşti, 
vorbea despre cele pe care le văzuse şi pe care le vedea încă. 
El vorbea despre ceea ce cunoştea; pentru că erau cerul Său 
şi gloria Sa. în El erau uniţi Dumnezeu şi Omul, pentru că 
El era şi Dumnezeu şi om în aceeaşi persoană. De aceea, 
la naşterea Sa, îngerii au putut să spună: „Şi pe pământ 
pace, în oameni bună plăcere" (Luca 2.14). El îl cunoştea pe 
Dumnezeu şi gloria Sa. El îi cunoştea şi pe oameni. 

Natura omului 

în Ioan 2.23-25 găsim osânda Sa asupra omului. Nu era 
vorba despre oameni care erau fără Dumnezeu şi care îl 


68 


Scrisori către tineri, Heijkoop.indd 68 



03.04.2012 


NAŞTEREA DIN NOU 


lepădau într-o duşmănie făţişă. L-au recunoscut că El este 
Mesia, pentru că erau convinşi de semnele Sale. Credeau 
în Numele Său. La o lectură superficială am putea crede că 
aceştia ar fi oamenii despre care se scrie în Ioan 1.12 că El 
le-a dat dreptul să fie copii ai lui Dumnezeu. Despre aceşti 
oameni din Ioan 2.23-25 se spune: „Dar Isus însuşi nu Se 
încredea în ei, pentru că îi cunoştea pe toţi şi pentru că nu 
avea nevoie să-I mărturisească cineva despre om, fiindcă El 
însuşi cunoştea ce era în om" (versetele 24 şi 25). 

Aceşti oameni erau convinşi, dar nu erau întorşi la 
Dumnezeu. Ei credeau în Numele Lui, dar nu-L primiseră 
(Ioan 1.11). Prin faptul că văzuseră semnele Sale, mintea 
şi simţămintele lor erau convinse că El era Mesia. Astfel 
de oameni existau mulţi pe atunci, iar astăzi sunt chiar 
milioane. Ei nu se îndoiesc de adevărurile creştine. Mintea 
şi simţămintele îi lasă să simtă tot ce este logic şi solemn, 
în acest fel au primit ei creştinismul. Aceasta vrea omul 
firesc; pentru că în acest fel se ridică deasupra adevărului şi 
deasupra lui Dumnezeu. Omul firesc alege mai întâi ceea ce 
este corect, adică ceea ce gândirea sau sentimentele îi spun 
că este bine şi abia apoi crede. 

Când un cuget vine în lumina lui Dumnezeu, totul devine 
altfel. Atunci el îşi vede starea vinovată şi pierdută. Atunci 
nu te mai gândeşti să-L judeci pe Dumnezeu sau ceea ce El a 
făcut cunoscut. Atunci nu rămâne altceva decât judecata de 
sine şi strigătul spre Dumnezeu ca El să-L primească pe cel 
păcătos. 

Omul firesc acceptă că o naştere din nou se impune la 
oamenii care trăiesc în păcate grave şi care sunt idolatri, 
dar nu poate să înţeleagă că fiecare trebuie să fie născut din 
nou (adică şi iudeii, şi fariseii sau chiar cei care stăteau de 
bunăvoie înaintea Domnului, sau care credeau în Numele 
Său, un Nicodim - fariseu, mai mare al iudeilor, învăţător al 
lui Israel, unul care I-a oferit Domnului Isus cinstea cea mai 
mare care i-a fost arătată vreodată vreunui om prin faptul că 
i-a spus: „Rabi, ştim că ai venit învăţător de la Dumnezeu, 

pentru că nimeni nu poate face aceste semne pe care le faci 
Tu, dacă nu este Dumnezeu cu el" - Ioan 3.2). Dar Cel care 
spune aceasta este Unul care ştie ce vorbeşte, pentru că El este 
Dumnezeul cel veşnic (versetul 11). Faptul că El cere aceasta 
nu numai de la duşmanii Săi, ci şi de la cei care îl recunosc 
nu ne face să vedem tot falimentul omului şi deplina lui 
imposibilitate de a veni în apropierea lui Dumnezeu? 

Dacă cineva nu este născut din nou, nu poate vedea 
împărăţia lui Dumnezeu (versetul 3) 

Domnul vorbeşte aici despre împărăţie, aşa cum fusese 
ea descoperită în acel timp. Când se va arăta în curând, în 
glorie, întregul pământ o va vedea. Dar acum, în caracterul ei 
creştin - dacă am voie să-l numesc aşa (cum este prezentată 
în multe pilde) - domneşte o altă stare. 

Când Domnul Isus a venit pe acest pământ, împărăţia a 
venit în El. Numai aceia care îl recunoşteau, care îl vedeau 
aşa cum era cu adevărat - ca Fiu al lui Dumnezeu - erau cei (©) 

care vedeau împărăţia, adică cei care erau născuţi din nou. 

Nu ne-a uimit că fraţii Domnului Isus nu au crezut în El. 
în Marcu 3.21 scrie: „Şi, când au auzit ai Săi, au venit ca să-L 
prindă, pentru că spuneau: «Şi-a ieşit din minţi!»". 

Ei îl cunoşteau pe Domnul! în toţi aceşti ani, I-au văzut în 
Nazaret viaţa sfântă şi desăvârşită. Zi de zi, oră de oră! Oare 
nu le-au povestit Iosif şi Maria despre îngerul care I-a vestit 
naşterea şi despre toate lucrurile minunate, aşa cum sunt 
descrise în Luca 2? Nu auziseră ce mărturisea vărul lor, Ioan 
Botezătorul, despre El? Nu au văzut minunile Sale? Ioan 
scrie: „Şi noi am privit gloria Lui, glorie ca a Singurului de 
la Tatăl" (Ioan 1.14); şi, pe când cerul se deschidea deasupra 
Lui şi un glas ceresc îi spunea: „Tu eşti Fiul Meu Preaiubit, în 
Tine îmi găsesc plăcerea" (Marcu 1.11), rudele Sale spuneau: 

„Este nebun", şi voiau să-L prindă. Ce dovadă a adevărului 
cuvintelor Domnului Isus care spune: „Adevărat, adevărat 
îţi spun: dacă cineva nu este născut din nou, nu poate vedea 
împărăţia lui Dumnezeu"! (Ioan 3.3). 

Născut din nou 

Naşterea din nou nu se referă la ceea ce se gândea Nicodim 
sau la ceea ce se găseşte în multe legende şi filozofii vechi, 
anume că un om bătrân se va naşte ca un copilaş sau se va 
transforma într-un tânăr. Un nou-născut are aceeaşi natură 
ca şi părinţii săi, deci nu este cu nimic mai bun. Set, fiul lui 
Adam cel căzut, era „după asemănarea sa, după chipul său" 
(Geneza 5.3). Iov spune: „Cine poate scoate un lucru curat 
din unul necurat? Nimeni!" (Iov 14.4). Romani 5.19 ne spune 
că prin neascultarea lui Adam toţi urmaşii săi sunt păcătoşi. 
„Ce este născut din carne este carne" (Ioan 3.6). Chiar dacă 
Nicodim s-ar fi născut de zece ori în acelaşi chip ca şi prima 
dată - din părinţi păcătoşi - atunci nimic nu s-ar fi schimbat 
în ceea ce priveşte relaţia sa cu Dumnezeu. 

Omul trebuie să fie născut din nou, de sus, într-un fel nou, 
dintr-un nou izvor de viaţă. Cuvântul grecesc folosit aici - 
„gennethei anothen " - nu este acelaşi cu cel din Tit 3.5 unde 
se vorbeşte despre naşterea din nou cu sensul de renaştere 
şi despre înnoirea Duhului Sfânt. Semnificaţia acestui izvor 
de viaţă ne-o spune însuşi Domnul în versetul 5: „Adevărat, 
adevărat îţi spun: Dacă cineva nu este născut din apă şi din 
duh, nu poate intra în împărăţia lui Dumnezeu". în Scriptură, 
apa este o imagine cunoscută pentru Cuvântul lui Dumnezeu, 
în felul în care Duhul Sfânt îl foloseşte pentru om. Efeseni 5.26 
o spune explicit, şi tot aşa o fac şi Ioan 13.10 şi 15.3. 

Apa curăţă atunci când este folosită. Cuvântul lui 
Dumnezeu, care este folosit de Duhul Sfânt, curăţă înclinaţiile, 
gândurile şi faptele omului. în acelaşi timp. Duhul lucrează 
prin Cuvânt o viaţă nouă în el, o cu totul altă viaţă, care nu 
poartă caracterul părinţilor fireşti, ci al Aceluia care dă viaţă. 
„Ce este născut din Duhul este duh" (Ioan 3.6). De repetate 
ori găsim adeverit în Scriptură faptul că naşterea din nou 
se realizează prin Cuvântul lui Dumnezeu. Pavel le scrie 
corintenilor: „Pentru că eu v-am născut în Hristos Isus prin 
evanghelie" (1 Corinteni 4.15). în Iacov 1.18 se scrie: „Potrivit 
voii Sale, ne-a născut prin Cuvântul adevărului". Petru scrie: 

„După ce v-aţi curăţit sufletele prin ascultarea de adevăr, ... 
fiind născuţi din nou nu dintr-o sămânţă care se strică, ci 
dintr-una care nu se strică, prin Cuvântul viu, care rămâne 
pentru totdeauna" (1 Petru 1.22,23). în 1 Tesaloniceni 1.5 
găsim numite împreună şi Cuvântul şi Duhul Sfânt. 

Domnul vorbeşte despre necesitatea de a fi născut din 
nou atunci când cineva doreşte să intre în împărăţie, întrucât 
vedem că El discută cu Nicodim, un mai-mare al iudeilor. 
Din felul în care se exprimă Domnul putem să vedem un 
principiu general, aşa cum este aproape peste tot în scrierile 
lui Ioan. Pentru a veni în contact cu Dumnezeu, naşterea 
din nou este necesară de la căderea în păcat până la sfârşitul 
lumii. 

Fiul Omului trebuie să fie înălţat 

Pornind de la versetul 12, observăm că Domnul Isus începe 
să vorbească despre lucruri cereşti şi astfel, în prim-plan, 
trece o altă necesitate. Fiul Omului, care este în cer, cunoaşte 
gloriile cerului, locuinţa Aceluia care este lumină şi în care 
nu este întuneric (1 Ioan 1.5). Dacă oamenii vor să intre în 
cer, mai întâi trebuie rezolvată problema păcatului. Atunci 
Dumnezeu, care prin păcatul omului a fost jignit, trebuie 
să fie satisfăcut în ceea ce priveşte păcatul. Omul trebuie 
să fie curăţit de tot ceea ce îl face incapabil să intre în gloria 
lui Dumnezeu. Oare cum ar putea omul, care de mii de ori 
păcătuise, să intre în paradisul ceresc, în însăşi locuinţa lui 
Dumnezeu, dacă, pentru un singur păcat, a fost izgonit din 
raiul pământesc? 

Cum s-ar fi putut oare altfel întâmpla decât prin Acela - 
care este Dumnezeu şi om în aceeaşi persoană - venit să 
împlinească lucrarea prin care a fost făcut tot ceea ce era 
necesar? „Aşa trebuie să fie înălţat Fiul Omului, pentru 
ca oricine crede în El să nu piară, ci să aibă viaţă eternă" 
(Ioan 3.15). 

Nu este oare acesta cel mai măreţ lucru pe care Dumnezeu 
ni l-ar fi putut da? 

O! Şi câte alte lucruri legate de acesta n-am primit! Putem 
spune „Ava, Tată", pentru că Duhul Sfânt, împreună cu viaţa 
nouă din noi, mărturiseşte că suntem copii ai lui Dumnezeu 
(Romani 8.15). Suntem împreună-moştenitori cu Hristos şi în 
curând vom domni cu El peste întregul univers şi vom face 
judecată (Romani 8.17; Efeseni 1.10,11; 1 Corinteni 6.2,3). 
1 Ioan 3.1 ne aşază pe aceeaşi treaptă cu Domnul Isus, Acela 
care nu era cunoscut de lume. Mai departe, versetul 2 ne 
spune că, la arătarea Lui, vom fi asemenea Lui, pentru că-L 
vom vedea cum este. Referitor la judecată, 1 Ioan 4.17 ne 
spune că suntem asemenea Lui - aşa cum El este în cer - încă 
de pe acest pământ. Versetul 19 din capitolul 4 ne spune că 
„Noi îl iubim, pentru că El ne-a iubit întâi". Avem natura 
divină care este dragoste. Biruim lumea (5.4). Tot aşa. 
Scriptura enumeră o mulţime de alte lucruri. 

Oare nu este părtăşia cu Tatăl şi cu Fiul cel mai măreţ lucru 
dintre toate? (1 Ioan 1.3). Iar această părtăşie este pentru noi, 
cei care - potrivit cuvintelor Domnului Isus din Ioan 3 - nici 
nu am fi putut intra sau vedea împărăţia pământească, pentru 
că eram păcătoşi pierduţi pe care nu-i mai aştepta decât 
pierzarea veşnică, noi, cei care eram duşmani şi vrednici de 
a fi urâţi în ochii Săi. Noi îl cunoaştem pe Tatăl şi pe Domnul 
Isus (1 Ioan 5.20). Avem părtăşie cu Tatăl şi cu Fiul Său, Isus 
Hristos, dar nu pe viitor, în cer, ci încă de pe acum când, în 
exterior, nu ne diferenţiem cu nimic de cei care ne înconjoară 
şi care se află încă sub puterea lui Satan. 

Când ne dăm seama de acest lucru şi îl punem cu adevărat 
în practică, bucuria noastră va fi desăvârşită. 

Cu salutări din inimă, 
al vostru frate în Domnul Isus, 


H. L. H. 

Comuniune cu Tatăl 
si cu Fiul Său 

9 


Dragi prieteni, 

Am văzut că fiecare care crede în Domnul Isus a primit 
nu numai iertarea păcatelor, ci şi o viaţă cu totul nouă. El este 
născut din Dumnezeu şi de aceea posedă viaţă, natură divină 
(Ioan 1.13; 2 Petru 1.4). Această viaţă - în conţinutul ei cel 
mai bogat - este denumită „viaţă veşnică". în 1 Ioan 5.20 se 
spune despre Domnul Isus că „El este adevăratul Dumnezeu 
şi viaţă eternă". însuşi Domnul Isus este viaţa noastră. 

Acest fapt are pentru noi urmări nelimitate. Suntem făcuţi 
plăcuţi în „Cel preaiubit" (Efeseni 1.16) şi „strămutaţi în 
împărăţia Fiului dragostei Sale" (Coloseni 1.13). Stăm deci 
înaintea lui Dumnezeu în numele Aceluia pe care Dumnezeu îl 
numeşte „Cel Preaiubit". 1 Ioan merge şi mai departe şi spune 
că „suntem făcuţi asemenea Lui". Lumea nu ne cunoaşte, 
pentru că nu L-a cunoscut nici pe El (1 Ioan 3.1). Suntem 
în lumea aceasta aşa cum este El (acum în cer - 4.17). Vom 

fi asemenea Lui, pentru că îl vom vedea aşa cum este (3.2); 
compară şi capitolul 4.12,13 cu Ioan 1.18. 1 Ioan 5.20 spune: 

„Ştim că Fiul lui Dumnezeu a venit şi ne-a dat pricepere, ca să 
îl cunoaştem pe Cel adevărat". în aceasta este inclus totul. 

în creaţie. Dumnezeu l-a înzestrat pe Adam cu inteligenţă, 
în aceasta constă diferenţa dintre oameni şi animale. Mintea 
omului era însă pământească şi, de aceea, nu putea înţelege decât 
lucrurile pământeşti. Deşi îngerii, în creaţie, se află pe o treaptă 
superioară omului, nici ei nu-L pot cunoaşte pe Dumnezeu. Ei 
nu sunt decât nişte slujitori înzestraţi cu putere, întotdeauna 
gata să împlinească voia lui Dumnezeu, dar şi ei doresc să vadă 
lucrurile care ne-au fost descoperite nouă (1 Petru 1.12). 

Dumnezeu însă L-a dat păcătoşilor, adică duşmanilor Săi 
(dar care L-au primit), pe Domnul Isus ca viaţă şi i-a înzestrat 
cu capacitatea de a-L recunoaşte în El şi prin El. Noi nu vom 
vedea numai gloria Sa descoperită, aşa cum o va putea vedea 
lumea când Domnul Isus va veni din norii cerului pe acest 
pământ şi când fiecare ochi îl va vedea. Noi îl vom vedea (©) 

aşa cum este, nu numai cum S-a descoperit. încă de pe acum 
putem să-I înţelegem gândurile. Vedem gloria Sa lăuntrică şi 
inima ni se umple de ea. Avem sentimente şi gânduri comune 
cu Dumnezeu. El ne deschide inima şi ne vorbeşte despre 
lucrurile cu care inima Sa este preocupată şi umplută, iar noi îi 
putem înţelege cuvintele şi avem parte de simţămintele Sale. 

Cu ce este preocupată inima Tatălui? Oare nu cu Fiul şi 
cu toată gloria Persoanei şi a lucrării Sale? Când Fiul Se afla 
pe pământ, plăcerea plinătăţii divine era să locuiască în El 
(Coloseni 1.19). Şi la începutul lucrării publice (Luca 3.22), ca 
şi la sfârşitul ei (Matei 17.5), Tatăl a spus: „Acesta este Fiul 
Meu în care Mi-am găsit toată plăcerea". După aceea a urmat 
lucrarea de la Golgota. 

Cât de mult a însemnat această lucrare pentru Tatăl! 

„Pentru aceasta Mă iubeşte Tatăl, pentru că Eu îmi dau viaţa, 
ca din nou să o iau" (Ioan 10.17). Tatăl îl iubeşte, pe El, care de 
bunăvoie a mers la cruce, care a murit ca să glorifice Numele 
lui Dumnezeu şi să împlinească voia lui Dumnezeu şi care, 

în plus, a purtat ... păcatele noastre în trupul Său pe lemn" 
(1 Petru 2.24), a fost făcut păcat (2 Corinteni 5.21), a suportat 
judecata şi a fost părăsit de Dumnezeu şi care, în toate acestea, 
a fost desăvârşit: „Hristos, care prin Dulăul etern S-a oferit pe 
Sine însuşi jertfă fără pată lui Dumnezeu" (Evrei 9.14). 

Tatăl ne spune: „Acesta este Fiul Meu preaiubit". Noi îi 
răspundem: „Acesta este Mântuitorul nostru iubit". Tatăl 
spune: „Din dragoste pentru Mine (Exod 21.5) a suportat 
toate suferinţele de la Golgota şi a împlinit lucrarea". Noi îi 
răspundem: „Hristos ne-a iubit şi S-a dat pe Sine pentru noi" 
(Efeseni 5.2). Personal, eu spun: „Fiul lui Dumnezeu care m-a 
iubit şi S-a dat pe Sine însuşi pentru mine" (Galateni 2.20). 

Aceeaşi Persoană slăvită, care umple inima Tatălui, îmi 
umple şi mie inima. Tatăl ne arată gloria Fiului, iar noi 
îi spunem Tatălui tot ce am găsit în Fiul Său. Aceasta se 
numeşte părtăşie: sentimente comune, interese comune, 
aceeaşi persoană care umple inima cu bucurie şi plăcere! 

Oare nu este la fel şi cu Fiul? El ni L-a descoperit pe Tatăl. 
Noi L-am auzit spunând „Ava, Tată" (Marcu 14.36) şi noi 
acum, la fel, spunem: „Ava, Tată" (Romani 8.15). 

Nu este oare cel mai măreţ lucru să-L înţelegi, ba chiar să-L 
cunoşti? Nu este oare cel mai măreţ lucru să nu savurezi numai 
binecuvântările şi tot ceea ce Dumnezeu ne dă, ci chiar pe El 
însuşi? şi, în aceasta, să ai părtăşie cu Dumnezeu, cu Tatăl şi 
cu Fiul. Nu există ceva mai măreţ! Inima va fi pe deplin fericită 
dacă împlineşti aceasta. De aceea, apostolul spune: „Vă scriem 
aceste lucruri, ca bucuria voastră să fie deplină" (1 Ioan 1.4). 

Dumnezeu este lumină şi în El nu este nicidecum întuneric 

Această părtăşie cu Tatăl şi cu Fiul trebuie să fie în concordanţă 
cu natura lui Dumnezeu. Dumnezeu este lumină. Deci, ca 
să avem părtăşie, trebuie să fim în lumină. Odinioară eram 
întuneric, iar acum suntem lumină în Domnul (Efeseni 5.8). 
Umblăm în lumină şi, în lumină, avem părtăşie unii cu alţii şi 
sângele lui Isus Hristos, al Fiului lui Dumnezeu, este temelia şi 
dovada îndreptăţită pentru această poziţie pe care o ocupăm. 

în 1 Ioan 1.7 nu este vorba despre cum să umblăm, 
ci unde să umblăm. Dacă vorbim despre umblare în 
concordanţă cu lumina, este limpede că vorbim despre 
umblarea noastră practică, dar aici este vorba despre unde 
umblăm. Fiecare care este născut din nou, care este eliberat 
de sub puterea întunericului şi care este învrednicit să aibă 
parte de moştenirea sfinţilor în lumină (Coloseni 1.12) umblă 
în lumină. Sângele care ne-a curăţit de toate păcatele este 
dovada că poziţia noastră de drept este în lumină. Atâta 
vreme cât îmi ţin mâinile într-o găleată cu leşie, ele nu se pot 
murdări. Puterea leşiei, care la început mi-a curăţit mâinile, 
nu dă posibilitatea ca ele să se murdărească. Aşa este şi cu 
sângele - a cărui putere se manifestă în lumină. 

Aceasta însă nu schimbă cu nimic faptul că firea mea 
veche este încă prezentă. Dacă neg acest lucru, atunci mă 
înşel şi adevărul nu este în mine. Şi dacă spun că nu am 
păcătuit niciodată, atunci îl fac mincinos pe Dumnezeu, 
pentru că El a spus: „Toţi au păcătuit" (Romani 3.23). 

în 1 Ioan 1.12 nu scrie: „Dacă zicem că nu păcătuim", ci: 
„Dacă zicem că nu am păcătuit". Observăm că verbul este la 
trecut. Scriptura nu presupune niciodată că este o necesitate 
ca cel credincios să păcătuiască. Avem o fire nouă care nu 
poate să păcătuiască. Avem în noi o putere divină - Duhul 
Sfânt - care ne face capabili să umblăm potrivit vieţii celei 
noi. Umblarea noastră este în lumină, unde putem vedea 
foarte clar ce este în concordanţă cu lumina. 

Din păcate, de multe ori trebuie să spunem: „Pentru că 
toţi greşim deseori" (Iacov 3.2). Dar pentru aceasta nu există 
nicio scuză. 

Despre această temă vom vorbi însă în scrisoarea 
următoare. 

Cu salutări din inimă, 
al vostru frate în Domnul Isus, 

H. L. H. 

Dragi prieteni, 

Vreau să mă ocup cu o altă întrebare: 

Ce se întâmplă când cel credincios păcătuieşte? 

Ce se întâmplă atunci? Ar putea aceasta să-i schimbe poziţia 
de copil al lui Dumnezeu? Suntem oare îndepărtaţi atunci 
din prezenţa lui Dumnezeu? 

Găsim răspunsul în Evrei 9 şi 10. Hristos ne-a câştigat 
o mântuire veşnică. „Pentru că, printr-o singură jertfă, i-a 
desăvârşit pentru totdeauna pe cei sfinţiţi" (Evrei 10.14). 
Relaţia noastră ca făpturi ale lui Dumnezeu a fost rezolvată 
pentru totdeauna. Suntem aduşi în relaţia de copii ai lui 
Dumnezeu, iar această relaţie nu poate fi schimbată prin 
nimic. 

Oare un tată trece cu vederea păcatele copiilor săi? 
Tatăl nostru este Dumnezeu care este lumină şi în care nu 
este nicidecum întuneric. El este prea curat ca să vadă răul 
şi trebuie să fie sfinţit prin aceia care se apropie de El. El 

poate îngădui păcatele unui necredincios sau ale unei lumi 
duşmănoase, dar nu va îngădui niciodată păcatele copiilor 
Săi. Oare cum ar putea El, Sfântul, să aibă părtăşie cu păcatul 
sau cu cineva care a fost întinat prin păcat? De aceea, părtăşia 
noastră cu Tatăl şi cu Fiul Său este imediat întreruptă de un 
gând păcătos, de cuvinte nefolositoare sau chiar păcătoase, 
sau de orice faptă împlinită în independenţă, care oricum este 
una păcătoasă. Părtăşia nu este restabilită înainte ca păcatul 
să nu fie îndepărtat intr-un mod divin. „Dacă ne mărturisim 
păcatele. El este credincios şi drept ca să ne ierte păcatele şi 
să ne curăţească de orice nedreptate" (1 Ioan 1.9). Numai 
prin mărturisire şi prin judecată de sine vom fi curăţiţi. 

Judecata de sine este singura cale spre restabilirea 
părtăşiei 

Acesta este un principiu întâlnit în toată Scriptura. Să luăm 
câteva exemple tipice din Vechiul Testament. în Levitic 4 
şi 5 şi parţial în 6 şi 7, găsim poruncile valabile pentru un 
israelit care a păcătuit. Aici nu este vorba despre un păcătos 
care vine la pocăinţă (deşi un evanghelist poate folosi aceste 
capitole pentru a prezenta principiile evangheliei). Aceste 
capitole îl prezintă pe Israel care, prin jertfa din marea zi a 
ispăşirii (Levitic 16), se apropia de Dumnezeu; iar pe temeiul 
jertfelor zilnice ale arderii-de-tot. Dumnezeu locuia în 
mijlocul lor (Exod 29.38-46). Acum însă, când Israel este adus 
în apropierea Sa, în conştienţa că se poate odihni pe temeiul 
„fiind plăcuţi în Cel preaiubit" (Efeseni 1.6; Levitic 1.7,8) - 
după ce, în timpul călătoriei sale, primise ceva pentru inima 
sa (jertfa pentru mâncare - Levitic 2) şi după ce putea să aibă 
părtăşie cu Dumnezeu, pentru că poseda şi savura acelaşi 
lucru ca şi El (jertfa de mulţumire - Levitic 3 şi 7.11-34) - 
trebuie tratată problema întinării zilnice. 

Levitic 5.1-4 prezintă trei grupe mari de întinăciune care 
se pot ivi în viaţa de zi cu zi: 

• versetul 1: vorbeşte despre omiterea de a te pronunţa fie 
pentru rău, fie împotriva lui (omisiunea este, şi ea, păcat); 

• versetul 2: vorbeşte despre întinăciuni care se produc 
prin influenţe exterioare, deci prin faptul că nu ne-am 
despărţit întru totul de lucrurile lumii acesteia; 

• versetul 4: vorbeşte despre consecinţele lipsei de 
înţelepciune şi ale lipsei stăpânirii de sine, deci despre 
întinăciuni care provin din propria inimă. 

în versetul 15 este vorba despre cineva care ia lucruri pe 
care Dumnezeu Şi le-a rezervat pentru Sine. 

Cum ar fi putut fi curăţit israelitul care a călcat una 
dintre aceste porunci? Singura modalitate este descrisă în 
capitolul 5, versetele 5 şi 6: „Când va fi vinovat într-una 
dintre acestea, va mărturisi în ce a păcătuit. Şi va aduce 
Domnului jertfa sa pentru vină, pentru păcatul său". La 
aceasta, se adăugau, cu siguranţă, şi altele (de exemplu, 
dacă a fost luat ceva, trebuia să se înapoieze ceva în plus - 
Levitic 5.16 şi 6.5). Principiul de bază era însă mărturisirea 
păcatului şi aducerea unei jertfe pentru vină. 

Judecata de sine - recunoaşterea propriilor păcate, deci a 
propriului faliment - este condiţia necesară pentru iertarea 
şi restabilirea cuiva (1 Corinteni 11.31 şi 1 Ioan 1.9). Pentru a 
ajunge la o adevărată judecată de sine - deci nu numai a faptei 
îndeplinite, ci şi a judecării stării noastre, aşa cum o face David 
în Psalmul 51.5-7 - Dumnezeu ne aţinteşte ochii spre cruce, ca 
să înţelegem ce este păcatul. Nu este vorba despre faptul că 
este nevoie ca sângele lui Hristos să fie aplicat din nou asupra 
noastră - aceasta s-a făcut o dată pentru totdeauna - ci ca să 
cunoaştem cât de grav este păcatul, chiar şi acela unul singur 
înfăptuit, dacă vedem cât de mult Domnul Isus a trebuit să 
sufere pe cruce (jertfa de vină). în Levitic 1-7 nu găsim crucea, 
în sine, ci o privire retrospectivă asupra ei. Crucea, ca temelie 
a faptului că putem fi în prezenţa lui Dumnezeu, se găseşte în 
Levitic 16 şi Exod 29. 

Numai prin faptul că privim la Domnul Isus aflat la 
Golgota unde a suferit pentru păcatele noastre învăţăm să 
înţelegem cât de oribil este păcatul în ochii Lui. El a trebuit să 
fie părăsit de Dumnezeu, să suporte judecata Sa şi să moară. 

pentru că „El însuşi a purtat păcatele noastre în trupul 
Său pe lemn" (1 Petru 2.24). Atunci venim la o adevărată 
judecată de sine şi la o reală întristare în legătură cu ceea ce 
am făcut. Nu vrem să trecem cu uşurătate peste păcat. Să nu 
uităm că mărturisirea vinei este singura cale spre restabilirea 
şi refacerea părtăşiei cu Dumnezeu, mai întâi mărturisire 
înaintea lui Dumnezeu, apoi şi înaintea oamenilor, dacă ei 
au avut de suferit din cauza păcatului nostru. 

Păcate făcute din neştiinţă 

Apare acum o problemă: deseori păcătuim inconştient, ba 
chiar credem că am făcut lucruri bune. Dar neştiinţa nu ne 
face nevinovaţi. „Dacă va păcătui cineva şi va face împotriva 
vreuneia dintre toate poruncile Domnului lucruri care nu 
trebuie făcute, şi nu ştie, totuşi este vinovat şi îşi va purta 
nelegiuirea" (Levitic 5.17). 

De aceea, în Psalmul 19, David se roagă: „Curăţeşte-mă 
de cele ascunse ale mele" (versetul 12). Deci, pentru a putea 
mărturisi aceste păcate, ar trebui, mai întâi, să fim atenţionaţi 
în privinţa lor. De aceea, în Levitic 4.23,28 ni se spune: „Este 
vinovat, dacă i se va face cunoscut păcatul lui". Dar cine să 
atenţioneze dacă este vorba despre gânduri, cuvinte sau fapte 
despre care alţii nu ştiu? Şi aici dragostea lui Dumnezeu 
a purtat de grijă. „Copilaşii mei, acestea vi le scriu, ca să 
nu păcătuiţi; şi, dacă cineva a păcătuit, avem la Tatăl un 
Mijlocitor, pe Isus Hristos, Cel drept" (1 Ioan 2.1). Dorim să 
citim cu atenţie acest verset şi să cugetăm asupra lui. 

Hristos, Mijlocitorul nostru 

Cuvântul grecesc „paracletos ", care este tradus cu „mijlocitor", 
apare numai în Ioan 14 şi 16 şi în 1 Ioan 2.1. în Ioan 14 şi 16 
este folosit în legătură cu Duhul Sfânt. 

Această slujbă de Mijlocitor o exercită Domnul Isus acum, 
în cer, pentru noi, dar nu înaintea lui Dumnezeu (pentru că, 
în ceea ce-L priveşte pe Dumnezeu, problema noastră a fost 
rezolvată la cruce), ci înaintea Tatălui. 

într-o scrisoare precedentă am văzut că Domnul Isus 
este acum Marele nostru Preot care intervine la Dumnezeu 
în legătură cu slăbiciunile şi împrejurările noastre pe acest 
pământ. Vedem aici ce face Domnul Isus cu privire la 
păcatele noastre zilnice. 

El este Intermediarul nostru. Mijlocitor la Tatăl, când noi 
păcătuim. El nu face aceasta numai după ce suntem întristaţi 
şi ne mărturisim păcatele. în clipa în care am păcătuit. El este 
Mijlocitorul din cer care mă prezintă, pe mine şi situaţia mea, 
înaintea Tatălui. 

Cine este acest Intermediar? Este Isus Hristos, Cel drept. 
El corespunde dreptăţii Tatălui într-un mod desăvârşit şi, în 
acelaşi timp. El este dreptatea mea (1 Corinteni 1.30). Ba chiar 
mai mult. A îndeplinit o lucrare atât de desăvârşită, încât El 
nu este numai jertfa de ispăşire pentru păcatele noastre, ci 
şi jertfa de ispăşire a întregii lumi. Astfel, El este pe deplin 
plăcut Tatălui, atât ca Persoană, cât şi în ceea ce priveşte 
lucrarea împlinită, chiar şi atunci când este Mijlocitorul meu, 
pentru că am păcătuit. 

Am văzut în cele precedente că există iertare numai după 
mărturisire. De aceea, a doua parte a slujbei de mijlocire a 
Domnului Isus constă în faptul că Se preocupă de noi pentru 
a ne aduce să ne recunoaştem vina. 

Spălarea picioarelor 

în noaptea în care a fost prins. Domnul Isus a prezentat 
într-un mod simbolic această slujbă. A vrut să instituie Cina - 
semn al părtăşiei tuturor mădularelor trupului lui Hristos 
cu un Mântuitor care a murit (1 Corinteni 10.16,17). Dar 
cum putea exista părtăşie între ucenicii realmente întinaţi şi 
Domnul, care murise tocmai pentru a nimici păcatul? Pentru 
cei întinaţi, aceasta nu putea însemna altceva decât judecată 
(1 Corinteni 11.26-32). 

Tocmai de aceea Domnul a ocupat poziţia unui rob şi le-a 
spălat picioarele, pentru că era pe deplin conştient de ceea ce 
era El, dar şi pentru că dragostea Lui a mers până la extrem. 

Dumnezeu foloseşte nepriceperea lui Petru - care nu a înţeles 
că tot ceea ce Domnul făcea este bine şi că noi, chiar dacă 
nu înţelegem, trebuie să ne supunem - ca să ne prezinte clar 
semnificaţia spălării picioarelor. Ucenicii erau curaţi, pentru 
că „erau scăldaţi" (prin naşterea din nou). Ca să aibă parte 
cu El, adică să trăiască în părtăşie practică, trebuiau însă să 
fie curăţiţi şi de întinăciunile umblării zilnice (Ioan 13.8-11). 

Tăgăduirea lui Petru 

Evangheliile ne descriu felul în care Domnul exercită această 
slujbă faţă de Petru. Acesta pierduse părtăşia practică cu 
Domnul. Nu se întâmplase nimic grav, pentru că nici el 
însuşi nu-şi dăduse seama, nici nu fusese atenţionat de către 
altcineva. Dar când Domnul a spus că toţi se vor poticni de El, 
vedem clar că Petru se simţea superior celorlalţi, era convins 
că dragostea şi credincioşia lui le depăşeau pe ale celorlalţi. 
„Dacă toţi se vor poticni de Tine, eu niciodată nu mă voi 
poticni" (Matei 26.33). Dacă ar fi fost într-o părtăşie reală cu 
Domnul, Petru nu ar fi spus aceasta; aici firea şi mândria nu-şi 
au locul. Domnul foloseşte aceste cuvinte ale lui Petru pentru 
a-1 atenţiona şi pentru a-1 face să accepte că Singurul care ştie 
totul este Domnul, dar şi pentru ca Petru să-şi aducă aminte 
de aceasta după ce se va fi lepădat de El. Astfel, acelaşi gând - 
că Domnul, deşi a ştiut dinainte totul, totuşi nu S-a lepădat 
de el - putea şi acum, după ce se lepădase de El, să-l aline şi 
să-i dea speranţa că va fi restabilit. Câtă bunătate şi cât har! Ce 
dragoste! Câtă grijă! înainte ca Petru să păcătuiască. Domnul 
S-a rugat pentru el. Nu S-a rugat ca Dumnezeu să-l ferească 
de a fi ispitit de Satan. Petru avea nevoie să treacă prin 
aceasta, ca să ajungă să se cunoască pe sine. Numai cuvintele 
plăcute şi prietenoase ale Domnului n-ar fi fost suficiente şi 
nici înştiinţarea directă spusă de Domnul nu a avut mai mult 
succes. De aceea. Domnul nu S-a rugat ca ispita să-l ocolească, 
ci să nu-i înceteze credinţa. Ca să-l păzească de o prea mare 
descurajare după căderea sa. Domnul îi încredinţează o slujbă 
pe care să o îndeplinească după restabilirea sa. 

Petru era atât de mult preocupat cu sine, încât nimic nu 
i-ar fi putut atinge cugetul. Cuvintele spuse de Domnul 
Isus personal: „N-aţi fost în stare un singur ceas să vegheaţi 
împreună cu Mine?" (Matei 26.40), l-au durut pe Petru, fără 
îndoială, dar nici ele nu l-au dus la cunoaştere de sine, aşa 
cum nu l-a condus nici faptul că şi el a fugit, lăsându-L pe 
Domnul singur în mâna duşmanilor (Matei 27.56). Chiar şi 
atunci când L-a tăgăduit, când a început să se blesteme şi să 
se jure „nu-L cunosc pe Omul acesta" - acelaşi Petru care 
spusese „Tu eşti Hristosul, Fiul Dumnezeului celui viu" - nu 
şi-a dat seama ce face. Cât de stricată este inima omului! 

O, ce dragoste minunată! în clipa în care ostaşii îl băteau, 
când îi dădeau palme şi îl scuipau în faţă (Matei 26.67), atunci 
Domnul S-a întors şi S-a uitat ţintă la Petru. Privirea din clipa 
aceea, alături de cuvintele Domnului care îl înştiinţaseră mai 
dinainte despre tot ceea ce avea să i se întâmple şi care i-au 
fost readuse în memorie de cântatul cocoşului, i-au deschis 
ochii „şi a ieşit afară şi a plâns cu amar" (Matei 26.75). 

Restabilirea 

Slujba Domnului nu a luat sfârşit odată cu aceasta. După 
înviere. Domnul a trimis un mesaj - în care îl aminteşte 
explicit pe Petru - (Marcu 16.17), iar mai târziu a avut o 
întâlnire specială cu el (Luca 24.34). Scriptura nu ne spune ce 
s-a vorbit acolo. Domnul are cuvinte speciale pentru fiecare. 
Găsim apoi descrisă, în Ioan 21, întâlnirea dureroasă, dar şi 
binecuvântată pentru Petru. 

Ne gândim poate că această smerire publică nu i-ar mai 
fi fost necesară lui Petru. Nu am simţi-o oare ca fiind lipsită 
de dragoste, dacă ne-am pune în locul lui Petru? El ajunsese 
la înţelegerea că greşise! Plânsese cu amar! Domnul însă, pe 
lângă cunoaşterea deplină a inimii omului, are şi o dragoste 
deplină pentru ai Săi, descoperită într-o înţelepciune deplină. 
El ştia ce este cel mai bine pentru Petru. 

După ce Petru a făcut judecata de sine, judecând nu 
numai fapta, ci şi pe sine însuşi, şi după ce recunoaşte că este 

necesară toată atotcunoaşterea lui Dumnezeu ca să descopere 
în el însuşi dragostea sa pentru Domnul, abia atunci Domnul 
poate să-l restabilească întru totul şi să-i încredinţeze slujba: 
„Paşte mieluşeii Mei", „păstoreşte oile Mele" (Ioan 21.16). 

Aceasta este slujba Domnului ca Intermediar la Tatăl. 
Oare unde am fi dacă nu L-am avea pe El ca Mijlocitor? 
Fiecare gând păcătos, fiecare cuvânt nefolositor, fiecare faptă 
independentă întrerupe părtăşia. Ea poate fi refăcută prin 
mărturisirea răului şi prin judecată de sine. 

Chiar înainte ca eu să păcătuiesc. Mijlocitorul Se roagă 
pentru mine să nu-mi înceteze credinţa. El îmi vorbeşte prin 
Cuvânt ca eu să ajung la judecată de sine, chiar înainte de 
a fi făcut o faptă păcătoasă. Mă vede la timpul potrivit şi 
foloseşte fraţi, scrieri, împrejurări, ba chiar un cocoş, ca să-mi 
aduc aminte de cuvintele Sale. El mă conduce spre judecată 
de sine şi mărturisire ca părtăşia cu Tatăl şi cu Fiul să fie 
iarăşi restabilită. El este Mijlocitorul, Intermediarul meu la 
Tatăl. Nu va avea odihnă până nu voi fi adus înapoi şi nu va 
fi făcută o restabilire totală. Chiar şi acum, fiind în glorie. El 
îmi slujeşte şi îmi spală picioarele ca să pot avea o părtăşie 
netulburată cu El şi ca bucuria mea pe acest pământ să fie 
desăvârşită. 

Cu salutări din inimă, 
al vostru frate în Domnul Isus, 


H. L. H. 

Dragi prieteni, 

Doresc să vă vorbesc despre sfinţire. înainte de aceasta 
este însă necesar să urmărim, în Cuvântul lui Dumnezeu, 
sensul acestui cuvânt. în limbajul uzual, el se referă la un 
om care nu are păcate şi slăbiciuni, cel puţin care să fie 
cunoscute. De aceea, unii credincioşi (cei care sunt duşi în 
rătăcire de învăţătura sfinţirii) susţin că ar fi crescut în sfinţire 
din moment ce nu au căzut într-un păcat vizibil. 

Despre acest lucru, Pavel scrie în 1 Corinteni 4.4: „Pentru 
că nu sunt conştient de nimic rău despre mine însumi; însă 
nu prin aceasta sunt îndreptăţit". în Psalmul 19.12, David se 
roagă pentru curăţirea de păcate ascunse; vezi şi 1 Ioan 3.20 
şi Levitic 5. Când va veni Domnul, „va aduce la lumină cele 
ascunse ale întunericului şi va arăta sfaturile inimii lor" 
(1 Corinteni 4.5). Faptul că nu mai vedem în noi lucruri greşite 
nu reprezintă nicio dovadă că nu mai este prezent nimic rău. 
Dar oare cine nu vede în sine multe lucruri rele atunci când 
îşi pune viaţa în lumina Cuvântului lui Dumnezeu? 

Pe lângă aceasta. Scriptura ne lasă să vedem că sfinţenia 
şi curăţia nu sunt unul şi acelaşi lucru. Exod 28.43 vorbeşte 
despre nedreptatea lucrurilor sfinte, iar în 1 Cronici 23.28 
despre curăţirea lor. în Efeseni 1.4 şi în Coloseni 1.22 se 
spune: suntem sfinţi şi fără pată. Sfinţirea şi curăţia sunt 
astfel clar diferenţiate. 

Ce este sfinţirea? 

Dacă urmărim locurile din Scriptură în care se vorbeşte despre 
„sfânt" şi „sfinţire", devine foarte clar că sfinţirea înseamnă 
separare. Dacă aplicăm aceasta asupra noastră, ea înseamnă 
separare de toate lucrurile de care am fost legaţi până acum, cu 
scopul de a fi dedicaţi lui Dumnezeu şi de a purta caracteristicile 
acestei dedicări şi ale legăturii noastre cu Dumnezeu. Iată, de 
exemplu. Numeri 6.1-11. Măsura sfinţirii nu este la noi. „Nimeni 
nu este sfânt ca Domnul, pentru că nu este altul în afară de 
Tine" (1 Samuel 2.2), „numai Tu eşti sfânt" (Apocalipsa 15.4), 

„fiţi sfinţi, pentru că Eu sunt sfânt" (1 Petru 1.16). Domnul (©) 

Singur este măsura sfinţeniei. Cine se măsoară cu sine însuşi 
greşeşte, după cum spune Scriptura. „Dar ei, măsurându-se 
cu ei înşişi şi comparându-se cu ei înşişi, nu sunt pricepuţi" 

(2 Corinteni 10.12). Este limpede că numai Dumnezeu poate 
spune cât de mult corespundem măsurii divine. 

în Ioan 17.17, Domnul Se roagă: „Sfinţeşte-i în adevărul 
Tău: Cuvântul Tău este adevărul". Adevăr înseamnă ceea 
ce Dumnezeu a descoperit despre Sine şi din care reiese 
cum este relaţia noastră cu El sau cum ar trebui să fie. De 
aceea. Domnul Isus spune despre Sine: „Eu sunt adevărul" 

(Ioan 14.6). El ni L-a făcut cunoscut pe Dumnezeu (Ioan 1.18). 

Şi Cuvântul lui Dumnezeu este Adevărul, Cuvânt prin care 
Dumnezeu S-a descoperit. 

Prin adevăr - prin ceea ce Dumnezeu a descoperit despre 
Sine şi despre drepturile Sale - suntem separaţi de lucrurile 
de care am fost legaţi, ca să-I aparţinem lui Dumnezeu. 

în Vechiul Testament nu avem descoperirea deplină a lui 
Dumnezeu. Acolo, El Se descoperă ca Domnul care, în mijlocul 

poporului Său pământesc, avea un templu în care dorea să 
locuiască. De aceea, în Vechiul Testament, sfinţirea este în 
legătură cu aceasta. Muntele, Ierusalimul, chivotul şi templul, 
preoţii, leviţii, de fapt, întregul popor, uneltele pentru slujire, 
jertfele etc., toate erau sfinţite. Toate se aflau în legătură cu 
Domnul - ca Acela care locuia în mijlocul poporului Său. 
„Sfinţenia Ta îşi are locul în casa Ta" (Psalmul 93.5). „Voi fi 
sfinţit în cei care se apropie de Mine" (Levitic 10.3). 

Acum Dumnezeu a fost descoperit pe deplin în Domnul 
Isus: Dumnezeu arătat în carne. Deşi Domnul Isus era om 
adevărat, slujba Sa era caracterizată prin faptul că îl arăta pe 
Dumnezeu, dar când L-a descoperit intr-un mod desăvârşit 
pe cruce, câştigând prin aceasta o răscumpărare veşnică. 
El a înviat şi Şi-a ocupat locul la dreapta lui Dumnezeu. 
Ioan 17.4,5 ne spune că El a făcut aceasta fiind om. 

Ca Dumnezeu, El avea gloria veşnică înainte de a fi lumea. 
Acum putea să pretindă această glorie, pentru că a împlinit 
lucrarea de pe crucea de la Golgota şi L-a glorificat pe deplin 
pe Dumnezeu. Un om în cer! 

Planul veşnic al lui Dumnezeu era ca noi să devenim 
asemenea chipului Fiului Său, ca El să fie Cel întâi-născut 
între mulţi fraţi (Romani 8.29). în Ioan 17.19, Domnul Isus 
spune: „Pentru ei Mă sfinţesc pe Mine însumi". în cer. El Se 
pune deoparte pentru Dumnezeu şi face aceasta „ca şi ei să 
fie sfinţiţi în adevăr". Avem aici măsura sfinţirii noastre şi, în 
acelaşi timp, mijlocul pentru a fi sfinţiţi: Hristos în glorie. 

Sfinţirea Duhului 

în Noul Testament vedem că se vorbeşte despre sfinţirea 
noastră în două feluri diferite. Pe de o parte se spune 
că suntem sfinţiţi (1 Corinteni 6.11; 2 Tesaloniceni 2.13; 
1 Petru 1.2). De aceea, în mai multe locuri, suntem numiţi 
„sfinţi" (vezi, de exemplu, începutul epistolelor). Această 
sfinţire a avut loc prin naşterea din nou. Atunci Duhul Sfânt 
ne-a separat de lumea din care făceam parte, dându-ne viaţă 
nouă şi o natură divină (Ioan 3; 2 Petru 1.4; Efeseni 4.24). 

Pe de altă parte, ni se spune că trebuie să fim sfinţiţi şi din 
punct de vedere practic (Evrei 12.14; Efeseni 5.25-27). 

Ambele părţi sunt unite în Apocalipsa 22.11: „Cine este 
sfânt să fie sfinţit în continuare". 

Acest principiu este aplicat în mai multe locuri din 
Scriptură. în Romani 8.29 am văzut că Dumnezeu ne-a 
hotărât mai dinainte ca să fim asemenea chipului Fiului 
Său. în Efeseni 1.4,5 găsim acelaşi gând. în 1 Corinteni 15.49 
citim: „Şi, după cum am purtat chipul celui din ţărână, vom 
purta chipul Celui ceresc" (al Domnului Isus). 1 Ioan 3.2 
ne spune când se va împlini aceasta întru totul: „Ştiind că, 
dacă Se va arăta El, vom fi asemenea Lui, pentru că-L vom 
vedea cum este". 

Pe de altă parte, în unele locuri din Scriptură suntem, deja 
de pe acum, identificaţi cu Domnul Isus. în 1 Ioan 3.1 scrie: 
„Lumea nu ne cunoaşte, pentru că nu L-a cunoscut pe El"; şi 
în 1 Ioan 4.17 scrie că suntem aşa cum El este în glorie încă în 
lumea aceasta. 

Explicaţia pentru aceasta este că totul se bazează pe 
lucrarea Domnului Isus. Potrivit poziţiei noastre, avem 
totul încă de pe acum (1 Corinteni 1.30). Am fost separaţi 
(despărţiţi) de lume prin naşterea din nou şi avem viaţa 
veşnică. Printr-o singură jertfă am fost făcuţi desăvârşiţi 
şi stăm îndreptăţiţi înaintea lui Dumnezeu. Suntem fii şi 
moştenitori ai lui Dumnezeu şi suntem în locurile cereşti, 
în Hristos (Efeseni 2.6). în ceea ce priveşte sufletul nostru, 
avem totul; dar trupul nostru nu are încă parte de toate, iar 
firea noastră veche este încă prezentă în noi. De aceea, starea 
noastră practică nu corespunde poziţiei noastre în care am 
fost aduşi pe temeiul lucrării Domnului Isus. 

Sfinţirea practică 

Toate îndemnurile se preocupă cu aceasta, iar ţinta oricărei 
slujiri este ca, încă de pe acum, să împlinim ceea ce vom fi 
odată (Efeseni 4.11-16; Coloseni 1.28). Şi cum trebuie să fim? 
Trebuie să ne asemănăm cu Omul glorificat în cer. El este 

deci măsura şi în ce priveşte umblarea noastră practică. De 
aceea se spune „oricine are speranţa aceasta în El se curăţeşte, 
după cum El este curat" (1 Ioan 3.3; 1 Tesaloniceni 3.12/13). 

Cum putem fi, intr-un mod practic, mai asemănători cu 
El? Prin faptul că ne luptăm pentru aceasta într-un mod 
practic? Prin faptul că suntem preocupaţi să ne schimbăm 
viaţa şi să trăim într-un mod mai sfânt? în Romani 7 găsim 
pe cineva care face aceasta. Rezultatul este că, deznădăjduit, 
exclamă: „O, nenorocit om ce sunt! Cine mă va elibera din 
acest trup al morţii"! (versetul 24). 

Cuvântul lui Dumnezeu ne arată o cale mai bună: „Iar 
noi toţi, privind ca într-o oglindă, cu faţa descoperită, 
gloria Domnului, suntem transformaţi în acelaşi chip, din 
glorie spre glorie, întocmai ca de la Duhul Domnului" 
(2 Corinteni 3.18). 

Cu cât privim mai mult la Domnul Isus glorificat în 
cer şi cu cât citim în Cuvânt tot ceea ce scrie despre El, cu 
atât mai mult viaţa noastră va fi schimbată. Atunci suntem 
schimbaţi, moral, în asemănarea chipului Său. Lucrurile cu 
care inima noastră este preocupată îşi vor pune amprenta 
asupra vieţii noastre. 

Tot aşa este şi cu sfinţirea. Ceea ce vom fi odată, 
asemenea Domnului Isus glorificat, aceasta este măsura 
sfinţirii noastre. Privirea la El lucrează sfinţirea noastră. 
Natura şi caracterul sfinţirii se măsoară prin ceea ce arătăm 
după ce Hristos este descoperit în noi. De aceea. Domnul 
Isus spune: „Pentru ei. Eu Mă sfinţesc pe Mine însumi, ca 
şi ei să fie sfinţiţi în adevăr" (Ioan 17.19). El stă încă de pe 
acum pe tronul lui Dumnezeu: „Sfânt, fără răutate, fără 
pată, despărţit de păcătoşi şi făcut mai presus decât cerurile" 
(Evrei 7.26), ca noi să fim sfinţiţi, privind spre El. Adevărul 
este descris în Cuvântul lui Dumnezeu. El este cel care ni-L 
prezintă pe El în gloria persoanei Sale, iar inimile noastre 
sunt umplute de desăvârşirile Lui şi de tot ceea ce se află în 
legătură cu El. Atunci nu va mai fi loc în inimă pentru lumea 
aceasta şi pentru lucrurile ei. în acest fel noi vom deveni 

tot mai asemănători Lui şi, mai înainte de toate, vom fi tot 
mai despărţiţi de ceea ce este aici jos şi tot mai dedicaţi lui 
Dumnezeu. Aceasta este sfinţirea. 

Pe calea sfinţirii ne putem baza pe credincioşia lui 
Dumnezeu. „Iar Aceluia care poate să vă păzească fără 
poticnire şi să vă aşeze înaintea gloriei Sale fără vină, cu 
mare bucurie. Singurului Dumnezeu, Mântuitor al nostru 
prin Isus Hristos, Domnul nostru, fie glorie, măreţie, putere 
şi autoritate, mai înainte de orice veac, şi acum şi în toate 
veacurile! Amin" (Iuda 24,25). Vezi şi Matei 19.26. 

Cu salutări din inimă, 
al vostru frate în Domnul Isus, 


H. L. H. 

Importanţa citirii Bibliei 


Dragi prieteni, 

Vreau să vă întreb dacă citiţi Biblia în mod regulat. Nu mă 
refer la citirea ei împreună cu întreaga familie, ci la citirea ei 
când sunteţi singuri. Este foarte important să faceţi acest lucru. 
Când un credincios omite acest lucru, nu rămâne în părtăşie 
cu Domnul şi, prin urmare, nu poate fi fericit cu adevărat. 

Nu putem estima niciodată valoarea adevărată a Bibliei, 
întrucât ea este Cuvântul lui Dumnezeu. Numai prin 
Cuvânt învăţăm să-L cunoaştem pe Dumnezeu şi gândurile 
Sale. Dumnezeu S-a descoperit, în Vechiul Testament, prin 
cuvântul pe care îl rostea şi pe care ni l-a lăsat scris. Prin 
acest Cuvânt, El spune cine este, ce a făcut, ce va face şi cum 
trebuie ca omul să-I slujească. Mai târziu. Fiul Lui a venit 
pe pământ şi ni L-a descoperit pe Dumnezeu (Ioan 1.18). 
De asemenea, tot prin Cuvânt cunoaştem totul despre 
Fiul, despre naşterea Sa, despre viaţa şi moartea Sa, despre 
cuvintele şi faptele Sale. Şi Dumnezeu Duhul Sfânt, care este 
acum pe pământ şi care locuieşte în fiecare credincios, tot 

prin Cuvânt ne-a fost descoperit. De aceea nu este normal ca 
un credincios să nu iubească Biblia. Creşterea în harul şi în 
cunoştinţa Domnului şi a Mântuitorului nostru Isus Hristos 
depinde tot de strânsa legătură cu dragostea faţă de Cuvânt 
şi cu practicarea acestuia. 

Naşterea din nou 

Când citim Psalmul 119, vedem că viaţa spirituală a 
psalmistului era legată de Cuvântul lui Dumnezeu cu 
toată ardoarea. în primul rând, vedem că viaţa nouă este 
lucrată prin Cuvânt. „Niciodată nu voi uita rânduielile Tale, 
pentru că prin ele m-ai făcut să trăiesc" (versetul 93). Vezi şi 
versetele: 25, 37, 40, 50, 88,107,116,144,149,154,156 şi 175. 
Aceasta se arată foarte explicit şi în alte locuri: „El, potrivit 
voii Sale, ne-a născut prin Cuvântul adevărului" (Iacov 1.18). 
„Fiind născuţi din nou nu dintr-o sămânţă care se strică, ci 
dintr-una care nu se strică, prin Cuvântul viu, care rămâne 
pentru totdeauna, al lui Dumnezeu" (1 Petru 1.23). Iar în 
Ioan 3.3, Domnul Isus spune: Dacă cineva nu este născut din 
apă şi din Duh, nu poate intra în împărăţia lui Dumnezeu". 
Din Efeseni 5.26 reiese că, în Scriptură, apa este o imagine 
a Cuvântului lui Dumnezeu, aşa cum Duhul Sfânt îl aplică 
asupra omului. 

Cuvântul lui Dumnezeu aduce în lumina lui Dumnezeu 
conştiinţa omului păcătos. Prin aceasta, omul vede cine este 
şi se judecă pe sine, mărturisindu-şi păcatele înaintea lui 
Dumnezeu. Aceasta este pocăinţa. Prin această judecată de 
sine, inima omului este curăţită şi Duhul Sfânt lucrează în el, 
prin Cuvântul lui Dumnezeu, o viaţă nouă, divină. 

De aici reiese că, atunci când le vorbim celor necredincioşi 
despre evanghelie, trebuie să cunoaştem Cuvântul lui 
Dumnezeu foarte bine. Cuvintele noastre nu îl vor aduce 
niciodată la pocăinţă pe vreun om. Numai Cuvântul lui 
Dumnezeu poate să o facă: „Astfel, credinţa este din auzire, 
iar auzirea, prin Cuvântul lui Dumnezeu" (Romani 10.17). 
Cuvântul lui Dumnezeu este însă şi 

Hrana pentru viaţa cea nouă 

„Ce dulce este Cuvântul Tău pentru cerul gurii mele! Mai 
mult decât mierea pentru gura mea!" (Psalmul 119.103); „ele 
sunt mai de preţ decât aurul şi decât mult aur fin; şi mai dulci 
decât mierea şi decât picurul din fagur" (Psalmul 19.10). 
Domnul Isus spune: „Omul nu va trăi numai cu pâine, ci cu 
orice cuvânt care iese din gura lui Dumnezeu" (Matei 4.4). 
Vezi şi Evrei 4.12-14 şi 1 Petru 1.25; 2.2. 

Viaţa cea nouă care a fost adusă prin Cuvântul lui 
Dumnezeu are nevoie de o hrană care corespunde acestei 
vieţi. Aceasta este Domnul Isus, 

• ca Mântuitorul care a murit (Ioan 6.56), 

• ca Acela care a umblat pe acest pământ ca om sfânt şi 
adevărat (Ioan 6.33-35), 

• ca Domn glorificat în cer, ca grâul ţării (Iosua 5.11). 
întregul Cuvânt ni-L prezintă numai pe El. în Vechiul 

Testament îl vedem în umbrele imaginilor şi al profeţiilor. în 
Noul Testament, ne este arătat desăvârşit: în viaţa Sa pe acest 
pământ (în Evanghelii, în Faptele Apostolilor şi în Epistole) 
şi ca Om glorificat (în Faptele Apostolilor, în Epistole şi în 
Apocalipsa). 

Este oare de mirare că viaţa spirituală a multor creştini 
este slabă şi bolnavă şi că suportă numai lapte, nu hrană tare 
(Evrei 5.12-14), din moment ce ei lipsesc de la orele de zidire 
şi nu studiază Cuvântul lui Dumnezeu într-un mod regulat? 

Viaţa noastră spirituală va creşte şi va fi sănătoasă numai 
dacă este hrănită regulat. 

Cuvântul lui Dumnezeu este ghidul nostru 

„Cum îşi va ţine tânărul curată cărarea? Păzindu-se după 
Cuvântul Tău", „Am ascuns Cuvântul Tău în inima mea, 
ca să nu păcătuiesc împotriva Ta"; „Cuvântul Tău este o 
candelă pentru piciorul meu şi o lumină pentru cărarea mea" 
(Psalmul 119.9,11,105). 

Domnul i-a spus lui Iosua: „Numai fii tare şi foarte curajos, 
ca să iei seama să faci după toată legea pe care ţi-a poruncit-o 

robul Meu Moise! Nu te abate de la ea nici la dreapta, nici la 
stânga, ca să prosperi oriunde vei merge! Cartea aceasta a 
legii să nu se depărteze din gura ta şi să cugeti asupra ei zi 
şi noapte, ca să iei seama să faci tot ce este scris în ea; pentru 
că atunci vei avea reuşită în căile tale şi atunci vei prospera. 
Nu ţi-am poruncit Eu: «Fii tare şi curajos!»? Nu te teme, nici 
nu te înspăimânta, pentru că Domnul Dumnezeul tău este 
cu tine oriunde vei merge" (Iosua 1.7-9). 

în Fapte 20.32, Pavel le atrage bătrânilor din Efes atenţia asupra 
pericolelor. „Şi acum vă încredinţez lui Dumnezeu şi Cuvântului 
harului Său", iar lui Timotei îi scrie despre „Sfintele Scrieri, care 
pot să te facă înţelept spre mântuire" (2 Timotei 3.15). 

Oare de unde am putea şti ce este păcatul dacă n-am 
cunoaşte Cuvântul lui Dumnezeu? Necunoaşterea nu ne 
absolvă de nicio vină (Levitic 5.17). De unde să ştim ce este 
potrivit gândului lui Dumnezeu şi ce trebuie să facem, dacă 
nu cercetăm ce ne transmite El în Cuvânt cu privire la toate 
aceste lucruri? Cum putem şti oare ce decizii să luăm şi pe ce 
drumuri trebuie să mergem, dacă nu cunoaştem Cuvântul lui 
Dumnezeu? „Descoperirea cuvintelor Tale luminează, dând 
pricepere celor simpli", „Poruncile Tale mă fac mai înţelept 
decât vrăjmaşii mei, pentru că ele sunt întotdeauna cu mine. 
Am mai multă pricepere decât toţi învăţătorii mei, pentru că 
meditez la mărturiile Tale. înţeleg mai mult decât bătrânii, 
pentru că păzesc rânduielile Tale" (Psalmul 119.130,98-100). 

Cuvântul este arma noastră 

„Sabia Duhului care este Cuvântul lui Dumnezeu" (Efeseni 6.17); 
„Şi voi avea ce să răspund celui care mă batjocoreşte, pentru că 
m-am încrezut în Cuvântul Tău" (Psalmul 119.42). 

Cât de bine a ştiut Domnul Isus să folosească această 
sabie! La fiecare atac al lui Satan, El răspundea cu „este scris" 
(Matei 4.4,7,10). Din această cauză Satan a trebuit să fugă; nu 
avea nicio putere în faţa Cuvântului lui Dumnezeu. 

Şi faţă de oameni. Domnul Isus folosea Cuvântul: „Nu 
este scris?" (Ioan 10.34). „Ce este atunci aceasta, ce este 

scris?" (Luca 20.17). „Deoarece Cuvântul lui Dumnezeu este 
viu şi lucrător şi mai ascuţit decât orice sabie cu două tăişuri 
şi pătrunzând până la despărţirea sufletului şi a duhului, a 
încheieturilor şi a măduvei, şi în stare să judece gândurile şi 
intenţiile inimii. Şi nicio făptură nu este ascunsă înaintea Lui, 
ci toate sunt goale şi descoperite înaintea ochilor Aceluia cu 
care avem a face" (Evrei 4.12,13). 

Este singura armă pe care o avem atât pentru apărare 
(faţă de Satan şi faţă de lume), cât şi pentru atac. Nu trebuie 
să uităm niciodată că este Cuvântul Dumnezeului celui viu 
şi de aceea are putere. De fiecare dată când o folosim, această 
putere divină va fi simţită de acela împotriva căruia am 
folosit-o. Chiar dacă persoana cu care vorbim nu recunoaşte 
şi rămâne indiferentă sau chiar se comportă cu duşmănie, 
totuşi conştiinţa îi va fi convinsă de adevărul celor spuse. 

Când eram foarte tânăr, eu însumi am trecut printr-o 
astfel de experienţă. Am împărţit în tren câteva broşuri şi un 
domn a început să conteste creştinismul. Am luat Biblia şi 
i-am citit un text care îl contrazicea. După ce am făcut aceasta 
de două-trei ori, el mi-a spus: „Domnul meu, nu vreau să 
am o dispută cu Biblia, ci cu dumneata". I-am răspuns că nu 
ştiu altceva decât ceea ce este scris în Biblie. A mai încercat 
de câteva ori, după care mi-a întors supărat spatele şi s-a 
cufundat în lectura ziarului. Nimeni nu i se poate opune 
Cuvântului lui Dumnezeu. 

Aproximativ în aceeaşi perioadă, am trăit un caz similar. 
Atunci însă nu am folosit Biblia şi am încercat pe cont 
propriu. După scurt timp am observat că pierdusem. 

Cu câţiva ani în urmă eram într-un tren şi un călător critica 
vremurile rele şi susţinea că nu va fi niciodată mai bine. Am 
intervenit şi i-am spus că sunt sigur că vor veni vremuri mai 
bune pe care le voi trăi chiar eu. După aceea i-am citit câteva 
pasaje din Biblie. A râs şi şi-a bătut joc de mine, fapt care m-a 
determinat să-i mai citesc câteva pasaje despre starea omului 
şi despre mântuirea în Hristos. S-a întors cu spatele la mine şi 
a început să discute cu un altul. După mi sfert de oră a venit 

la mine şi m-a rugat să-l însoţesc. într-un colţ, cu lacrimi în 
ochi, m-a rugat să-i dau o Biblie, întrucât dorea aşa de mult să 
cunoască mai bine toate acele lucruri despre care îi citisem. 

Mijlocul de curăţire 

Cuvântul lui Dumnezeu este singurul mijloc prin care putem 
fi curăţiţi. „După cum şi Hristos a iubit Adunarea şi S-a dat pe 
Sine însuşi pentru ea, ca s-o sfinţească, după ce a curăţit-o prin 
spălarea cu apă, prin Cuvânt" (Efeseni 5.25-27). „Sfinţeşte-i în 
adevărul Tău, Cuvântul Tău este adevărul" (Ioan 17.17). 

Numai dacă aplicăm Cuvântul lui Dumnezeu într-un 
mod continuu asupra umblării şi căilor noastre, viaţa noastră 
va fi curăţită şi vom fi despărţiţi de orice rău. Mijlocitorul 
nostru la Tatăl ne spală picioarele prin Cuvânt (1 Ioan 2.2; 
Ioan 13); dar este responsabilitatea noastră să lăsăm să ne fie 
spălate picioarele. 

„Am ascuns Cuvântul Tău în inima mea, ca să nu 
păcătuiesc împotriva Ta" (Psalmul 119.11), „Şi slujitorul Tău 
este învăţat prin ele; este o mare răsplată în păzirea lor. Cine 
îşi înţelege greşelile" (Psalmul 19.12,13). 

Cuvântul lui Dumnezeu este singura piatră de verificare 
pentru practică şi pentru învăţătură 

„Am păzit rânduielile Tale şi mărturiile Tale, pentru că toate 
căile mele sunt înaintea Ta" (Psalmul 119.168); „Cine are urechi 
să audă ceea ce Duhul spune adunărilor" (Apocalipsa 2.3). Tot 
ce se întâmplă în adunare (în învăţătură şi în practică) trebuie 
verificat prin raportare la ceea ce Duhul spune adunărilor, 
adică la Cuvântul lui Dumnezeu. „Şi doi sau trei profeţi să 
vorbească, iar ceilalţi să judece" (1 Corinteni 14.29). 

Şi umblarea noastră, chiar şi părerile noastre trebuie 
verificate prin raportare la Cuvântul lui Dumnezeu. 
Gândurile noastre nu au niciun fel de valoare. Decisiv 
este numai ceea ce spune Cuvântul lui Dumnezeu (vezi 
Levitic 5.14-19). în Fapte 17.11, iudeii din Berea erau 
consideraţi „mai aleşi" decât cei din Tesalonic, pentru că 

98 


Scrisori către tineri, Heijkoop.indd 98 


03.04.2012 12:38:53 AM 


IMPORTANŢA CITIRII BIBLIEI 


verificau cuvintele lui Pavel cu Cuvântul lui Dumnezeu. în 
1 Corinteni 15.3,4, apostolul desemnează Scripturile ca fiind 
izvor al învăţăturilor sale. „Toată Scriptura este insuflată de 
Dumnezeu şi folositoare pentru învăţătură, pentru mustrare, 
pentru îndreptare, pentru instruire în dreptate, ca omul 
lui Dumnezeu să fie împlinit, deplin pregătit pentru orice 
lucrare bună" (2 Timotei 3.16,17). 

Ascultare şi supunere 

„Tu ai poruncit rânduielile Tale, ca să fie păzite cu grijă" 
(Psalmul 119.4); „Este o mare răsplată în păzirea lor" 
(Psalmul 19.11); „Dacă ţineţi poruncile Mele, veţi rămâne în 
dragostea Mea, aşa cum Eu am ţinut poruncile Tatălui Meu 
şi rămân în dragostea Lui" (Ioan 15.10); „Dacă Mă iubeşte 
cineva, va păzi Cuvântul Meu şi Tatăl Meu îl va iubi; şi Noi 
vom veni la el şi vom locui la el" (Ioan 14.23); „Pentru că 
aceasta este dragostea lui Dumnezeu: să ţinem poruncile 
Lui. Şi poruncile Lui nu sunt grele" (1 Ioan 5.3). 

Vedem aici valoarea pe care Dumnezeu o acordă cunoaşterii 
şi ascultării Cuvântului Său. Nu ar trebui să fie cel mai firesc 
lucru pentru noi să-L întrebăm: „Ce să fac. Doamne?". 

Primul păcat a fost neascultarea faţă de Cuvântul lui 
Dumnezeu. Păcatul înseamnă să faci sau să nu faci ceva fără să 
ţii cont de autoritatea lui Dumnezeu. „Păcatul este nelegiuire" 
(1 Ioan 3.4). Deci tot ce facem fără să ţinem cont de voia lui 
Dumnezeu şi fără să ne supunem acesteia este păcat. 

La Domnul Isus nu vedem decât o viaţă de ascultare! El a 
venit pe acest pământ ca să împlinească voia lui Dumnezeu 
(Evrei 10.7). Apoi a trebuit să înveţe ascultarea (Evrei 5.8), 
pentru că a asculta însemna pentru El, Dumnezeul cel veşnic, 
un lucru necunoscut. Pe acest pământ. El a putut spune: „Eu 
fac întotdeauna cele plăcute Lui" (Ioan 8.29). „Mâncarea Mea 
este să fac voia Celui care M-a trimis şi să sfârşesc lucrarea 
Lui" (Ioan 4.34). 

Oare ce a însemnat pentru Dumnezeu să-L vadă pe Acela 
care nu făcea decât voia lui Dumnezeu, deşi voia Lui era 

desăvârşită şi sfântă - pe Fiul Său, înconjurat de oameni care 
nu făceau decât voia lor proprie! 

Cât înseamnă oare pentru Dumnezeu să vadă că există 
acum oameni ale căror dorinţe şi bucurii sunt să-I slujească 
şi să cerceteze sârguincios Cuvântul Său pentru a-L cunoaşte 
pe El şi voia Sa! 

Câtă valoare practică are pentru noi citirea şi cunoaşterea 
Cuvântului! Inimile noastre se bucură, pentru că în el găsim 
gloria Domnului şi tot ceea ce dragostea lui Dumnezeu a 
pregătit pentru noi. învăţăm să cunoaştem şi să înţelegem 
tot mai bine gândurile lui Dumnezeu. în acelaşi timp, toate 
cămările inimii noastre se vor umple de „arme" cu care să ne 
apărăm de atacurile lui Satan şi cu care, la rândul nostru, şi 
noi să atacăm, adică să le vorbim oamenilor despre mântuirea 
sufletului lor. 

Atunci când cineva se plânge că are memoria ca o sită în 
care nu rămâne nimic - şi ştim că sita nu poate ţine apa - 
trebuie să fie bucuros că măcar se va alege cu curăţirea. 
Apa ia cu ea toată necurăţia. Tot aşa este şi cu Cuvântul 
lui Dumnezeu. Nu este suficient numai să citeşti Cuvântul, 
ci şi să cugeti asupra lui! Foloseşte şi scrierile care există, 
dar cercetează totul în lumina Cuvântului. Să nu permiţi 
niciodată ca o carte în care se prezintă un studiu al Bibliei să 
ia locul Scripturii. Ar fi o substituire fatală. 

„Fiul meu, dacă vei primi cuvintele mele şi vei păstra la 
tine poruncile mele, încât să-ţi pleci urechea la înţelepciune 
şi să-ţi îndrepţi inima spre pricepere, da, dacă vei striga după 
pricepere şi-ţi vei înălţa glasul pentru înţelegere, dacă o vei 
căuta ca pe argint şi o vei cerceta ca pe comorile ascunse, 
atunci vei pricepe temerea de Domnul şi vei găsi cunoştinţa 
lui Dumnezeu" (Proverbe 2.1-5). 

Cu salutări din inimă, 

al vostru frate în Domnul Isus, 


H. L. H. 

Dragi prieteni, 

în scrisoarea precedentă am vorbit despre importanţa 
citirii Cuvântului lui Dumnezeu. Acum vreau să vă întreb 
cum este viaţa voastră de rugăciune. Aceste două lucruri 
au o importanţă deosebită, mai ales pentru că sunt strâns 
legate între ele. Dacă citeşti Cuvântul şi neglijezi rugăciunea, 
consecinţele vor fi îngâmfarea şi trufia. Dacă te rogi, dar nu 
citeşti Cuvântul lui Dumnezeu, urmarea va fi fanatismul în 
toată orbirea lui; el constă întotdeauna în faptul că nu sunt 
înţelese cuvintele lui Dumnezeu. Lipsa cercetării Cuvântului 
lui Dumnezeu înseamnă lipsă de interes faţă de gândurile lui 
Dumnezeu şi faţă de interesele Sale. De aceea, într-o astfel de 
situaţie, viaţa de rugăciune va fi dominată de voinţă proprie, 
iar punctul ei central va fi eul, care se va manifesta deosebit 
de evlavios, fie prin activităţi febrile de evanghelizare, fie prin 
diverse alte lucruri. Dacă însă rugăciunea merge în paralel cu 
un studiu perseverent, aceasta va fi o binecuvântare pentru 
viaţa spirituală. 

în Scriptură, un mare accent se pune pe rugăciune. 
Domnul Isus Şi-a început slujba cu rugăciune (Luca 3.21). 
Adunarea a fost întemeiată şi 3.000 de oameni s-au pocăit 
după zece zile petrecute în rugăciune (Fapte 1.13,14). Lucrarea 
mare între păgâni a început tot cu rugăciune (Fapte 13.2,3) 
şi, de asemenea, intrarea evangheliei în Europa ne este 
prezentată, în Cuvânt, tot în strânsă legătură cu rugăciunea 
(Fapte 16.9-13). Cei doisprezece apostoli au predat o parte 
din lucrare, pe care o făcuseră până atunci, ca apoi să 
stăruiască în rugăciune şi în slujirea Cuvântului (Fapte 6.4). 
Dacă citim Faptele Apostolilor, ni se pare că Pavel nu a făcut 
altceva decât să predice; dacă însă citim epistolele, ni se pare 
că nu a făcut altceva decât să se roage. De exemplu, vezi 
Romani 1.9,10; 1 Corinteni 1.4; Efeseni 1.16; 3.14; Filipeni 1.4; 
Coloseni 1.3,9; 1 Tesaloniceni 1.2. Iar nouă Cuvântul lui 
Dumnezeu ne spune: „Rugându-vă în orice timp în duh" 
(Efeseni 6.18), şi: „Rugaţi-vă neîncetat" (1 Tesaloniceni 5.17). 
în multe alte locuri. Scriptura ne vorbeşte în acest fel. 

Rugăciunea este semnul naşterii din nou 

„A te ruga" nu este acelaşi lucru cu „a rosti o rugăciune". 
Zilnic sunt rostite mii de rugăciuni. Odată, într-un ziar din 
SUA, a apărut un articol despre o slujbă ţinută într-o biserică, 
în care se spunea: „Rugăciunea lui a fost cea mai răsunătoare 
dintre rugăciunile auzite vreodată într-o biserică din Boston". 
A fost exact aşa cum Domnul Isus a spus despre farisei: „Şi, 
de ochii lumii, se roagă îndelung" (Marcu 12.40). 

Numai credincioşii adevăraţi se pot ruga în adevăratul 
sens al cuvântului. Rugăciunea este manifestarea vieţii 
celei noi care este din Dumnezeu şi care îşi recunoaşte 
dependenţa faţă de izvorul ei. Aceasta nu înseamnă că 
Dumnezeu nu ascultă niciodată vreo rugăciune a celui 
necredincios. El aude scâncetul puilor de corb şi le dă hrana. 
Tot aşa. Dumnezeu aude şi rugăciunea celui necredincios, 
dacă acesta o face în toată sinceritatea. Să ne gândim la 
Geneza 21.17 şi la Iona 1.14. 

Deşi Pavel, ca fariseu, rostise sute de rugăciuni şi, fără 
îndoială, o făcuse cu toată sinceritatea. Domnul îi spune 
lui Anania, după pocăinţa lui Pavel, „iată, el se roagă" 
(Fapte 9.11). Aceasta era dovada schimbării sale, semnul că a 
primit o viaţă nouă, dependentă de Dumnezeu. 

Viaţa cea nouă simte dependenţa şi se manifestă ca un 
nou-născut care, uneori, se face auzit prin tot felul de sunete 
şi într-un mod pe care adulţii nu-1 consideră prea frumos. 
Dumnezeu însă înţelege aceste rugăciuni care, deseori, sunt 
incoerente şi de neînţeles. Pentru inima Sa de Tată, ele sunt 
semnul că viaţa cea nouă este conştientă de dependenţa ei 
şi, potrivit bogăţiei dragostei Sale de Tată, îi dă daruri bune 
celui care se roagă. 

Rugăciunea nu este numai pentru credincioşii 
experimentaţi 

Dacă tinerii în credinţă nu ştiu cum să se roage sau nu ştiu 
dacă rugăciunile lor sunt corecte, oare nu ar fi mai bine să 
mai aştepte? 

Tesalonicenii erau de puţin timp întorşi la Dumnezeu când 
Pavel, în prima sa epistolă, le-a scris: „Rugaţi-vă neîncetat" 
(1 Tesaloniceni 5.17). Mai mult! El, marele apostol, prin a 
cărui predică se întorseseră la Dumnezeu şi care îi iniţia în 
gândurile lui Dumnezeu, cunoştea valoarea rugăciunii şi le 
scria: „Fraţilor, rugaţi-vă pentru noi" (1 Tesaloniceni 5.25). 

Aceasta ne face să recunoaştem valoarea rugăciunii şi 
ne arată clar cât de mult preţuieşte Dumnezeu rugăciunea. 
Oare pot exista părinţi cărora le-ar plăcea ca propriii copii să 
nu le spună nimic şi să nu le ceară nimic pentru simplul fapt 
că nu ştiu să se exprime bine şi, în afară de aceasta, fiindcă 
cer lucruri pe care părinţii oricum nu li le-ar da, pentru 
că ar fi nocive pentru ei? Tot aşa şi Dumnezeu Se bucură 
când nou-născuţii vin cu încredere la El să-I prezinte toate 
greutăţile cu care se confruntă. Este bucuria Sa să le asculte 
rugăciunile şi, chiar dacă dragostea Sa nu le împlineşte de 
fiecare dată, întrucât este nociv pentru ei, totuşi le dă pace 

celor care se roagă. „Nu vă îngrijoraţi de nimic, ci, în orice, 
faceţi cunoscut lui Dumnezeu cererile voastre, prin rugăciune 
şi prin cerere cu mulţumiri; şi pacea lui Dumnezeu, care 
întrece orice înţelegere, va păzi inimile voastre şi gândurile 
voastre în Hristos Isus" (Filipeni 4.6,7). 

Conştienţa ascultării 

Romani 8.31,32 ne spune: „Dacă Dumnezeu este pentru noi, 
cine este împotriva noastră? El, care, în adevăr, nu L-a cruţat 
pe propriul Său Fiu, ci L-a dat pentru noi toţi, cum nu ne va 
dărui, de asemenea, toate împreună cu El?"; iar în Ioan 16.27, 
Domnul Isus spune: „Tatăl însuşi vă iubeşte". 

Dacă Dumnezeul cel atotputernic este de partea noastră şi 
ne iubeşte şi vrea să ne dăruiască toate lucrurile, câtă putere 
are atunci rugăciunea! 

Dar aceasta nu este totul! în Ioan 14.13,14, Domnul Isus ne 
permite să ne rugăm în Numele Său şi ne promite că această 
rugăciune va fi ascultată. în Ioan 16.23 adaugă: „Orice veţi 
cere de la Tatăl în Numele Meu, vă va da". Nu există niciun 
fel de limită, niciun fel de nesiguranţă. 

Aceasta devine clar şi când urmărim, în Scriptură, viaţa 
Domnului Isus. în Psalmul 109.4, Domnul Isus spune că viaţa 
Sa pe acest pământ a fost rugăciunea. Aceasta îl caracteriza. 
El era Om adevărat, iar adevărata umanitate se manifestă 
prin dependenţă faţă de Dumnezeu. Dumnezeu Creatorul 
nu a creat omul ca fiinţă independentă, dar, prin faptul că 
omul vrea să fie independent faţă de Dumnezeu, el devine 
dependent faţă de Satan. 

în Domnul Isus găsim Omul adevărat şi desăvârşit şi de 
aceea vedem şi dependenţa Lui deplină. în Isaia 50, despre 
Dumnezeu, El spune: „El îmi trezeşte dimineaţă după 
dimineaţă, îmi trezeşte urechea, ca să ascult ca un ucenic" 
(ca unul care are nevoie să fie învăţat). Găsim, în Evanghelii, 
viaţa Sa de rugăciune. 

în Evanghelia după Luca, Domnul Isus ne este prezentat 
ca Om adevărat, ca Fiu al Omului. în această evanghelie îl 

vedem pe Domnul Isus rugându-Se de opt ori, uneori chiar 
o noapte întreagă (3.21; 5.16; 6.12; 9.18; 11.1; 22.41; 23.34). De 
şapte ori îl vedem rugându-Se înainte de cruce şi o dată în 
timp ce era pe cruce. Ceea ce este minunat sunt împrejurările 
în care Se ruga; ele sunt pline de învăţături importante 
pentru noi şi ele ne umplu inima de adorare. Nu vreau însă 
să vorbesc acum despre aceasta. Am vrut numai să atrag 
atenţia asupra faptului că Domnul Isus, care Se ruga aşa de 
mult, a putut să spună: „Ştiam că întotdeauna Mă asculţi" 
(Ioan 11.42). Fiecare rugăciune a Sa era ascultată, iar Domnul 
ştia dinainte acest lucru, chiar şi atunci când a fost vorba să 
învieze un mort care de patru zile se afla în mormânt. 

De două ori. Dumnezeu a spus despre El: „Tu eşti Fiul 
Meu Preaiubit, în Tine îmi găsesc plăcerea!" (Luca 3.22; 9.35; 
Matei 17.5) şi, de fiecare dată, în legătură cu rugăciunea 
Domnului Isus. Domnul Isus a spus: „Mâncarea Mea este 
să fac voia Celui care M-a trimis şi să sfârşesc lucrarea Lui" 
(Ioan 4.34) şi „pentru că Eu fac întotdeauna cele plăcute Lui" 
(Ioan 8.29). De aceea a putut Dumnezeu să asculte fiecare 
rugăciune a Sa, pentru că tot ceea ce Se ruga corespundea 
gândurilor Sale şi avea drept ţintă glorificarea Sa. 

De aceea, când ne rugăm în Numele Domnului Isus, 
este sigur că vom fi ascultaţi, pentru că rugăciunea noastră 
va fi înaintea lui Dumnezeu ca şi cum ar veni din partea 
Domnului Isus, iar aceasta va fi, întotdeauna, ascultată. 

Ce înseamnă a te ruga în Numele Domnului Isus? 

După ce am văzut consecinţele pe care le are o asemenea 
rugăciune, este momentul să ne punem şi această întrebare: 
„Ce înseamnă să te rogi în Numele Domnului Isus?". 
Aceasta înseamnă să te rogi lui Dumnezeu în Numele 
Domnului Isus. 

Oare înseamnă să rostim la final: „Te rugăm în Numele 
Domnului Isus", după ce am cerut tot ce am crezut de 
cuviinţă? Deseori se crede şi se face acest lucru, dar aceasta 
nu înseamnă că este şi corect. 


105 


Scrisori către tineri, Heijkoop.indd 105 


03.04.2012 12:38:53 AM 


SCRISORI CĂTRE TINERI 


A te ruga în Numele Domnului Isus înseamnă să te rogi 
în locul Său şi, ca atare, să fii îmbrăcat cu autoritatea şi cu 
drepturile Sale. Tocmai de aceea rugăciunea trebuie să poarte 
caracterul felului în care Se ruga Domnul Isus. 

Dacă cineva s-ar duce la un vânzător de cărţi în numele 
unui om care este cunoscut drept un credincios serios şi i-ar 
cere o Biblie, acesta i-ar da-o fără probleme, dar dacă i-ar cere 
un joc de cărţi sau romane dubioase, nu l-ar crede, pentru că 
vânzătorul, cunoscându-1 pe acel credincios, ştie că el nu ar 
comanda asemenea lucruri şi, prin urmare, cel care le cere 
nu a fost trimis de acel credincios. Aşa este şi cu rugăciunea 
în Numele Domnului Isus: ea trebuie să poarte caracterul 
rugăciunii Domnului Isus însuşi. Aceasta înseamnă pe 
de o parte să fii în totală dependenţă, iar pe de altă parte, 
rugăciunea să aibă ca ţintă glorificarea lui Dumnezeu şi să 
fie în deplină concordanţă cu voia Sa. 

Condiţii pentru ascultarea rugăciunii 

în Ioan 15.7, Domnul spune: „Dacă rămâneţi în Mine şi 
cuvintele Mele rămân în voi, cereţi orice vreţi şi vi se va face". 

Găsim aici cea mai cuprinzătoare siguranţă pe care ne-o 
dă Dumnezeu atunci când ne rugăm pentru ceva. Nu există 
nicio excepţie în această privinţă. Ce poate să existe mai 
mult decât „orice vreţi"? - „cereţi orice vreţi şi vi se va face". 
Dar această asigurare este condiţionată: „Dacă rămâneţi în 
Mine şi cuvintele Mele rămân în voi". Aceasta este condiţia 
să fii, cu siguranţă, ascultat. Dacă rămânem în Domnul Isus, 
vom deveni tot mai asemănători cu El. Dacă rămân în noi 
cuvintele Sale, atunci sentimentele noastre, lucrurile pe care 
le preţuim şi tot ceea ce vrem vor coincide cu sentimentele 
şi cu interesele Sale, cu voia Sa. Şi atunci vom şti că toate 
acestea corespund pe deplin voii lui Dumnezeu. De aceea, 
aceeaşi făgăduinţă ne este dată şi în Ioan 16.23-27: „Pentru că 
voi M-aţi iubit şi aţi crezut că Eu am ieşit de la Dumnezeu". 

în Evrei 11.6 mai avem o condiţie: „Pentru că cine se 
apropie de Dumnezeu trebuie să creadă că El este". „Dar să 

ceară cu credinţă, fără să se îndoiască deloc. Pentru că cine 
se îndoieşte seamănă cu valul mării, dus de vânt şi aruncat 
încoace şi încolo; pentru că, să nu gândească omul acela că va 
primi ceva de la Domnul: este un om nehotărât în gândurile 
sale, nestatornic în toate căile lui" (Iacov 1.6-8). 

Dumnezeu răspunde credinţei. Oare cum ar putea El 
să asculte o rugăciune, dacă cel care se roagă nu are atâta 
încredere în El, încât să creadă că o va împlini? 

în Matei 21.21-23, Domnul spune ceva similar. Acolo însă 
El adaugă că trebuie să existe dovada credinţei. 

Odată, un acrobat a întins o coardă peste Cascada Niagara. 
Mai întâi, pe această coardă, a mers cu o roabă, apoi în roabă 
a pus o păpuşă cât un om. După aceea şi-a întrebat spectatorii 
dacă l-ar crede în stare să ducă în roabă un om viu, iar toţi au 
răspuns afirmativ. Când însă a cerut un voluntar, nimeni nu 
a avut curaj. 

Tot aşa vorbeşte şi Domnul, nu numai despre credinţă, ci 
şi despre dovada pe care o aducem când spunem: „Ridică-te 
şi aruncă-te în mare" (Matei 21.21). 

Piedici în ascultarea rugăciunii 

Oare cum este posibil ca atât de multe rugăciuni să nu fie 
ascultate? Găsim în Scriptură mai multe motive. în Daniel 10 
vedem cum rugăciuni bune în esenţa lor nu sunt împlinite, 
pentru că Satan face tot posibilul să le împiedice împiinirea. 
De fapt nu le poate împiedica, ci doar le poate amâna 
împlinirea imediată, dacă Dumnezeu permite acest lucru. 
Uneori El îl permite, pentru a ne pune la încercare credinţa 
şi stăruinţa. 

Şi la noi pot exista motive pentru care Dumnezeu nu ne 
poate asculta rugăciunile. în Isaia 59.2, lui Israel i se spune: 
„Ci nelegiuirile voastre au făcut o despărţire între voi şi 
Dumnezeul vostru şi păcatele voastre v-au ascuns faţa Lui, ca 
să nu audă". Psalmistul spune: „Dacă aş fi privit nelegiuirea 
în inima mea. Domnul nu m-ar fi auzit" (Psalmul 66.18). 
în 1 Ioan 3.21,22 se spune: „Dacă inima noastră nu ne 

condamnă, avem îndrăzneală la Dumnezeu; şi orice cerem, 
primim de la El, pentru că ţinem poruncile Lui şi practicăm 
cele plăcute înaintea Lui". 

Scriptura ne prezintă diferite lucruri din cauza cărora 
inima noastră ne osândeşte şi rugăciunile noastre nu pot fi 
ascultate. 

în Marcu 11.22 este amintită o altă piedică în ascultarea 
rugăciunii, anume refuzul de a ierta (vezi şi Efeseni 4.32). 
Posibilitatea apropierii noastre de Dumnezeu se bazează pe 
faptul că, în Hristos, Dumnezeu ne-a iertat toate păcatele. 
Oare cum am putea avea libertate, dacă nu am ierta tot ceea 
ce alţii ne-au greşit? 

Iacov spune: „Cereţi şi nu primiţi, pentru că cereţi rău, 
ca să risipiţi în plăcerile voastre" (Iacov 4.3). Dacă îi cerem 
lui Dumnezeu ceva ce ar satisface poftele inimii noastre şi 
dorinţele firii celei vechi, cum ar putea Dumnezeu oare să ne 
dea asemenea lucruri? Dumnezeu urăşte firea cea veche şi a 
judecat-o pe cruce (Romani 8.3). El ne spune să ne socotim 
morţi faţă de păcat (Romani 6.11) şi să omorâm mădularele 
noastre aici pe pământ (Coloseni 3.5-17). „Iar cei ai lui Hristos 
au răstignit carnea împreună cu patimile şi cu poftele ei" 
(Galateni 5.24). Oare a cere astfel de lucruri nu este o dovadă 
că nu au rămas în noi cuvintele Domnului Isus (Ioan 15.7) şi că 
felul nostru de a gândi este total împotriva felului de a gândi 
al Domnului Isus şi împotriva sentimentelor lui Dumnezeu? 

1 Petru 3.1-7 enumeră şi alte motive. Relaţiile în viaţa 
de familie dintre soţ şi soţie, dintre părinţi şi copii pot fi o 
piedică în ascultarea rugăciunilor. Cum putem oare să avem 
îndrăzneală înaintea lui Dumnezeu, dacă nu sunt în ordine 
toate lucrurile din familie şi dacă mai există probleme care 
trebuie rezolvate? 

Rugăciuni după voia Sa 

înainte de toate, trebuie să ne judecăm în lumina lui 
Dumnezeu şi să mărturisim înaintea Domnului ce nu este 
bine, iar dacă este necesar, şi înaintea oamenilor, ca aşa să 

fim curăţiţi, prin judecata de sine. Numai atunci vom avea 
îndrăzneală să venim înaintea lui Dumnezeu. 

Ca să fim siguri că vom primi ceea ce cerem, trebuie să 
ne rugăm potrivit voii Sale. Oare cum ştim care este voia 
Tatălui? El ne-a lăsat, în Cuvântul Său, gândurile Sale şi, 
dacă suntem într-o părtăşie zilnică cu El, vom cunoaşte, 
prin Duhul Sfânt, gândurile Sale. De aceea este de mare 
importanţă o cercetare zilnică a Cuvântului. Oare cum ar 
putea Dumnezeu să împlinească o rugăciune, dacă cerem 
un lucru pe care El ni l-a dat deja? De exemplu: ceri venirea 
Duhului Sfânt peste tine, dar Scriptura arată explicit că El 
a fost dat şi că, acum, locuieşte pe pământ, în adunare, şi, 
personal, în fiecare credincios; sau te rogi pentru eliberarea 
de păcatul care locuieşte în tine, dar El deja a fost judecat în 
Domnul Isus pe cruce (Romani 8.3; 2 Corinteni 5.21). 

Prin Cuvânt şi prin părtăşia zilnică cu Domnul, învăţăm 
să cunoaştem voia lui Dumnezeu. Numai în acest fel îl 
putem ruga potrivit voii Sale, pentru a avea siguranţa că El 
ne va împlini rugăciunile. 

Rugăciuni necontenite 

Este atunci adevărat că se pot ruga numai credincioşii crescuţi, 
adică aceia care au cercetat Cuvântul lui Dumnezeu? 

Din fericire, nu! Oare un părinte i-ar spune copilului lui 
că nu trebuie să-i mai ceară nimic până când nu va fi matur, 
deoarece copilul cere într-un mod precar şi, uneori, chiar 
lucruri imposibile? Nu! Părinţii chiar se bucură atunci când 
copilul vine să le ceară ceva. Pentru ei, aceasta este dovada 
faptului că el este convins că ei îi sunt părinţi, că nu se poate 
descurca singur şi că se bazează pe dragostea şi pe grija 
lor, chiar dacă, de cele mai multe ori, o face inconştient. 
Dumnezeu Tatăl nostru ne ascultă cu multă bucurie glasul 
atunci când ne apropiem de El. Este normal, deoarece suntem 
copiii Lui. Despre Pavel, care se convertise de curând. 
Domnul spune: „Iată, el se roagă", iar tesalonicenilor, tineri 
în credinţă, le scrie: „Rugaţi-vă neîncetat". Acest mare 

apostol, prin ale cărui predici s-au întors la Dumnezeu 
milioane de oameni şi care a primit şi descoperiri deosebite 
prin care Dumnezeu i-a transmis tot planul Său, el, care 
a fost în al treilea cer şi care a auzit cuvinte de nespus 
(2 Corinteni 12.2-4), era atât de convins de puterea rugăciunii 
acestor tineri credincioşi, încât le-a cerut: „Fraţilor, rugaţi-vă 
pentru noi" (1 Tesaloniceni 5.17,25). Cea mai clară dovadă a 
creşterii unui credincios este, fără îndoială, faptul că îşi dă 
seama de importanţa rugăciunii şi că, fără rugăciune, nimic 
nu are nicio valoare. 

Dumnezeu Tatăl nostru ne spune: „Faceţi cunoscut lui 
Dumnezeu cererile voastre, prin rugăciune şi prin cerere cu 
mulţumiri". Chiar dacă îi cerem uneori lucruri nebuneşti, pe 
care dragostea Sa nu ni le poate da, totuşi El ne-a făgăduit 
că „pacea lui Dumnezeu, care întrece orice înţelegere, va 
păzi inimile voastre şi gândurile voastre în Hristos Isus" 
(Filipeni 4.6,7). Să dea Domnul ca şi eu şi voi să reali z ăm 
valoarea rugăciunii şi să facem tot mai des uz de acest 
privilegiu! Cât de fericite vor fi atunci inimile noastre şi ce 
mărturie va fi viaţa noastră! 

Cu salutări din inimă, 

al vostru frate în Domnul Isus, 


H. L. H. 

Dragi prieteni, 

Am vrut, de fapt, să vă scriu despre Cina Domnului, dar 
există ceva care trebuie făcut înainte de aceasta. 

Aceasta este o întrebare importantă. Cuvântul lui 
Dumnezeu spune: „Cine va crede şi va fi botezat va fi 
mântuit" (Marcu 16.16). Deci cine nu este botezat nu este 
mântuit. Găsim aceasta şi în alte locuri din Scriptură. De 
exemplu, aşa scrie în 1 Petru 3.21: „Această imagine, botezul, 
vă mântuieşte şi acum". La aceasta, cu siguranţă, nu v-aţi 
gândit şi pare în contradicţie cu ceea ce v-am scris în primele 
scrisori. Aceasta se întâmplă din cauză că, prin mântuire, 
se înţelege numai „a ajunge în cer" sau „a te pocăi şi a 
primi iertarea păcatelor". Scriptura însă leagă de cuvântul 
„mântuire" şi un alt gând. Acest lucru apare foarte limpede 
în Fapte 2.40: „Salvaţi-vă din generaţia aceasta perversă". 
Aici nu este nicidecum vorba despre a ajunge în cer sau a 
primi iertarea păcatelor. Vezi şi Romani 10.9,10. 

Când este vorba despre „Cum se ajunge în cer?", 
botezul nu are nicio importanţă. Relaţia noastră veşnică 
cu Dumnezeu, poziţia pe care o vom ocupa în veşnicie 
depind de mărturisirea păcatelor înaintea lui Dumnezeu şi 
de credinţa în Domnul Isus. Tâlharul de pe cruce nu a fost 
botezat. Totuşi, Domnul Isus îi spune: „Astăzi vei fi cu Mine 
în rai". Mii de oameni, mai târziu, s-au pocăit pe patul de 
moarte şi au mers la Domnul Isus, fără să fi fost botezaţi. 
Botezul are o importanţă deosebită pentru poziţia noastră pe 
acest pământ. 

Ce înseamnă botez? 

Botezul era, în general, cunoscut la iudei. Prin aşa-numitul 
botez al prozeliţilor, un păgân îşi părăsea poporul şi trecea 
la poporul iudeu. Găsim acest gând şi la Ioan Botezătorul. 
El spunea că judecata era chiar la uşă (Luca 3.7-9,16-20). Cei 
care primeau cuvântul său erau botezaţi şi, prin aceasta, se 
despărţeau de poporul necredincios. Şi Domnul Isus S-a 
lăsat botezat, pentru a se face una cu rămăşiţa credincioasă. 
El a intrat, prin poartă, în curtea oilor (Ioan 10.1-3). 

Găsim acest gând explicit şi la aşa-numitul botez creştin. 

Evanghelia după Matei îl prezintă pe Domnul ca împărat 
al lui Israel. Când i-a trimis pe ucenici să predice (Matei 10.5), 
El le-a spus: „Nu mergeţi pe vreo cale a naţiunilor şi nu 
intraţi în vreo cetate a samaritenilor, ci mergeţi mai degrabă 
la oile pierdute ale casei lui Israel". 

Israel însă şi-a lepădat împăratul. Atunci Domnul a spus 
că „împărăţia cerurilor" nu va fi ridicată în glorie, ci într-o 
formă în care împăratul este absent, iar duşmanul are încă 
puterea de a deveni activ (Matei 13). în acelaşi timp. Domnul 
arată că împărăţia nu se răsfrânge numai asupra lui Israel; 
„ogorul este lumea". „Cel care seamănă sămânţa bună este 
Fiul Omului" (versetele 38 şi 37). După ce Domnul a fost 
lepădat pe deplin şi răstignit. El i-a chemat pe ucenicii Săi 
în Galileea, departe de Ierusalim. Acolo, le-a dat misiunea 
să vestească evanghelia tuturor neamurilor. Toţi aceia care 

primeau evanghelia nu mai trebuiau adăugaţi la Israel, ci 
trebuiau botezaţi în Numele Domnului Isus. Trinitatea a 
fost pe deplin descoperită prin faptul că împărăţia a venit în 
Persoana împăratului. Dar, întrucât Dumnezeu este cunoscut 
pe acest pământ numai prin Domnul Isus, Scriptura ne spune 
deseori ca cei credincioşi să fie botezaţi pentru Numele Său. 

Botezat pentru Domnul Isus cel răstignit 

Din 1 Corinteni 10.2 reiese clar ce înseamnă „botezat pentru". 
Aceasta înseamnă să fii adăugat la cineva, chiar să ajungi în 
poziţia sa. Israeliţii au fost botezaţi în nor şi în mare pentru 
Moise. Tot aşa, şi noi suntem botezaţi pentru Numele 
Domnului Isus (Fapte 19.5). Nu suntem însă botezaţi pentru 
Domnul cel viu, glorificat în cer. Desigur, suntem uniţi cu El. 
Avem părtăşie cu El încă de pe acum şi putem împărtăşi gloria 
Sa în veşnicie cu tot ce a câştigat El prin lucrarea de pe cruce. 

Lumea aceasta însă nu-L cunoaşte ca Cel înviat şi Cel 
glorificat. Ultima dată, ea L-a văzut murind pe cruce şi 
fiind îngropat. Pentru ea. El este Cel care a suferit o moarte 
dispreţuitoare după care a fost îngropat, ea fiind cea care 
l-a omorât. 

Deci tocmai pe Acest dispreţuit L-am primit noi. 
Dumnezeu ne-a făcut cunoscut că numai în Numele Acestui 
lepădat putem găsi mântuire (Fapte 4.11,12). Prin El am 
primit iertarea păcatelor şi viaţa veşnică. Vom împărtăşi cu 
El, pe veci, locul Său în glorie. Dorim, ca atare, să împărtăşim 
cu El şi locul lepădării pe acest pământ. 

Aceasta corespunde gândurilor lui Dumnezeu: „Dacă, 
intr-adevăr, suferim împreună cu El, ca să fim şi glorificaţi 
împreună cu El" (Romani 8.17). 

„Lumea întreagă zace în cel rău" (1 loan 5.19) 

Dumnezeu l-a creat pe Adam în curăţie şi nevinovăţie. 
Dar el nu L-a ascultat pe Dumnezeu, devenind un păcătos. 
Urmaşii săi s-au unit să aibă putere împotriva lui Dumnezeu 
în vederea anihilării blestemului pe care Dumnezeu îl 

rostise pe acest pământ. Cain a ridicat primul oraş. Urmaşii 
săi au fost inventatorii care au făcut viaţa mai confortabilă. 
Apoi oamenii s-au unit ca împreună să devină mari şi 
puternici (Geneza 11.4). în acest fel s-a întemeiat lumea 
ca sistem. Dumnezeu S-a preocupat de această lume. A 
avertizat-o prin Noe. După potop, a dăruit un nou început 
pe un pământ curăţit. 

După ce, din nou, omenirea s-a abătut de la El, 
îndreptându-se spre idolatrie. Dumnezeu l-a ales pe Avraam, 
a vorbit cu el, i-a pus deoparte seminţia faţă de celelalte 
popoare, i-a dat legi şi drepturi, a făcut cu el un legământ şi 
a adus poporul Israel în ţara Sa, ţara lui Emanuel. 

Ştim rezultatul. Şi urmaşii lui Avraam s-au abătut de 
la El, deşi Dumnezeu le vorbise disciplinându-i, dându-le 
judecători, împăraţi sau profeţi. Mai târziu. L-a trimis pe Fiul 
Său. A vrut să le ierte păcatele şi L-a trimis pe Domnul Isus ca 
împăciuitor. „Dumnezeu era în Hristos, împăcând lumea cu 
Sine, nesocotindu-le greşelile lor" (2 Corinteni 5.19). Dar, în 
loc ca lumea să primească mâna întinsă a lui Dumnezeu, L-a 
lepădat pe Domnul Isus. „Nu vrem ca Acesta să împărăţească 
peste noi" (Luca 19.14). Motivul pentru osândirea Sa a fost că 
era Fiul lui Dumnezeu. L-au răstignit şi L-au ucis cu infamie, 
luându-şi asupra lor toată responsabilitatea. 

Toată lumea s-a unit împotriva Domnului, la cruce. 
Irod şi Pilat au devenit prieteni. Marele preot şi cărturarii, 
care formau împreună puterea supremă în ceea ce priveşte 
slujba faţă de Dumnezeu, s-au unit cu romanii, cea mai mare 
putere politică (inscripţia pusă pe cruce era scrisă în cele trei 
limbi de circulaţie ale lumii). în lupta aceasta împotriva lui 
Dumnezeu, toţi erau conduşi de Satan. 

Acolo, la cruce, a fost făcută cunoscut pe deplin starea 
lumii, nu numai a acelora care erau prezenţi acolo, ci şi a 
întregului sistem organizatoric al lumii. Toate mijloacele 
care stăteau la dispoziţia acestui sistem au fost folosite 
împotriva lui Dumnezeu. 

în această situaţie nu mai exista har pentru lumea aceasta. 
După cruce. Dumnezeu nu mai avea nimic de oferit. Nu mai 
rămăsese decât judecata pe care, în curând. Dumnezeu o va 
aplica fără îndurare. Acest lucru ni-1 descrie Apocalipsa în 
capitolele 6-20. 

Dacă Dumnezeu nu a permis ca această judecată să aibă 
încă loc, nu se datorează decât faptului că El vrea să acorde 
har fiecăruia în parte. De aceea. El porunceşte, fiecăruia 
personal, să se pocăiască, spunând: „împăcaţi-vă cu Mine!". 

Crucea lui Hristos 

La cruce. Dumnezeu a privit asupra lumii cu mânie. Cum 
oare ar fi putut fi altfel în faţa dispreţului şi a batjocurii 
arătate de lume Fiului Său? Exista însă pe acest pământ un 
loc la care a privit cu toată plăcerea şi cu toată dragostea. 
Acesta era crucea. Şi a privit spre Acela care era răstignit pe 
ea. Când toată lumea, cu toate aspectele ei, s-a unit pentru 
a fi împotriva Aceluia care era pe cruce. Dumnezeu - după 
cele trei ore de întuneric - n-a lăsat nicio urmă de îndoială 
asupra faptului că era de partea Celui răstignit. 

Iată cum este situaţia pe acest pământ, de la cruce încoace: 
pe de o parte lumea, care L-a omorât pe Hristos şi care nu-L 
cunoaşte altfel decât răstignit şi îngropat; pe de altă parte 
crucea şi aceia uniţi cu ea. Dumnezeu oferă încă harul Său 
fiecăruia în parte. Aceasta însă numai prin Isus. Dumnezeu 
L-a înviat şi L-a făcut Domn şi Hristos (Fapte 2.36). Mântuirea 
şi scăparea de judecată nu sunt posibile decât prin credinţa 
în Cel răstignit şi prin primirea Lui ca Domn. „Dar noi îl 
predicăm pe Hristos răstignit: pentru iudei, poticnire; şi 
pentru naţiuni, nebunie; dar pentru cei chemaţi, şi iudei şi 
greci, Hristos este puterea lui Dumnezeu şi înţelepciunea lui 
Dumnezeu" (1 Corinteni 1.23,24). 

Voi L-aţi primit pe Domnul Isus ca singura cale pe care 
un păcătos se poate apropia de Dumnezeu pentru a primi 
iertarea păcatelor. L-aţi primit însă şi ca Domn al vostru şi 

veţi fi uniţi, pe veci, cu El şi veţi avea parte de consecinţele 
minunate ale lucrării de pe cruce. 

Oare ce înseamnă aceasta pentru viaţa de pe acest 
pământ? Aceasta înseamnă că aţi recunoscut că lumea L-a 
nedreptăţit, răstignindu-L, ba chiar mai mult, că aţi trecut 
din tabăra lumii la Domnul Isus, iar acum aparţineţi familiei 
lui Dumnezeu. 

Aceasta însă trebuie făcută cunoscut şi în public. Nu 
este suficient ca acest lucru să fie făcut numai în inimă. Şi 
în exterior trebuie să fiţi clar separaţi de lumea aceasta. De 
aceea nu a fost suficient ca Israel să stea numai la adăpostul 
sângelui mielului, ci a trebuit să iasă din Egipt; şi doar după 
ce au trecut prin Marea Roşie spune Cuvântul lui Dumnezeu 
că au fost mântuiţi. Am văzut, în 1 Corinteni 10, că trecerea 
prin Marea Roşie este o imagine a botezului. 

Prin botez, trecem, în mod public, de partea Domnului 
Isus, Cel lepădat şi răstignit de lume. Aceasta este 
mărturisirea adevărată a fiecăruia în parte, pentru că, prin el, 
spunem în public că îl recunoaştem pe Domnul Isus ca Cel 
răstignit şi, în faţa lumii, am trecut de partea Lui. „Sau nu 
ştiţi că toţi câţi am fost botezaţi pentru Hristos Isus, am fost 
botezaţi pentru moartea Lui?" (Romani 6.3). 

Din momentul în care am făcut acest pas. Dumnezeu ne 
vede în cârmuirea Sa ca aceia care am trecut din această lume, 
care stă sub judecata Sa, la Mântuitorul care a murit şi care a 
purtat judecata pentru noi. Astfel nu mai există judecată, ci, 
din contră, eliberare de sub puterea păcatului, a lumii, a lui 
Satan şi a legii. De aceea Anania îi spune lui Saul: „Ridică-te 
şi fii botezat şi fii spălat de păcatele tale, chemând Numele 
Lui" (Fapte 22.16). Oare nu îi erau spălate păcatele lui Saul? 
Sigur, în ce priveşte aspectul veşnic al mântuirii. Dacă ar fi 
murit înainte să se boteze, cu siguranţă ar fi ajuns în cer, dar, 
dacă ne referim la cârmuirea lui Dumnezeu pe acest pământ, 
ele nu erau îndepărtate. Văzut din exterior, el aparţinea încă 
lumii acesteia care se află sub judecată. 

De aceea, 1 Petru 3 scrie: „Această imagine, botezul, vă 
salvează şi acum". Aşa cum Noe a trecut prin apele judecăţii, 
din locul judecăţii în locul plăcerii divine (pământul curăţit. 
Geneza 8.21), tot aşa şi noi trecem prin apa botezului care 
vorbeşte despre judecarea lui Dumnezeu la cruce a păcatelor 
şi ajungem la Isus cel mort asupra Căruia ochii lui Dumnezeu 
se odihnesc cu plăcere. De aceea, în Fapte 2.40,41, Petru 
spune: „Salvaţi-vă din generaţia aceasta perversă! Aceia deci 
care au primit Cuvântul lui au fost botezaţi". 

Te întreb încă o dată: „Eşti botezat?". Dacă încă nu eşti 
botezat, atunci, în ceea ce priveşte pământul acesta, nu eşti 
creştin, pentru că nu ai ocupat încă poziţia publică de creştin în 
singurul fel în care Cuvântul lui Dumnezeu o recunoaşte. Aţi 
învăţat să-L cunoaşteţi pe Domnul Isus ca pe Acela de la care, 
prin moartea Sa, aţi primit iertarea păcatelor şi viaţa veşnică şi 
cu care veţi fi uniţi în toată gloria veşnică, iar acum să nu vreţi 
ca şi aici, pe acest pământ, să recunoaşteţi, public, că sunteţi 
uniţi cu El în locul acesta dispreţuit şi urât de lume? 

Bineînţeles, nu am atins toate aspectele botezului prin 
ceea ce am spus până acum. M-am limitat numai la primul 
aspect, dar care este cel mai important. 

Cu salutări din inimă, 
al vostru frate în Domnul Isus, 


H. L. H. 

Cina Domnului 


Dragi prieteni, 

A venit momentul să vă spun câteva lucruri despre Cina 
Domnului. Este remarcabil că cele două mari semne vizibile 
ale creştinismului - botezul şi Cina Domnului - arată unirea 
sau identificarea noastră cu Domnul care a murit. Cum 
am văzut, botezul se referă la poziţia noastră exterioară în 
această lume. De aceea, el este un lucru strict personal. Chiar 
dacă s-ar boteza dintr-o dată 3.000 de suflete, ca în Fapte 2, 
botezul rămâne, pentru fiecare, un lucru personal. în schimb, 
deşi are loc pe acest pământ. Cina Domnului se referă la 
poziţia reală de mădular în Trupul lui Hristos. De aceea, 
trăsătura importantă a Cinei Domnului este comuniunea. 
Dacă o persoană ar lua singură pâine şi vin pentru a sărbători 
Cina Domnului, ar fi în totală contradicţie cu Cuvântul 
lui Dumnezeu. Apostolul Pavel, căruia i s-a încredinţat 
deosebita slujbă de a vesti adevărul cu privire la Adunare 
şi la unitatea ei cu Hristos, spune: „Pentru că Hristos nu 
m-a trimis să botez" (1 Corinteni 1.17), deşi el însuşi a fost 

botezat şi, la rândul său, a botezat pe alţii. în aceeaşi epistolă, 
vorbeşte despre o descoperire deosebită primită de la 
Domnul - Cina - căreia îi dedică două capitole. 

Aspectul personal ocupă un loc important în Scriptură. 
Fiecare om trebuie să se pocăiască, să vină personal la 
Dumnezeu, să creadă în Isus şi în sângele Său şi, tot personal, 
să ocupe (prin botez) locul lepădării cu Domnul cel răstignit. 
Una dintre marile erezii ale Bisericii Catolice este că tăgăduieşte 
aspectul personal şi consideră totul ca fiind o problemă a 
bisericii. Tot o mare erezie este cea a Bisericii Protestante, care 
trece cu vederea faptul că există lucruri comune, considerând 
totul ca fiind individual; fiecare trebuie să lucreze potrivit 
gândurilor sale împreună cu cei care gândesc la fel ca el. 
Scriptura însă leagă mari binecuvântări de ideea de comuniune. 
Faptul că Cina a fost instituită în prezenţa tuturor ucenicilor n-a 
fost o simplă întâmplare, ci aceasta corespundea principiului 
Cinei, a cărei ţintă este să vestească moartea Domnului spre 
amintirea Sa. Aceasta poate să o facă numai cei care fac parte 
din trupul lui Flristos (1 Corinteni 10.16,17). Orice osteneală de 
a sărbători Cina Domnului fără a fi un mădular al trupului lui 
Hristos şi fără a umbla ca atare anulează caracterul acesteia. 
Când a instituit-o. Domnul a vorbit numai la plural, adică S-a 
adresat tuturor ucenicilor. Găsim acest lucru şi în 1 Corinteni 10 
şi 11 şi în unele locuri în care Cina mai este amintită (în afara 
Evangheliilor). 

Instituirea Cinei 

Matei 26, Marcu 14 şi Luca 22 sunt locuri care ne descriu 
Cina Domnului. Din primele două înţelegem că Cina a fost 
instituită după ce Domnul vorbise despre trădarea lui Iuda 
şi după ce acesta ieşise afară. Din Evanghelia după Luca am 
putea crede că Iuda a ieşit afară după Cină, dar trebuie să 
ţinem cont că, în evanghelia Sa, Luca nu vorbeşte respectând 
cronologia, ci un punct de vedere moral. 

Din toate locurile însă se vede că Domnul a instituit Cina 
la sfârşitul sărbătorii Paştelui. Paştele reprezenta amintirea 

mielului jertfit cu mult timp în urmă (Exod 12) pentru a păzi 
poporul de judecata lui Dumnezeu. Acum venise clipa ca 
Mielul cel adevărat de Paşte să fie înjunghiat (1 Corinteni 5.7) 
şi ca sângele Său să fie vărsat pentru mulţi (Matei 26.28). 
Domnul Isus ştia că avea să fie prins în acea noapte şi că 
avea să fie răstignit. Ştia că avea să ne poarte păcatele în 
trupul Său (1 Petru 2.2) şi că avea să fie făcut păcat de către 
Dumnezeu (2 Corinteni 5.21). Ştia că aceasta însemna să fie 
părăsit de Dumnezeu. Ştia preţul deplin pe care trebuia să-l 
plătească pentru mântuirea noastră, iar ce a însemnat aceasta 
pentru El vedem în Ghetsimani, unde diavolul I le pune pe 
toate înaintea ochilor, încercând să-L aducă la neascultare. 

în aceste clipe. Domnul caută comuniune cu prietenii 
Săi. Mai târziu, în Ghetsimani, îi va ruga: „Rămâneţi aici 
şi vegheaţi împreună cu Mine". Şi, când i-a găsit dormind, 
le-a spus: „Aşa, n-aţi fost în stare un singur ceas să 
vegheaţi împreună cu Mine?" (Matei 26.38-40). Deci, „în 
noaptea în care a fost vândut", a instituit Cina Domnului 
(1 Corinteni 11.23). 

Aceasta nu era o noutate pentru ucenici. Ca şi în cazul 
botezului. El lua un obicei deja existent şi îi conferea un sens 
nou, mai profund: îi identifica cu Sine şi cu moartea Sa. în 
Ieremia 16.5-7 vedem că unul dintre obiceiurile iudaice era 
acela de a se ţine o cină de jale pentru cel mort, în amintirea 
căruia se mânca şi se bea. Păstrând acelaşi sens. Dumnezeu 
instituise Paştele în amintirea mielului înjunghiat, a salvării 
minunate de sub judecata lui Dumnezeu şi de sub puterea 
lui Faraon şi a Egiptului, iar toate acestea se aflau pe 
temeiul sângelui vărsat al mielului. în Vechiul Testament 
nu găsim, în timpul sărbătorii Paştelui, niciun pahar. 
Acesta a fost adăugat de Domnul (Luca 22.17). Astfel, după 
ce a completat această imagine, desăvârşind-o, a pus-o 
deoparte (versetul 18). Apoi preia această formă, pentru 
a-i da o nouă semnificaţie. „Acesta este trupul Meu, care se 
dă pentru voi; faceţi aceasta în amintirea Mea! Tot astfel şi 
paharul după cină" (versetele 19 şi 20). 

Semnificaţia Cinei Domnului 

„Faceţi aceasta în amintirea Mea!" Deci ea reprezintă o amintire 
a Domnului, nu a gloriei Sale înainte de a deveni om sau a 
umblării Sale pe acest pământ, nici măcar a morţii Sale de pe 
cruce şi a tot ceea ce a trebuit să sufere acolo. „Pentru că, ori de 
câte ori mâncaţi pâinea aceasta şi beţi paharul, vestiţi moartea 
Domnului" (1 Corinteni 11.26). Simbolurile folosite susţin pe 
deplin aceasta. Pâinea care, potrivit cuvintelor Domnului, 
reprezintă trupul Său, o dă ucenicilor Săi şi numai apoi le dă, 
separat, şi vinul, imagine a sângelui Său. Despărţirea trupului 
de sânge vorbeşte exclusiv despre un Mântuitor mort. 

Da, aceasta este învăţătura despre Cină: este o masă 
comună în amintirea Aceluia care, odată, a murit. 

Cât de fireşti sunt lucrurile care o compun! Oare există 
ceva mai banal decât o pâine care este mâncată zi de zi? Oare 
există ceva mai firesc decât vinul care, în regiunile din sud, 
se bea cum se bea cafeaua sau ceaiul? Dar ce însemnătate 


fgi preţioasă le-a dat Domnul! 




Este cu adevărat o masă. Mâncăm din pâine şi bem din 
vin. Este bine să fim conştienţi de aceasta şi să luăm nu numai 
o firimitură din pâine şi o picătură din vin. Pâinea este o 
simplă pâine, vinul este un simplu vin şi aşa şi rămân. Prin 
mulţumirea care se aduce înainte ca pâinea să fie împărţită, 
ele nu se transformă în altceva. Din 1 Corinteni 11.24 şi 
Luca 22.19 aflăm că binecuvântarea - din Matei 26.26 şi din 
Marcu 14.22 - înseamnă a mulţumi şi a lăuda. Acest lucru este 
recunoscut şi din Efeseni 1.3, unde apostolul îl binecuvântează 
pe Dumnezeu, iar în Matei 14.19, vedem că Domnul a 
binecuvântat. Prin urmare, nimeni nu va îndrăzni să susţină 
că cele 5 pâini şi cei 2 peşti nu au mai rămas pâine şi peşte. 

Acest lucru este foarte important. Aşa ne dăm seama că 
învăţătura catolică a transsubstanţierii (care susţine că prin 
cuvintele preotului care împarte cina, pâinea şi vinul s-ar 
transforma în trupul şi în sângele Domnului) şi învăţătura 
luterană a consubstanţierii (Hristos este prezent trupeşte 
în, cu şi printre) sunt în contradicţie deplină cu Scriptura şi 

au drept consecinţe tăgăduirea lucrării odată împlinite. De 
multe ori. Domnul a folosit imagini cu privire la Sine însuşi. 
El a spus: „Eu sunt uşa oilor", „Eu sunt Păstorul cel bun" 
(Ioan 10). în Ioan 14, El a spus: „Eu sunt calea şi adevărul şi 
viaţa". Este foarte clar că El a folosit imagini. 

Moartea Domnului 

Cine poate înţelege sensul acestor două cuvinte: „Moartea 
Domnului"? El, Domnul, a mers în moarte. Ce dragoste, ce 
har şi îndurare, ce plan al lui Dumnezeu! Prinţul vieţii. Izvorul 
vieţii a murit şi a fost înmormântat! Ce har că a luat întru totul 
locul nostru! El nu numai că a purtat păcatele noastre în trupul 
Său, dar a fost făcut chiar păcat. Câtă mulţumire şi ce adorare 
se trezesc în inima noastră, privindu-L pe Domnul Isus în 
acest fel! Pentru noi a mers în moarte. Dragostea Lui a fost atât 
de mare, încât a vrut să plătească acest preţ pentru mântuirea 
noastră. „Pentru că dragostea este tare ca moartea; gelozia 
este neînduplecată ca Locuinţa morţilor, jarul ei este jar de 
foc, o flacără a Domnului. Ape multe nu pot stinge dragostea, 
nici şuvoaiele n-o îneacă. Chiar dacă cineva ar da toată averea 
casei lui pentru dragoste, ar fi profund dispreţuit" (Cântarea 
Cântărilor 8.6,7). Vezi şi Psalmul 69.1-2. 

Ce ascultare a dovedit El faţă de Dumnezeu! A fost gata 
să moară - şi cu ce fel de moarte! - ca să împlinească voia lui 
Dumnezeu. Ce fel de gândire a avut El, încât S-a smerit până 
la moarte, da, chiar moarte pe cruce! 

De aceea, ca gazdă. Domnul Isus ne invită la masa Lui 
pentru a vesti moartea Sa, în amintirea Sa. Nu, nu mergem 
acolo pentru a primi ceva. Cina nu este un mijloc de har (un 
sacrament 1 ). Scriptura nu vorbeşte nicăieri despre aşa ceva. 
Domnul glorificat ne invită la masa Sa ca să ne amintim de 
moartea Sa pe care a suferit-o acum 2.000 de ani. Acest lucru 


1 în general, Ioan 6 este folosit ca suport pentru afirmaţia că Cina 
este un sacrament. Dar în acest loc nu se vorbeşte despre Cină - care 
nu fusese instituită până atunci. Domnul nu vorbeşte nici despre trup, 

îl vom face şi în veşnicie. în Apocalipsa 5 vedem Mielul, 
„stând ca înjunghiat", în cer, aşa cum odată Domnul a fost pe 
acest pământ. Aşa cum cerul se va umple de mulţumire şi de 
adorare când îl vom privi ca Miel înjunghiat, aşa se întâmplă 
acum, pe pământ, la vestirea morţii Sale. Contemplându-L, 
inimile noastre se încălzesc şi, prin cântări şi prin mulţumiri, 
sunt pline de El, iar din inimile noastre, chiar şi în clipele de 
tăcere, se înalţă admiraţie şi adorare. 

Desigur că numai cei care sunt creştini pot să simtă aceste 
lucruri. Numai aceia care ştiu că păcatele le sunt iertate şi 
că au pace cu Dumnezeu pot ocupa această poziţie. Prin 
participarea lor, ei exprimă faptul că au parte de El şi de 
lucrarea Sa (1 Corinteni 10.16). Nu este oare, în acest loc, 
neliniştea cu privire la păcatele proprii o tăgăduire a lucrării 
Sale desăvârşite prin care El i-a desăvârşit pentru totdeauna 
pe ai Săi? (Evrei 10.14). 

Aici nu are loc exercitarea niciunui dar, ci suntem adunaţi 
tgi numai ca preoţi, pentru a-I aduce jertfe de laudă şi de 

mulţumire, „rodul buzelor care mărturisesc Numele Său" 


nici despre pahar - cu semnificaţia pe care o au la Cină - ci despre 
carnea şi sângele Său, care au o cu totul altă însemnătate. 

Notă. Asupra acestei probleme, pentru o mai bună înţelegere de 
către cititor, dăm următoarea explicaţie: 

Prin expresia „acesta este trupul Meu" (Luca 22.19), dogma înţelege 
sensul literal. Totuşi, verbul „a fi" poate fi întrebuinţat şi cu un alt sens. 
Principalele dicţionare dau cuvântului grecesc „ eimi“ sensul „a însemna", 
„a indica". Acesta este sensul propriu de bază al cuvântului. De aceea el 
este uneori tradus prin „a însemna", „a vrea să zică", „a înţelege" (ca de 
exemplu în Matei 9.13; Fapte 2.12; 10.17). Acolo însă unde este vorba de 
o schimbare, de o metamorfozare, întotdeauna este întrebuinţat cuvântul 
„ginomai". De exemplu, în Ioan 2.9, unde este vorba de transformarea, la 
propriu, a apei în vin, nu este scris „apa care era vin", ci „apa făcută 
vin". Cuvântul întrebuinţat în acest loc este „ginomai". 

în 1 Corinteni 10.17 este scris: „Noi, care suntem mulţi, suntem o 
pâine". Ar însemna oare aceasta că devenim toţi pâine din făină şi grâu? 

Prin urmare, dacă aţi înţeles diferenţa dintre „eimi" (folosit cu sensul 
de „a însemna") şi „ginomai" (folosit pentru a desemna transformarea), 
atunci totul devine foarte clar. 

124 


Scrisori către tineri, Heijkoop.indd 124 


03.04.2012 12:38:54 AM 



CINA DOMNULUI 


(Evrei 13). Aici orice apostol este ca un simplu credincios, 
unul care are o poziţie de conducător în adunare sau altul cu 
un dar deosebit pentru slujbă nu sunt decât simpli adoratori 
între adoratori. 

Aţi auzit şi voi invitaţia Domnului şi i-aţi dat ascultare? 

Când şi cât de des trebuie să sărbătorim Cina? 

în veşnicie îl vom binecuvânta şi îl vom adora pentru 
totdeauna pe Mielul. în primele zile fericite ale adunării, 
ei sărbătoreau zilnic cina (Fapte 2.46). Mai târziu, când 
circumstanţele s-au schimbat şi nu se mai puteau întâlni 
zilnic, îi vedem că o făceau în prima zi a săptămânii. 
Dumnezeu, care vrea să-I cunoaştem voia în toate, ne-a lăsat 
şi acest lucru în Cuvântul Său, ca noi să îl putem cunoaşte. în 
Fapte 20.7 scrie că fraţii erau adunaţi pentru a frânge pâinea. 
Nu erau strânşi laolaltă să-l asculte pe Pavel, deşi era apostol, 
ci erau strânşi cu un alt scop, cu mult mai presus. Totuşi, în 
această strângere laolaltă, lui Pavel i s-a oferit ocazia să şi 
vorbească. Felul în care ne sunt transmise acestea ne lasă să 
înţelegem că era un obicei să se strângă cu acel scop. 

Dacă am înţeles ceva din acest minunat privilegiu şi am 
ocupat locul pentru a împlini slujba şi pentru a vesti moartea 
Domnului până va veni El şi dacă, în plus, am auzit invitaţia 
Domnului nostru iubit, „Fiul lui Dumnezeu care m-a iubit şi 
S-a dat pe Sine însuşi pentru mine", care ne roagă, „să faceţi 
aceasta în amintirea Mea!", oare nu doreşte inima noastră să 
o facă cât mai des? 

Nu este oare „ziua Domnului" cea mai potrivită zi 
pentru aceasta, ziua în care El a înviat şi în care, timp de 
două săptămâni, a venit în mijlocul ucenicilor adunaţi? 
(Ioan 20.19,26). 

Să te cercetezi pe tine însuţi 

Referitor la Cina Domnului, Scriptura ne îndeamnă să ne 
cercetăm pe noi înşine, dar nu pentru a afla dacă suntem 
vrednici să ocupăm acest loc (întrucât fiecare creştin este 

vrednic de aceasta). Să te îndoieşti de aceasta înseamnă să 
pui la îndoială valoarea lucrării Domnului Isus. 

Aici este vorba despre ocuparea acestei poziţii într-un 
mod vrednic. Chiar dacă este adevărat că la Cină este vorba 
de o simplă mâncare - pâine şi vin - totuşi ea este „Masa 
Domnului" şi El este gazda noastră. Pâinea frântă şi vinul 
vărsat sunt semne ale vieţii Sale date şi ale sângelui Său 
vărsat. Trebuie să fim conştienţi de acest lucru când venim 
cu acest scop şi de aceea sunt necesare verificarea şi judecata 
de sine. Tot ce nu este în concordanţă cu acest loc trebuie 
îndepărtat prin judecată de sine. 

Corintenii uitaseră acest lucru. „N-au deosebit" trupul, 
pentru că făceau ca şi cum ar fi fost cina lor proprie. Prin 
urmare. Domnul a trebuit să intervină cu judecată. „De aceea 
sunt mulţi între voi slabi şi bolnavi şi mulţi adorm". Dacă nu 
suntem noi cei care ne gândim la cinstea Domnului, atunci 
El este nevoit să o facă singur. Cât de serios este acest gând! 






Cu salutări din inimă, 
al vostru frate în Domnul Isus, 


H. L. H. 

Dragi prieteni, 

în scrisoarea precedentă am văzut ce spune Cuvântul 
lui Dumnezeu - în Evanghelii şi în 1 Corinteni 11 - despre 
Cina Domnului. Am văzut că este o Cină în amintirea morţii 
Domnului Isus. Doresc să vorbesc acum despre un alt aspect 
al Cinei Domnului: comuniunea. 

în 1 Corinteni, apostolul Pavel dă răspunsuri la mai multe 
întrebări care i-au fost puse. De exemplu, a fost întrebat dacă 
un creştin are voie să mănânce carne de la animale jertfite 
idolilor. La această întrebare, el dă răspuns în capitolul 8 şi 
continuă în capitolul 10. 

în Corint existau credincioşi care erau de părere că un 
idol nu este nimic altceva decât o bucată de lemn sau de 
piatră şi, prin urmare, jertfele aduse lor puteau fi mâncate 
fără nicio problemă. Astfel, considerau că puteau merge 
liniştiţi în templul idolilor să mănânce, întrucât nu există 
decât un singur Dumnezeu şi, prin urmare, nu există idoli; 
considerau că nu este vorba decât de o formă, lipsită de 

vreo semnificaţie şi cu care ar fi putut avea de a face pentru 
a nu fi poticnire pentru cei dintre păgâni. Apostolul ştia 
că un idol nu este nimic. El atenţionează însă că în spatele 
idolilor sunt ascunşi demoni, aşa cum Dumnezeu a spus 
în Deuteronom 32.17. în realitate deci, jertfele sunt aduse 
demonilor. în cazul jertfelor păgâne, ca şi în cazul celor 
iudaice, omul avea părtăşie cu aîtarul pe care jertfea şi de 
pe care lua şi mânca. Poţi să fii părtaş la rău fără să-l fi făcut 
personal. în asemenea cazuri, adevărata înţelepciune te 
învaţă să rămâi deoparte. Să iei parte la anumite lucruri - 
care pe terenul slujirii lui Dumnezeu sunt greşite - sau 
numai să dai impresia că iei parte la ele înseamnă să faci 
abuz de cunoştinţă. N-ar trebui să existe scuza că inima 
n-a luat parte. Acest gând trebuie lepădat întru totul, nu 
numai din motive morale, ci pe temeiul faptului că Hristos 
este prea puţin respectat, iar viclenia lui Satan este prea 
puţin luată în serios. Oare creştinul n-a fost eliberat de sub 
) puterea lui Satan pentru a-I sluji unui Dumnezeu viu şi 

adevărat? Oare n-a fost el răscumpărat cu un preţ pentru 
a-L glorifica pe Dumnezeu? 

Acestea sunt argumentele Duhului Sfânt pentru a 
prezenta Cina dintr-un punct de vedere pe care nu-1 găsim 
în Evanghelii. De fapt, aceste adevăruri nici n-ar fi putut fi 
prezentate în Evanghelii, pentru că Adunarea nici nu exista, 
iar învăţătura despre ea nu fusese încă descoperită. 

Faptul că întâi este abordată această tematică, a 
comuniunii, şi apoi este abordată Cina constituie încă o 
dovadă a importanţei comuniunii (capitolul 11). 

Ordinea cronologică în care Scriptura tratează aceste 
adevăruri este de mare importanţă. Dacă nu cunoşti 
învăţătura din 1 Corinteni 10.15-22, este imposibil să iei Cina 
intr-un mod adecvat. 

Părtăşia cu sângele şi cu trupul lui Hristos 

„Vorbesc ca unora cu judecată: judecaţi voi ce spun. Paharul 
binecuvântării, pe care îl binecuvântăm, nu este el comuniune 

cu sângele lui Hristos? Pâinea, pe care o frângem, nu este ea 
comuniune cu trupul lui Hristos?" (1 Corinteni 10.15,16). 

Scriptura apelează în primul rând la înţelegerea noastră 
spirituală. Am primit viaţa cea nouă şi ungerea de la Cel sfânt 
(1 Ioan 2.20): Duhul Sfânt care ne va călăuzi în tot adevărul 
(Ioan 16.13; 1 Corinteni 2.9-15). Cuvântul lui Dumnezeu 
presupune că fiecare credincios acţionează cu înţelepciune, 
că ştie ce face. Când un creştin face ceea ce nu înţelege sau 
acţionează dintr-o pornire oarbă, este în totală contradicţie 
cu duhul creştinismului. 

Fiecare care ia parte la Cină declară, prin aceasta, că ia 
parte la ceea ce reprezintă pâinea şi vinul: adică la trupul 
şi la sângele Domnului Isus. Aceasta însă nu este totul. în 
acelaşi timp, el este în comuniune cu toţi aceia care posedă, 
la rândul lor, aceleaşi lucruri. în aceste versete, comuniunea 
înseamnă a avea parte, deci a fi părtaşi la aceleaşi drepturi şi 
obligaţii în această privinţă. 

Sângele şi trupul sunt despărţite unul de celălalt. Aici 
ne este prezentat un Mântuitor mort. în acest loc, mai întâi 
este amintit sângele, abătându-se de la ordinea cronologică a 
sărbătoririi Cinei, iar aceasta este aşa, deoarece sângele este 
temelia a tot ceea ce avem. 

Există deci o comuniune a oamenilor care au parte de un 
Mântuitor mort. Ei au parte de sângele Său. Ce privilegiu! Noi 
suntem spălaţi în sângele Său (Apocalipsa 1.5), răscumpăraţi 
(Efeseni 1.7; 1 Petru 1.19), îndreptăţiţi (Romani 5.9), 
sfinţiţi (Evrei 13.12), răscumpăraţi pentru Dumnezeu 
(Apocalipsa 5.9) şi apropiaţi prin sângele Său (Efeseni 2.13). 
Sângele Său ne curăţeşte de orice păcat (1 Ioan 1.7), prin 
sângele Său avem îndrăzneală să intrăm în Locul Preasfânt 
(Evrei 10.19) şi prin sângele Fiului Său, Dumnezeu Şi-a 
câştigat Adunarea (Fapte 20.28). 

Sintagma „Trupul lui Hristos" se găseşte în 
1 Corinteni 10.16; 12.27 şi în Efeseni 4.12 ca expresia pentru 
a desemna Adunarea. O găsim apoi în Romani 7.4 şi în 
Evrei 10.10. Aceste două locuri se referă la faptul că am murit 

împreună cu Hristos şi că, pe cruce, omul după carne şi-a 
găsit sfârşitul. Tot ceea ce eram din fire şi-a găsit sfârşitul în 
moartea lui Hristos, aşa cum se şi spune în Coloseni 1.21,22: 
„Pe voi, care odinioară eraţi străini şi vrăjmaşi în gândire, 
prin lucrări rele, acum dar v-a împăcat în trupul cărnii Lui, 
prin moarte". 

Prin urmare, este vorba de o comuniune a oamenilor care 
au parte de consecinţele slăvite ale lucrării Domnului Isus, 
dar care au şi murit cu Hristos şi care, acum, sunt uniţi ca 
oameni noi. Deşi această comuniune are loc pe acest pământ, 
totuşi omul cel vechi şi tot ce-i aparţine lui nu-şi are locul. 

Adunarea, imagine a trupului lui Hristos 

„Pentru că noi, cei mulţi, suntem o singură pâine, un singur 
trup, pentru că toţi luăm parte dintr-o singură pâine" 
(1 Corinteni 10.17) sau, cu alte cuvinte, „pentru că pâinea 
este una, iar noi, cei mulţi, un trup, pentru că toţi facem parte 
din aceeaşi pâine". 

Regăsim aici ceea ce am văzut în versetul 16. Toţi cei 
care au parte de sângele Domnului Isus şi de trupul Său dat 
pentru noi formează o comuniune, un trup. Nu găsim tratată 
mai amănunţit învăţătura despre singurul Trup, pentru 
că subiectul acestui pasaj este comuniunea şi caracterul ei 
exclusiv. (1 Corinteni 12, Epistola către Efeseni, precum şi 
alte locuri tratează învăţătura despre unicul trup.) 

în 1 Corinteni 12.13 ni se arată cum s-a format această 
comuniune. Temelia ei este lucrarea împlinită de Domnul 
Isus la cruce. Ea este însă formată prin botezul cu Duhul 
Sfânt. Scriptura ne spune foarte clar când a avut loc aceasta. 
Ioan Botezătorul vestise că Domnul Isus va boteza cu Duhul 
Sfânt. în Fapte 1.4,5, Domnul Isus le-a spus apostolilor că nu 
după multe zile vor primi acest botez, anume când va fi dat 
Duhul Sfânt. 

Scriptura vorbeşte despre Adunare ca trup al lui Hristos 
în două feluri. Uneori, ea vorbeşte despre existenţa ei 
potrivit planului lui Dumnezeu, deci aşa cum, odată, va fi 

în cer (Efeseni 1.22). în această privinţă, ea este formată din 
toţi credincioşii, care atunci au fost botezaţi cu Duhul Sfânt 
(Fapte 2.47) şi care, ulterior, au fost şi vor fi adăugaţi până în 
clipa în care va fi răpită în slavă. în acest moment, pentru o 
singură clipă pe acest pământ. Adunarea va avea numărul 
ei complet. Morţii în Hristos vor învia, iar noi, cei vii, vom fi 
preschimbaţi. Dar acest lucru nu durează decât o clipă. Vezi 
1 Tesaloniceni 4.15-17 şi 1 Corinteni 15.51-54. în general, 
ori de câte ori este vorba despre responsabilitatea noastră, 
despre umblarea noastră pe acest pământ. Scriptura vede 
Adunarea ca un întreg format din toţi cei care sunt în viaţă. 
Aceia care au adormit în Domnul nu mai au nevoie să fie 
îndemnaţi. Ei nu mai sunt pe acest pământ. 

Acest caracter al Trupului lui Hristos - cel al 
responsabilităţii - îl găsim foarte clar prezentat în 
1 Corinteni 12.27. Corintenilor li se spune: „Sunteţi trup al 
lui Hristos şi mădulare ale Sale fiecare în parte". Am putea, 
de aici, concluziona că cei credincioşi ar forma, în fiecare 
localitate. Trupul lui Hristos. Astfel ar exista atâtea Trupuri 
ale lui Hristos câte localităţi cu credincioşi ar fi. Din ceea ce 
am văzut însă în 1 Corinteni 10.16,17 reiese clar că nu poate 
fi aşa. Acest lucru devine foarte clar şi din versetul 28. Când 
se vorbeşte despre daruri date de Dumnezeu Adunării, 
observăm că primii sunt numiţi apostolii, şi ştim că ei nu 
erau în Corint. Adunarea lui Dumnezeu din Corint nu era 
altceva decât o expresie locală a unicului trup, adică ceea ce 
era vizibil din Adunare, din trupul lui Hristos. Să revenim 
pentru un moment la 1 Corinteni 10.16. 

Cina este expresie a unităţii trupului lui Hristos 

Am văzut că unitatea trupului s-a format prin botezul cu 
Duhul Sfânt, şi nu prin faptul că cineva ia parte la Cină. 
Dacă ar fi altfel, atunci numai aceia care iau parte la Cina 
Domnului ar forma Adunarea. Aceasta însă ar fi în totală 
contradicţie cu întreaga învăţătură a Scripturii; de altfel, 
versetul nostru nici nu spune aşa ceva. Aşa cum Domnul 

Isus, când le-a dat pâinea, a spus: „Acesta este trupul Meu", 
dând prin aceasta un semn vizibil al trupului pe care avea 
să-L dea, tot aşa. Scriptura adaugă aici că pâinea şi vinul 
sunt semne vizibile, expresie a trupului ascuns al lui Hristos, 
al Adunării. Fiecare care bea din vin şi mănâncă din pâine îşi 
exprimă apartenenţa la aceia care au parte de consecinţele 
minunate ale vărsării sângelui Său şi ale morţii Sale. El este 
un mădular al trupului lui Hristos. 

Referitor la Cină, Scriptura ne învaţă aici ce suntem, iar în 
capitolul 11 şi în Evanghelii, ce şi cum trebuie să facem. 

Prin urmare, nu sărbătorim Cina pentru noi personal, ci 
în comuniune, ca mădulare ale trupului. Peste tot se spune 
„noi", deşi, în context, este vorba despre „eu". Prin frângerea 
pâinii exprimăm unitatea cu celelalte mădulare ale trupului 
lui Hristos. Este foarte clar că toate mădularele sărbătoresc 
Cina, dar numai ele. Acolo unde necredincioşilor li se permite 
să ia parte, adică celor despre care nu suntem convinşi că sunt 
mădulare ale trupului lui Hristos, nu mai este vorba despre (iţ) 

Cina Domnului, ci despre cina unui grup de oameni care 
şi-au instituit o cină proprie. Tot o astfel de situaţie este şi în 
cazul unui grup care nu permite unor credincioşi să ia parte, 
adică unora care aparţin trupului lui Hristos şi despre care nu 
putem spune nimic rău - adică lucruri pe care Domnul însuşi 
le numeşte piedici (o umblare rea, învăţături rătăcite, legături 
cu lucruri rele). în clipa în care sunt puse şi alte condiţii - de 
exemplu necesitatea unei concordanţe în anumite învăţături 
care nu sunt de bază - faci din Cină o cină proprie şi tăgăduieşti 
caracterul Cinei Domnului, aşa cum îl cunoaşte Scriptura. 

Unei astfel de porniri, însăşi Scriptura i se opune, căci 
ea arată cu toată claritatea caracterul Cinei Domnului. Ea 
reprezintă părtăşia Domnului cu cei care sunt ai Săi. Toţi cei 
care au comuniune cu El au murit cu Hristos. Sunt oameni 
noi, care au o viaţă nouă - pe care Scriptura o numeşte duh 
(Ioan 3.6) şi în care locuieşte însuşi Duhul Sfânt. „încât, dacă 
este cineva în Hristos, este o creaţie nouă; cele vechi s-au 
dus; iată, toate s-au făcut noi" (2 Corinteni 5.17). 

Vedem astfel că Cina Domnului nu poate fi sărbătorită 
prin firea cea veche. Este Cina care este a Domnului - 
mort şi înviat, dar pe care Dumnezeu L-a făcut „Domn şi 
Hristos" (Fapte 2.36). Domnul cel înviat îi invită pe ai Săi să-I 
fie musafiri şi să serbeze Cina Sa. El este Domnul casei şi, 
prin urmare, şi Singurul care are ceva de spus, adică Acela 
care are toată autoritatea. Oare o cină în care nu I s-ar oferi 
acest loc şi în care totul ar fi condus potrivit gândurilor şi 
pornirilor omeneşti ar mai putea fi Cina Domnului? 

Exclusivitatea Cinei 

Am văzut că singurii care pot lua parte la Cină sunt 
credincioşii adevăraţi. în unele locuri, de exemplul în 
1 Corinteni 5 şi în 2 Ioan, ne sunt prezentate situaţii în care 
oameni, deşi erau cunoscuţi drept credincioşi adevăraţi, au 
fost împiedicaţi să ia parte. în 1 Corinteni 10, Duhul Sfânt 
evidenţiază faptul că relaţiile nesfinte (versetele 18-22) 
reprezintă o piedică absolută în a lua parte, chiar şi atunci 
când, personal, nu ai făcut niciun rău. 

Am văzut că unii fraţi din Corint considerau că idolii 
nu sunt nimic altceva decât o bucată de lemn sau de metal, 
că nu există decât un singur Dumnezeu şi că nu este nicio 
problemă în a mânca jertfe aduse idolilor sau în a lua cina în 
templul idolilor. 

Scriptura arată cu toată fermitatea că asemenea concluzii 
sunt greşite. Adoratorii se individualizează, în general, 
prin modul cum se deosebesc de ceilalţi. Pentru Adunare, 
diferenţierea constă în sângele şi trupul lui Hristos, iar o 
părtăşie cu ceva care îi este împotrivă este de neacceptat. 
Scriptura explică aceasta dând ca exemplu jertfele păgâne şi pe 
cele iudaice. Un israelit de rând avea voie să mănânce numai 
din jertfa de mulţumire (Levitic 3 şi 7). Este vrednic de observat 
că numai această jertfă reprezintă imaginea desăvârşită a Cinei 
şi a slujbei pe care Adunarea o are faţă de Dumnezeu. 

Era o jertfă de bunăvoie; nimeni nu era obligat să o 
aducă. Dar, dacă inima unui israelit era plină de laudă şi de 

mulţumire (Levitic 7.11) şi voia să aducă o jertfă, îi erau date 
indicaţii divine cu privire la ce trebuia să aducă pentru a fi 
plăcut lui Dumnezeu şi, de asemenea, avea indicaţii precise 
cu privire la locul în care avea să o aducă, anume înaintea 
feţei Domnului, la intrarea în Cortul întâlnirii unde locuia 
Dumnezeu şi unde poporul putea să-L întâlnească: la altar. 
Vedem că slujba nu poate fi despărţită de altar, ba mai mult, 
că ea este una cu altarul. Sângele era stropit în jurul altarului 
(Levitic 3.2). Grăsimea cu rărunchii erau jertfite pe altar 
după ce acela care aducea jertfa legănase pieptul ca o jertfă 
de legănare înaintea lui Dumnezeu, iar Dumnezeu numeşte 
aceasta „pâinea Mea" (Numeri 28.2; Levitic 3.5,11,16). 
Preotul care făcea slujba primea spata dreaptă. Aaron şi fiii 
săi primeau pieptul, iar cel care aducea jertfa primea restul 
pe care-1 mânca cu toţi cei curaţi din popor. 

în Levitic 7.18-21 găsim importante precizări pentru 
necurăţie. Carnea jertfei care venise în contact cu ceva 
necurat trebuia arsă. Şi în locul unde aducem noi jertfa poate 
fi ceva necurat prin care jertfa, curată în sine, poate fi întinată 
şi, prin urmare, nu mai poate fi mâncată. Atunci persoanei - 
care este întinată - nu-i mai este permis să mănânce din jertfă 
sau să ia parte la ea. Aceasta este valabil chiar şi pentru cei 
care nu sunt întinaţi, dar care, conştient sau inconştient, au 
avut contact cu necurăţia altora. „Acest suflet trebuie să fie 
nimicit din popor" (după Levitic 7.20). Ce osândă din partea 
lui Dumnezeu este pentru cei care susţin că legătura cu 
învăţătura falsă sau cu răul moral nu întinează, chiar dacă, 
personal, nu ai această învăţătură sau acest rău moral! 

Despre legătura cu altarul găsim şi mai multe precizări. 
Carnea jertfei de mulţumire avea să fie mâncată numai 
în ziua în care era adusă ca jertfă lui Dumnezeu (pe altar) 
(Levitic 7.15-18). Legătura cu altarul nu avea voie să fie 
întreruptă, altfel se pierdea caracterul de jertfă. O jertfă de 
bunăvoie sau jertfa unei promisiuni avea voie să fie mâncată 
şi a doua zi, pentru că, fiind vorba de o dăruire mai mare a 
inimii, legătura cu altarul ţinea mai mult. în Levitic 17 găsim 

interdicţia clară potrivit căreia o jertfă de mulţumire nu se 
aducea decât la cortul întâlnirii, pentru ca sângele să fie 
stropit pe altar, iar grăsimea să fie arsă pe el. Oricine o făcea 
în alt loc trebuia să fie nimicit. 

Găsim în Noul Testament şi mai clar redat acest lucru, 
în Matei 23.19, Domnul Isus spune că altarul este cel care 
sfinţeşte darul. Astfel, înţelegem nu numai că altarul este mai 
important decât darul, dar şi că darul îşi primeşte caracterul 
atunci când este adus în legătură cu altarul. 

Masa Domnului 

Altarul pe care se aducea jertfa de mulţumire este numit, în 
Maleahi 1.7 şi în Ezechiel 41.22, „Masa Domnului". Vedem, 
din amândouă locurile, că „Masa" şi „Altarul" înseamnă 
acelaşi lucru. Expresia „altar" se referă la jertfa care este 
pusă pe el, în timp ce expresia „masa" se referă la mâncarea 
şi la părtăşia care este în legătură cu aceasta. Jertfa de 
mulţumire era o Cină comună a lui Dumnezeu cu poporul 
Său. Dumnezeu îşi primea partea, Aaron şi casa sa (imagine 
despre Hristos şi Adunarea văzute ca familie preoţească) 
îşi primeau partea, iar fiecare din popor, care era curat, îşi 
primea partea. 

Tot aşa găsim şi în Noul Testament. Evrei 13.10 spune: 
„Noi avem un altar de la care n-au dreptul să mănânce cei 
care slujesc în cort" (deci aceia care aparţin iudaismului). 
Şi în 1 Corinteni 10.18-21, cuvintele „masă" şi „altar" sunt 
folosite cu acelaşi sens. 

Duhul Sfânt preia această expresie, pe care El însuşi o 
dăduse în Vechiul Testament altarului jertfei de mulţumire, 
şi o uneşte cu Cina Domnului şi cu caracterul ei de părtăşie. 

Ce expresii: „Masa Domnului", „Cina Domnului"! Este 
Masa Sa la care îi invită pe ai Săi ca să serbeze Cina Sa. 
Bineînţeles, nu se referă la o masă de lemn pe care sunt 
puse pâinea şi vinul. Este Masa Domnului care a murit şi 
a înviat. La ea îi invită pe ai Săi, care au murit împreună cu 
El, ca să mănânce împreună cu El. Este o masă spirituală, în 

casa Sa spirituală, unde îi invită pe ai Săi să vină la El şi să 
fie cu El. Acolo este Cina Sa. 

Mai poate exista vreo îndoială că la Masa Domnului nu 
este decât Unul Singur care are toată autoritatea? Că numai 
Unul singur decide cine poate lua parte la aceasta? Că numai 
Unul este Cel care decide cum să decurgă slujba? Că numai 
Unul singur decide cine să fie folosit în această slujbă? Numai 
Domnul este Cel care decide şi El vrea, prin Duhul Său, să îi 
conducă. Niciun om nu are vreun cuvânt de spus decât dacă 
Domnul vrea să-l folosească. 

Tocmai în această privinţă. Duhul Sfânt vrea să 
evidenţieze caracterul exclusiv al Cinei. Nu poţi lua parte 
şi la Masa Domnului şi la masa demonilor. Dragostea este 
plină de gelozie. Domnul i-a iubit aşa de mult pe ai Săi, încât 
a suferit pentru ei moartea, chiar moartea pe cruce, trecând 
prin judecata lui Dumnezeu. I-a iubit atât de mult, încât 
trăieşte pururea ca să mijlocească pentru ei (Evrei 7.25). îi 
iubeşte aşa de mult, încât le-a pregătit un loc, la Masa Sa, 
unde îi invită să vină şi să serbeze Cina Sa. Nu poate îngădui 
indiferenţă faţă de Sine, faţă de drepturile dragostei Sale şi 
faţă de părtăşia Sa sfântă. I-a răscumpărat de sub puterea 
Satanei, a fost făcut păcat pentru ei, pentru ca omul după 
carne să-şi găsească sfârşitul sub judecata sfântă şi dreaptă a 
lui Dumnezeu. Oare cum le-ar mai putea îngădui celor care 
sunt ai Săi vreo relaţie cu Satan, cu lumea sau cu principiile 
omului firesc? Şi mai ales în locul în care sunt adunaţi pentru 
a-şi aminti de jertfa Sa de pe cruce, de această faptă plină 
de dragoste reprezentată de pâinea frântă şi de vinul turnat: 
„Acesta este trupul Meu care Se dă pentru voi. Acesta este 
sângele Meu care se varsă pentru voi. Faceţi aceasta în 
amintirea Mea". 

Oare ar putea vreo inimă care îl iubeşte pe El să rămână, 
în acest loc, indiferentă faţă de drepturile Sale? Oare ar putea 
să acţioneze fără să-L întrebe, prin rugăciune: „Doamne, ce 
vrei să fac?"; „Unde este locul la care mă inviţi?"; „Unde este 
masa la care să serbez Cina împreună cu Tine?". 

Chiar dacă un copil al lui Dumnezeu ar fi atât de 
nepăsător, totuşi Domnul rămâne Acelaşi. El refuză să aibă 
părtăşie cu aceia care sunt indiferenţi faţă de drepturile Sale. 

„Cine nu este cu Mine este împotriva Mea" (Matei 12.30). 
„Sau îl provocăm pe Domnul la gelozie? Suntem noi mai tari 
decât El?" (1 Corinteni 10.22). 

Luaţi parte la Masa Domnului unde are loc Cina Sa? 

Cu salutări din inimă, 
al vostru frate în Domnul Isus, 


H. L. H. 

Adorarea sau închinarea 


Dragi prieteni, 

După ce, în scrisoarea trecută, am vorbit despre Cină, 
să vorbim acum despre adorare, care, deşi este în strânsă 
legătură cu aceasta, nu este totuşi acelaşi lucru. A sărbători 
Cina în felul în care ni-1 prezintă Scriptura ne conduce spre 
adorare, dar, în sine, acest lucru nu înseamnă adorare. 

Ce este adorarea? O putem defini ca pe o cinstire adusă 
lui Dumnezeu pe temeiul a ceea ce este Dumnezeu şi a ceea 
ce înseamnă El pentru aceia care îl adoră. Cuvântul ebraic 
folosit în Vechiul Testament pentru „adorare" înseamnă „a te 
înclina". Cu acest sens este folosit în Geneza 18.2. Cuvântul 
grecesc „proskiineo" include, în acelaşi timp, respect şi faţă de 
Dumnezeu şi faţă de oameni. 

Este de la sine înţeles că este obligaţia fiecărei făpturi 
înzestrate cu intelect să-L adore pe Dumnezeu. îngerii îl 
adoră (Neemia 9.6). Sfinţii Săi îl adoră. în evanghelia veşnică, 
oamenii sunt invitaţi să-I aducă cinste lui Dumnezeu şi 
să-L adore (Apocalipsa 14.6,7). în curând, tot ce este pe 

acest pământ îl va adora (Ţefania 2.11; Zaharia 14.16; 
Psalmul 86.9). 

în timp ce îngerii lui Dumnezeu îl cinstesc cu adevărat, 
întrucât ştiu Cine este, unii oameni, nenăscuţi din nou, îl 
adoră pentru simplul motiv că au avut parte de puterea şi de 
judecăţile Lui, iar alţii numai pentru că vor să savureze viaţa 
sub domnia Domnului Isus. Dumnezeu însă nu aşteaptă 
numai o adorare exterioară. El doreşte adorarea inimilor, 
cinstirea care se naşte din sentimentele de dragoste ale 
oamenilor faţă de Dumnezeu. 

El însuşi a vorbit despre aceasta, iar Cuvântul Său ne 
învaţă caracterul, puterea şi locul adevărat al închinării. în 
Ioan 4, Domnul vorbeşte despre aceasta în cuvinte simple 
şi clare. 

Locul adevărat al închinării 

Femeia samariteancă îi spune Domnului Isus: „Doamne, 
văd că Tu eşti profet. Părinţii noştri s-au închinat pe muntele 
acesta şi voi spuneţi că în Ierusalim este locul unde trebuie 
să se închine oamenii" (Ioan 4.19). 

Câţi nu se ghidează şi astăzi după părerea oamenilor! 
„Voi spuneţi." Femeia nu face niciun fel de referire la voia 
lui Dumnezeu. Nici măcar nu-i trece prin gând să întrebe 
dacă Domnul Şi-a făcut cunoscută voia şi dacă nu Şi-a ales 
vreun loc pentru aceasta. Oare nu arătase explicit spre 
Ierusalim? David a învăţat aceasta când Dumnezeu a primit 
jertfa pe aria lui Ornan (1 Cronici 21.28). Solomon cunoştea 
şi el alegerea lui Dumnezeu când a început să construiască 
templul (2 Cronici 3.1). După ce finali z ase construcţia. 
Dumnezeu l-a asigurat că a lucrat corect şi că Numele Său va 
locui pe veci acolo (2 Cronici 7.16). 

Este clar că femeia nu cunoştea ce spune Cuvântul în 
această privinţă. Dar oare a cui era greşeala că era aşa de 
neştiutoare? Poate faptul că era samariteancă din naştere îi 
explică neştiinţa. Aceasta însă nu constituie o scuză, pentru 
că avea pretenţia că se află în legătură cu Dumnezeul lui 

Iacov, dar nici nu ştia, nici nu cerceta dacă Dumnezeul lui 
Iacov îşi descoperise gândurile cu privire la aceste lucruri. 

Nu putea să facă referire decât la ceea ce făcuseră 
„părinţii noştri". Secole de-a rândul, templul de pe muntele 
Garizim a fost punctul central al închinării samaritenilor. 
Acestea însă nu pot îndreptăţi existenţa templului ca loc 
adevărat de închinare. Bineînţeles că femeia umbla pe 
urmele părinţilor ei, atâta vreme cât se închina ca şi ei. 
Rămâne totuşi întrebarea: „Este oare acesta locul ales 
de Dumnezeu ca poporul să se apropie de El să-I aducă 
închinare?". Un singur citat din Scriptură distruge toată 
logica ei, toate argumentele şi toate sentimentele: „Aşa 
vorbeşte Domnul". Ba chiar mai mult: presupunând că nu 
ştia nimic despre descoperirea cu privire la Ierusalim, oare 
ar fi trebuit Dumnezeu să-i primească închinarea adusă din 
neştiinţă pe muntele Garizim? Fără îndoială că existau mulţi 
samariteni care erau sincer convinşi că se închinau în mod 
corect. Dar oare din acest motiv o astfel de închinare ar fi 
trebuit să-I fie plăcută lui Dumnezeu? Oare este conştiinţa 
omului mai presus de cuvintele lui Dumnezeu? în niciun 
caz! De aceea. Domnul Isus respinge pretenţia samaritenilor, 
„voi vă închinaţi la ce nu cunoaşteţi; noi ne închinăm la ce 
ştim, pentru că mântuirea este de la iudei" (versetul 22). 

Vedem că aici ne sunt prezentate trei lucruri: 

1. Este periculos, ba chiar este rău în sine, ca un adevăr 
despre care Domnul ne-a descoperit gândurile Sale într-un 
mod foarte clar să fie transformat într-un lucru în care şi 
omul ar putea avea ceva de spus. 

2. A-L adora pe Dumnezeu aşa cum au făcut-o părinţii 
noştri nu constituie niciun fel de certitudine că este şi corect. 

3. A face ceva având o conştiinţă bună nu reprezintă un 
motiv ca Dumnezeu să primească. în cazul în care, într-o 
privinţă, se ivesc întrebări, singurul lucru care contează 
este ceea ce a spus Dumnezeu. Este obligaţia poporului lui 
Dumnezeu să-şi potrivească gândurile după cele ale lui 
Dumnezeu. „Şi dacă va păcătui cineva şi va face împotriva 

vreuneia dintre toate poruncile Domnului lucruri care 
nu trebuie făcute şi nu ştie, tot este vinovat şi îşi va purta 
nelegiuirea" (Levitic 5.17). 

Domnul nu vorbeşte mai departe despre Ierusalim. El 
prezintă clar adevărul, pentru ca, mai apoi, să reveleze un 
lucru absolut nou. 

Sub lege. Ierusalimul era, pe temeiul autorităţii divine, 
locul închinării. Acum însă. Fiul lui Dumnezeu venise pe 
acest pământ. „El, care S-a arătat în carne" (1 Timotei 3.16). 
„Nimeni nu L-a văzut vreodată pe Dumnezeu; singurul 
Fiu, care este în sânul Tatălui, Acela L-a făcut cunoscut" 
(Ioan 1.18). „Nimeni nu cunoaşte deplin pe Fiul, în afară 
de Tatăl; nici pe Tatăl nu-L cunoaşte deplin cineva, în 
afară de Fiul şi de acela căruia vrea Fiul să i-L descopere" 
(Matei 11.27). Oare să nu aibă acestea niciun fel de influenţă 
asupra oamenilor în privinţa adorării lui Dumnezeu? Oare 
adorarea nu se bazează pe cunoaşterea lui Dumnezeu? 

Esenţialul creştinismului 

în Ioan 4.10, Domnul prezintă, în puţine cuvinte, semnul de 
recunoaştere a timpului care va veni: vremea Adunării. 

„Dacă ai fi cunoscut tu darul lui Dumnezeu şi Cine este 
Cel care zice: «Dă-mi să beau!», tu ai fi cerut de la El şi ţi-ar 
fi dat apă vie". 

„Darul lui Dumnezeu!" - găsim în această expresie 
deplina descoperire a lui Dumnezeu. Sub lege. Dumnezeu nu 
era cunoscut ca Cel care dă. El era Acela care cerea! El cerea 
ca oamenii să-I slujească şi, în schimbul ascultării poruncilor 
Sale, El le dădea binecuvântarea. Locuia în întunericul de 
nepătruns (Deuteronom 4.11; 5.22,23; Psalmul 18.1-12). El 
nu Se descoperea, ci, de fapt. Se ascundea, iar aceasta nu era 
aşa din cauză că legea ar fi fost rea; ea era sfântă, dreaptă 
şi bună! Omul însă era un păcătos. Cu cât se insista mai 
mult asupra cererilor drepte ale legii, cu atât mai vizibile 
deveneau păcatele omului. Dacă ar fi adevărat ce susţin 
unii teologi - că legea ar fi imaginea lui Dumnezeu - atunci 

omul ar fi pierdut, fără nicio speranţă. Aceasta însă nu este 
adevărat. Legea - deşi era dată de Dumnezeu, nu era însuşi 
Dumnezeu şi nici imaginea lui Dumnezeu. Ea nu este altceva 
decât etalonul moral de comportare a omului păcătos faţă de 
Dumnezeu. 

Dumnezeu este lumină. Dumnezeu este dragoste. Când 
omul se află în strâmtorarea cea mai mare, atunci Dumnezeu 
dă cu toată libertatea şi pe deplin. El, care L-a descoperit în 
toată plinătatea pe Dumnezeu pe acest pământ, spune: „Este 
mai ferice să dai decât să primeşti" (Fapte 20.35). Sub lege. 
Dumnezeu ar fi fost Cel care primeşte (dacă legea ar fi fost 
respectată). în Evanghelii însă, întotdeauna El este Cel care 
dă. Ba chiar mai mult: a dat cel mai bun lucru pe care l-a 
avut acelora care nu meritau decât pierzare veşnică! 

Aceasta a fost posibil numai prin gloria şi smerirea Fiului 
lui Dumnezeu venit pe acest pământ şi care a suferit foarte 
mult pentru cei păcătoşi. Femeia nu-L cunoştea. Vedea în El 
un simplu iudeu amabil. Nu s-a gândit nici măcar o clipă că 
El ar fi Domnul însuşi. Dumnezeul cerului şi al pământului. 
Unicul născut din sânul Tatălui. Dacă ar fi bănuit ceva din 
aceasta, I-ar fi cerut apă vie, iar El i-ar fi dat-o. Potrivit lui 
Ioan 7.39, „apa vie" este o imagine a Duhului Sfânt care 
locuieşte în cei credincioşi. 

Vedem deci aici harul lui Dumnezeu ca izvor din care iese 
totul, apoi gloria Persoanei Fiului şi prezenţa Sa în smerenie 
între oameni pe acest pământ. 

în final îl vedem pe Fiul însuşi care, aflat în glorie, le dă 
apă vie - Duhul Sfânt - sufletelor însetate. Aceste lucruri 
formează temelia necesară pentru o adorare creştină. 

Tatăl caută închinători 

„Să-L adori pe Tatăl" - aceasta a fost ceva absolut nou pentru 
femeia samariteancă! Israel era fiul lui Dumnezeu, întâiul 
Său născut (Exod 4.22), copii ai Domnului Dumnezeului 
lor (Deuteronom 14.1), „Dumnezeu era Tată al lui Israel, iar 
Efraim era întâiul Său născut" (Ieremia 31.9), dar niciodată 

nu I s-au închinat lui Dumnezeu ca Tată, pentru că „nimeni 
nu-L cunoaşte pe Tatăl deplin, în afară de Fiul şi de acela 
căruia vrea Fiul să i-L descopere" (Matei 11.27). Acesta este 
un element esenţial al adorării creştine: să-L cunoşti pe 
Dumnezeu în relaţia Sa de Tată faţă de poporul Său şi, în 
această calitate, să-L adori. 

Fiecare în parte beneficiază de această descoperire: „Acela 
căruia vrea Fiul să i-L descopere". 

Cine are această cunoaştere o are de la Fiul. „Singurul 
Fiu, care este în sânul Tatălui, Acela L-a făcut cunoscut" 
(Ioan 1.18). După ce a isprăvit lucrarea, i-a adus pe ai Săi 
în relaţia pe care El însuşi o avea cu Tatăl: „Mă sui la Tatăl 
Meu şi Tatăl vostru" (Ioan 20.17). Aceasta este deja partea 
credincioşilor celor mai tineri. Copilaşilor în credinţă, 
apostolul le scrie: „V-am scris, copilaşilor, pentru că L-aţi 
cunoscut pe Tatăl" (1 Ioan 2.14; Ioan 17.2,3). 

Tatăl caută închinători. Ce har! în Israel, fiecare bărbat 
trebuia să meargă de trei ori pe an la Ierusalim să se 
închine. în timpul împărăţiei de 1.000 de ani, toate naţiunile 
pământului vor trebui să meargă anual la Ierusalim să se 
închine. Cine nu o va face va fi pedepsit (Zaharia 14.16-19). 
Tatăl însă caută închinători adevăraţi. Aceştia sunt aceia 
pentru care acest lucru nu este o simplă formă, ci o dorinţă 
a inimii. Oare ce înseamnă pentru noi această „căutare" din 
partea Tatălui? 

închinarea în duh şi în adevăr 

„Dar vine un ceas, şi acum este, când adevăraţii închinători 
se vor închina Tatălui în duh şi în adevăr; pentru că şi Tatăl 
caută astfel de închinători ai Lui. Dumnezeu este Duh şi cei 
care I se închină trebuie să I se închine în duh şi în adevăr" 
(Ioan 4.23,24). 

Găsim aici caracterul închinării creştine. închinarea 
adevărată nu este o slujbă formală, pământească, către 
Dumnezeu, ci este în deplină concordanţă cu ceea ce este 
Dumnezeu, presupunând că Dumnezeu a fost descoperit. 

Niciun necredincios nu se poate închina în acest fel, pentru 
că numai prin naşterea din nou am primit viaţa nouă, pe 
care Scriptura o numeşte „duh". „Ce este născut din carne 
este carne şi ce este născut din Duhul este duh" (Ioan 3.6; 
Romani 8.16). Este o închinare spirituală cu care este 
înzestrat omul cel nou, el fiind în concordanţă cu ceea ce 
este Dumnezeu. Şi credincioşii pot fi nespirituali. Apostolul 
Pavel nu putea vorbi cu corintenii ca unii care erau spirituali, 
întrucât erau carnali. Nu erau „în carne"; aşa fuseseră înainte 
de pocăinţa lor. Dar, deşi erau născuţi din nou, adică aveau 
viaţa cea nouă care este duh, umblau totuşi şi gândeau în 
carne (fireşti), aşa cum gândeşte omul firesc. 

Slujba lui Israel faţă de Dumnezeu era pământească şi 
firească. Ea era exercitată intr-un loc geografic bine stabilit. 
Aveau totul prestabilit până la cel mai mic detaliu, iar omul 
putea aduce, îmbrăcat fiind cu haine scumpe şi acompaniat 
cu muzică minunată, lucrul cel mai preţios pe care pământul 
îl putea oferi. Nimic însă din toate acestea nu era spiritual. 
Preoţilor sau cântăreţilor sau celor care aduceau jertfa nici 
măcar nu le era impusă condiţia să fie născuţi din nou. 

Dumnezeu însuşi dăduse toate acestea, întrucât era slujba 
unui popor pământesc faţă de un Dumnezeu care nu li Se 
descoperise, ci care rămânea ascuns în întuneric. 

Pe cruce. Dumnezeu a terminat-o cu omul firesc. Noi, care 
suntem născuţi din nou, care credem în Domnul Isus, am murit 
cu Elristos (Romani 6.8). Trebuie să umblăm potrivit vieţii celei 
noi pe care Duhul Sfânt, prin naşterea din nou, a turnat-o în 
noi. Duhul Sfânt, Cel care locuieşte în noi, este puterea divină 
care ne face capabili să trăim această viaţă nouă. 

Prin urmare, închinarea noastră trebuie să fie spirituală. 
Aceasta este o necesitate morală de care nu putem scăpa. 
Aşa cum a arătat Domnul Isus în versetul 14, Duhul Sfânt 
este puterea oricărei închinări creştine. 

în deplină concordanţă cu aceasta, nu ne este transmisă, 
pentru închinarea noastră, niciun fel de formă sau de 
ceremonie. Aceasta se remarcă astăzi cu atât mai mult cu 

cât, la israeliţi, totul era prestabilit până la cel mai detaliat 
lucru. Nu cunoaştem nici măcar cuvintele folosite de 
Domnul când a instituit Cina; nu avem nici măcar o cântare 
care să fi fost cântată în zilele apostolilor; nu avem nicio 
carte cu psalmi creştini, pentru că noi trebuie să-I slujim lui 
Dumnezeu prin Duhul Sfânt (Filipeni 3.3). Dacă ne folosim 
de forme vechi-testamentale şi le adaptăm adorării creştine, 
pierdem caracteristica de bază a creştinismului: închinarea 
prin Duhul lui Dumnezeu. 

închinarea nu trebuie însă făcută numai „în duh", ci şi „în 
adevăr". „Ce este adevărul?" a întrebat Pilat. Nu ştia că Cel 
încununat cu spini, pe care îl avea înaintea sa, era Adevărul. 
Adevărul este ceea ce Dumnezeu a descoperit despre Sine, 
iar acesta este Fiul prin care S-a revelat. într-un anumit sens, 
şi Israel s-a închinat „în adevăr", pentru că slujba sa era în 
concordanţă cu revelarea lui Dumnezeu ca Iahve. Acum 
însă Dumnezeu Se revelase pe deplin, pentru că El, care 
fusese descoperit „în carne", a fost pe acest pământ şi, prin 
harul Său de nespus, îl putem cunoaşte. „Şi ştim că Fiul lui 
Dumnezeu a venit şi ne-a dat pricepere, ca să îl cunoaştem 
pe Cel adevărat" (1 Ioan 5.20). 

Există, cu siguranţă, o creştere în cunoaşterea adevărului. 
Duhul lui Dumnezeu lucrează în noi ca să ne conducă în tot 
adevărul. Diferenţele care există însă între credincioşi sunt 
infime în comparaţie cu diferenţa dintre un necredincios şi 
unul întors de curând la Dumnezeu. Omul necredincios este 
cu totul incapabil să-L cunoască pe Dumnezeu. Prin naşterea 
din nou am primit o viaţă care este duh şi prin care am fost 
aduşi în starea de a-L cunoaşte pe Dumnezeu. Este „natura 
divină" (2 Petru 1.4). în această viaţă nouă, cel care lucrează 
este Duhul Sfânt care locuieşte în noi şi care este şi puterea 
divină care aduce această viaţă nouă în legătură cu însuşi 
Dumnezeu (Ioan 4.14). Copilaşilor în Hristos li se spune: 
„Voi aveţi ungerea de la Cel Sfânt" (1 Ioan 2.20,21). 

Numai în acest fel ne putem apropia de Dumnezeu Tatăl 
nostru. Prin puterea Duhului Sfânt care a adus viaţa noastră 

cea nouă în legătură cu însuşi Dumnezeu, îl putem vedea şi 
îl putem savura. Am putea oare să-L vedem pe Dumnezeu 
aşa cum este şi să nu ne umplem de admiraţie şi să nu simţim 
nevoia de a-I spune aceasta? Fiecare copil al lui Dumnezeu 
care nu s-a oprit numai la binecuvântările primite, ci şi-a 
ridicat ochii la însuşi Dăruitorul ştie, din proprie experienţă, 
că acest lucru este posibil. Gloria Tatălui şi a Fiului sunt atât 
de mari, iar inimile noastre sunt mult prea mici pentru a 
cuprinde ceea ce vedem şi cu atât mai puţin suntem în stare 
să exprimăm în cuvinte această glorie. Noi însă ne închinăm 
„în duh", adică închinarea noastră nu se reduce numai la 
cuvinte, ci include şi sentimente spirituale care se înalţă din 
inimile noastre. Mai rămâne întrebarea: 

Unde trebuie să ne închinăm? 

Nu este nicio îndoială că fiecare credincios trebuie să se 
închine în mod personal. Cum am putea oare să privim la 
lucrarea Domnului Isus, la dragostea şi la harul Tatălui, fără 
să-I mulţumim şi să-L binecuvântăm? Toate aceste lucruri le 
posedăm însă împreună cu toţi copiii lui Dumnezeu. Oare 
nu ne conduce aceasta la o închinare comună? 

Şi oare când suntem conduşi mai mult spre adorare, dacă 
nu atunci când suntem adunaţi să vestim moartea Domnului 
Isus, din a Cărui mână primim pâinea frântă şi vinul turnat? 
Atunci îl vedem în desăvârşirea lucrării şi a dragostei Sale. 
Aceeaşi privire spre Mielul înjunghiat ne va conduce să-I 
cântăm şi să-L adorăm şi în cer (Apocalipsa 5). 

Ne strângem pentru a vesti moartea Sa. A sărbători 
Cina nu este, în sine, o slujbă pentru Dumnezeu, iar dacă 
cei care sărbătoresc Cina sunt spirituali, nu pot decât să-I 
mulţumească şi să-L adore. Numai în acest fel sărbătorirea 
Cinei devine o slujbă pentru Dumnezeu. 

Ar putea oare o singură persoană să-I aducă lui 
Dumnezeu o închinare vrednică de El? Până la căderea 
lui în păcat, Adam putea să-I mulţumească lui Dumnezeu 
pentru bunătatea Sa. Acum însă Dumnezeu S-a descoperit 

în Domnul Isus pe deplin. Pentru ca o închinare vrednică de 
El să-I fie adusă de o singură persoană, ar trebui ca nivelul 
ei spiritual să fie aproximativ pe aceeaşi treaptă cu Persoana 
căreia îi aduce închinarea. 

în 1 Corinteni 14 găsim închinarea în legătură cu 
adunarea. Aici aflăm pe ce principiu şi de către cine să fie 
adorat Dumnezeu. Este o completare foarte importantă a 
ceea ce ştim despre voia lui Dumnezeu. Vedem că a cânta, a 
mulţumi şi a binecuvânta au fost părţi ale închinării încă de 
la început. Am văzut, de asemenea, că închinarea nu poate fi 
adusă de o persoană singură, ci trebuie privită în legătură cu 
ordinea şi cu felul lui Dumnezeu de a lucra în adunare. Vezi, 
în special, versetele 12-17. Domnul pune preţ pe o închinare 
înţeleaptă a poporului Său. 

Poporul Său se strânge laolaltă ştiind că Singurul care 
are autoritate în mijlocul lui este Domnul şi că numai El este 
Cel care decide pe cine va folosi. Domnul îşi exercită această 
autoritate prin Duhul Sfânt. Nu este vorba de faptul că un 
om, sau zece, sau douăzeci împlinesc slujba, ci despre faptul 
că Duhul Sfânt trebuie să aibă libertatea să folosească şi să 
poată folosi pe cine vrea El, indiferent dacă este vorba de 
unul, sau de zece, sau de mai mulţi. 

Cunoşti tu personal, din experienţă, această închinare? 
Nu este o chestiune a minţii. Dar, aşa cum am văzut, este 
răspunsul unor inimi care se preocupă cu Tatăl care L-a dat 
pe Singurul Său Fiu să moară pe cruce şi care îl privesc pe 
Mântuitorul, pe Fiul lui Dumnezeu care i-a iubit şi S-a dat pe 
Sine însuşi pentru ei. 

Cu salutări din inimă, 

al vostru frate în Domnul Isus, 


H. L. H. 

Dragi prieteni, 

în viaţa unui creştin trebuie să fie un echilibru între „a 
da" şi „a lua". Trebuie să fie ca un lac de acumulare: printr-o 
parte intră apa, iar prin cealaltă iese. Creştinul care nu face 
altceva decât să primească, fără să dea nimic, va deveni un 
mistic, iar cel care numai dă, fără să primească, va intra în 
faliment spiritual. 

într-una din scrisorile precedente am arătat că orice 
slujbă trebuie să plece „de la picioarele Domnului Isus", 
de acolo de unde îl ascultăm şi unde avem părtăşie cu El. 
Vedem aceasta în cazul închinării pe care i-o aduce Maria. 
La momentul potrivit, ea a ştiut să-I ungă Domnului Isus 
picioarele cu mir de nard curat, pentru că stătuse la picioarele 
Lui, cunoscându-I, prin aceasta. Persoana şi gândurile. Şi pe 
Marta o găsim slujindu-I, dar aceasta numai după ce a primit 
ce a avut nevoie pentru îngrijorarea ei. 

Vedem în aceste două imagini cele două laturi ale 
slujirii creştine. în Maria ne este prezentată latura care I se 

adresează lui Dumnezeu, iar în Marta, cea care li se adresează 
oamenilor. în 1 Petru 2 citim că suntem o „preoţie sfântă", 
„ca să aducem jertfe spirituale bine primite lui Dumnezeu 
prin Isus Hristos". După aceea găsim că suntem şi o „preoţie 
împărătească", „ca să vestim virtuţile Celui care ne-a chemat 
din întuneric la lumina Sa minunată". Cu această a doua 
latură a slujirii dorim să ne preocupăm mai departe. Am 
văzut prima latură când am vorbit despre Cină şi despre 
închinare. 

Un principiu important al Scripturii este că orice slujbă 
trebuie exercitată având însărcinarea din partea Lui şi 
în responsabilitate faţă de El. Un slujitor al Domnului le 
transmite oamenilor un mesaj din partea lui Dumnezeu. 
Vedem că Dumnezeu însuşi îşi cheamă slujitorii şi că le dă 
şi darurile necesare de care au nevoie. în Efeseni 4.7-12 (în 
legătură cu Psalmul 68.18), scrie că Domnul cel înviat a primit 
aceste daruri pe care, ulterior, le dă alor Săi. Toate celelalte 
locuri din Scriptură care tratează aceasta susţin acest lucru. 

El cheamă pe cine vrea 

„Şi S-a suit la munte şi a chemat la Sine pe cine a vrut El. Şi 
au venit la El; şi a rânduit doisprezece ca să fie cu El şi ca să-i 
trimită să predice" (Marcu 3.13,14). în acest pasaj este vorba 
despre chemarea celor doisprezece apostoli. Slujba pe care au 
primit-o ei atunci nu se poate compara cu ceea ce Domnul le 
dă astăzi slujitorilor Săi. Potrivit cu Matei 10, ei trebuiau să le 
predice numai iudeilor. După ce Domnul Isus a fost lepădat 
de Israel şi a împlinit lucrarea de răscumpărare pe cruce, le-a 
dat o nouă slujbă: să meargă în toată lumea (Marcu 16.15). 
Principiile chemării Sale sunt însă identice. 

în Marcu 3.13,14 găsim trei lucruri importante: 

1. Domnul cheamă pe cine vrea; 

2. El cheamă ca ei să fie la El; 

3. El îi trimite să predice. 

Primul este principiul amintit mai sus. Domnul îşi cheamă 
lucrătorii potrivit voii Sale. Lui Ieremia îi spune: „Mai înainte 

de a te întocmi în pântece, te-am cunoscut; şi mai înainte de 
a ieşi tu din pântece, te-am sfinţit şi te-am pus profet pentru 
naţiuni" (Ieremia 1.5). Ioan Botezătorul a fost anunţat de 
îngerul Domnului potrivit aceluiaşi principiu (Luca 1.13-17). 
Şi Pavel scrie despre sine: „Dar, când Dumnezeu, care m-a 
pus deoparte din pântecele mamei mele şi m-a chemat prin 
harul Său, a binevoit să-L descopere pe Fiul Său în mine, ca 
să-L vestesc printre naţiuni..." (Galateni 1.15,16). 

Niciun om, niciun rob al lui Dumnezeu şi cu atât mai puţin 
adunarea nu au de-a face cu chemarea vreunui slujitor al 
Domnului. Domnul Şi-a rezervat acest drept în exclusivitate. 
Dacă citim în Ieremia şi în Epistola către Galateni, vedem 
că pregătirea acestei chemări începe înainte de naştere şi 
continuă până când Domnul exprimă această chemare, după 
pocăinţă. 

Ca să fim la El 

La ce ne cheamă Domnul? Oare imediat după pocăinţa 
noastră ne cheamă la o lucrare mare? El ne cheamă „ca să fim 
la El". O premisă importantă pentru slujirea adevărată este 
să fi fost la Domnul şi să fi fost învăţat de El. între Marcu 3.13 
şi Marcu 6.7 (când Domnul i-a trimis pe ucenici în lucrare) a 
trecut un timp. După ce şi-au împlinit lucrarea pentru care 
fuseseră trimişi. Domnul i-a chemat, din nou, la El. Nicio 
slujbă nu poate, cu adevărat, să fie binecuvântată dacă 
slujitorul nu vine din prezenţa Domnului şi, de asemenea, 
dacă după slujire nu se întoarce din nou la El. Oare facem 
şi noi ca apostolii? „Şi apostolii s-au adunat la Isus şi I-au 
spus toate, atât ce făcuseră, cât şi ce îi învăţaseră pe oameni" 
(Marcu 6.30). Cât de binecuvântat şi de plin de învăţătură a 
fost pentru ei faptul că Domnul i-a luat deoparte! Numai aşa 
putea să vorbească cu ei în linişte despre ceea ce învăţaseră 
şi despre ceea ce făcuseră. Dacă am căuta şi noi mai mult 
aceasta, oare slujirea noastră nu ar fi mai binecuvântată? 

Trupeşte, nu mai putem fi la El, ci doar în duh. în 
Ioan 14.21 scrie: „Cine are poruncile Mele şi le ţine, acela este 

cel care Mă iubeşte; iar cine mă iubeşte pe Mine va fi iubit 
de Tatăl Meu şi Eu îl voi iubi şi Mă voi arăta lui". „Dacă Mă 
iubeşte cineva, va păzi Cuvântul Meu şi Tatăl Meu îl va iubi; 
şi Noi vom veni la el şi vom locui la el" (versetul 23). 

Dragostea faţă de Domnul se dovedeşte prin faptul că 
ţinem poruncile Sale (vezi şi 1 Ioan 5.3). Ce contradicţie este 
când cineva susţine că îl iubeşte pe Domnul, dar umblă în 
totală opoziţie cu poruncile Sale! Versetul 23 merge şi mai 
departe: Dacă cineva îl iubeşte pe Domnul cu adevărat, nu 
aşteaptă să facă doar ceea ce a poruncit Domnul. Pentru un 
astfel de om este suficientă dorinţa Domnului. 

Cine îl iubeşte doreşte să-I fie plăcut Lui. în Noul 
Testament găsim exprimate puţine porunci. Domnul însă, 
în Cuvântul Său, ne descoperă gândurile Sale, aşteptând 
ca ai Săi să acţioneze potrivit lor. Acolo unde Tatăl şi Fiul 
găsesc aceasta. Se duc să locuiască. în acest fel putem să 
fim la El încă de pe acum. Iar aceasta este absolut necesar 
pentru a fi făcuţi capabili pentru slujirea pe care vrea să ne-o 
încredinţeze. 

Trimişi de El 

în Marcu 6.7, Domnul îi trimite pe ucenici. El îi învăţase şi, 
prin urmare, ei erau capabili să înfăptuiască slujba pe care 
le-o încredinţase. Potrivit felului de a gândi al oamenilor, 
nu era aşa. Ei îi considerau pe apostoli „oameni fără carte 
şi neînvăţaţi" (Fapte 4.13) şi, potrivit etalonului lor, ei chiar 
erau aşa. Nu studiaseră teologia vremii. Nu ştiau cum era 
explicată Biblia de diferiţi rabini. Domnul îi chemase direct 
din activităţile lor zilnice şi ei au rămas la El. Acest lucru 
a fost remarcat chiar şi de duşmani (Fapte 4.13). Domnul a 
putut să-i folosească pe apostoli pentru cea mai importantă 
slujbă care exista. Printr-o singură predică a lui Petru, s-au 
pocăit trei mii de oameni. învăţătura şi părtăşia apostolilor 
constituiau temelia lucrării noi pe care Dumnezeu o începea 
în acea zi, anume întemeierea Adunării Dumnezeului celui 
viu (Fapte 2.42). 

Nu am putea spune că nu făcuseră nimic până în acea zi. 
încă din prima zi, de când fuseseră la El, Domnul le dăduse 
ceva de făcut, dar nu erau decât lucrări auxiliare. Aveau 
parte de împotrivire şi de duşmănie din cauza evangheliei 
(Marcu 3). Ei erau cei care vâsleau atunci când Domnul 
traversa marea (Marcu 4.35-41). 

încă din prima zi a pocăinţei noastre. Domnul vrea să ne 
folosească. Există întotdeauna ceva de făcut, dacă vrem să 
facem ceva pentru El. Putem împărţi tractate, putem invita 
oamenii la evanghelizare sau la vestirea Cuvântului, putem 
face slujbe diferite pentru a pregăti aceste ore. Dacă vrem să 
facem ceva. Domnul ne va da de lucru întotdeauna. Aceasta 
presupune însă că suntem gata să facem indiferent ceea ce El 
ne va încredinţa. Nu trebuie însă să ne aşteptăm ca Domnul 
să ne încredinţeze lucrări mari încă de la început. 

în Matei 25, Domnul dă robilor „fiecăruia după puterea 
Lui". Este de luat aminte că nu robii care au primit cinci 
sau doi talanţi nu au făcut nimic, ci acela care a primit 
unul singur. Talantul acestuia a fost luat şi i-a fost dat 
aceluia care avea cei mai mulţi, întrucât lucrase din greu. 
Astfel, el primeşte şi mai mulţi. Cu cât suntem mai harnici 
în lucrurile mici pe care Domnul ni le încredinţează, cu 
atât mai repede ne poate încredinţa lucrări mai mari, dar 
aceasta numai dacă lucrările mici au fost făcute în ascultare 
şi în dependenţă faţă de El. 

într-un loc muntos din America, locuia o slujnică care 
nu fusese la şcoală decât trei luni. Câştiga patru dolari 
pe lună: unul îl dădea pentru întreţinerea localului, unul 
pentru misiune, iar pe ceilalţi doi îi trimitea tatălui ei 
care avea de întreţinut o familie numeroasă. Era cea care 
dădea cel mai mult din tot ţinutul acela. Seara, până târziu 
în noapte, făcea tot felul de munci pentru a-şi întreţine 
copiii. Un slujitor al Domnului a vizitat această localitate 
şi, pentru că nu avea loc de găzduire, ea i-a oferit cămăruţa 
sa. Pe masă era Biblia ei, iar pe fiecare pagină erau o serie 
de însemnări. Cel mai mult însă l-a impresionat remarca 

făcută la Marcu 16.15 „Mergeţi în toată lumea şi predicaţi 
evanghelia la toată creaţia". Lângă acest verset era scris cu 
majuscule: „O, de-aş putea să fac şi eu aceasta!". 

A doua zi a vorbit cu ea despre aceasta, iar ea a început să 
plângă, după care i-a povestit istoria ei. La 14 ani, s-a pocăit, 
într-o zi, întorcându-se acasă, a găsit un pliant pe care scria: 
„Strigătul Chinei după evanghelie". Nimeni nu ştia însă cum 
ajunsese acest pliant la ea, dar, din acel moment, mintea ei a 
început să se preocupe cu aceasta. Timp de zece ani s-a rugat 
Domnului zi de zi s-o trimită acolo, dar apoi şi-a dat seama că 
se înşelase, întrucât Domnul nu dorise s-o facă misionară în 
China, ci să stea în bucătărie. Din clipa aceea a început să se 
roage altfel: „Fă-mă să vreau să fiu misionară în bucătărie". 
La puţin timp după aceea. Domnul i-a ascultat rugăciunea. 
Pe tot parcursul celor zece ani, ea alergase după lucrurile 
mari, deşi nu le desconsiderase nici pe cele mici. O mărturie 
în acest sens erau toate jertfele ei financiare. Dar acum ştia că 
Domnul îi pregătise slujbele mici ca să le împlinească şi, prin 
ele, să aducă, în cercul ei, lumina mărturiei Lui. Abia acum 
Domnul putea s-o folosească pentru o lucrare binecuvântată 
în China. „Cine este credincios în foarte puţin este credincios 
şi în mult" (Luca 16.10). 

Dependenţă de Domnul 

Am văzut că slujitorii Domnului au fost chemaţi de Domnul 
însuşi, potrivit voii Sale şi trimişi chiar de El. Dar aceasta nu 
este totul! Şi slujba în sine trebuie exercitată în dependenţă 
faţă de Domnul. „Sunt deosebiri ale slujbelor, şi acelaşi 
Domn" (1 Corinteni 12.5). Robii din Matei 25 trebuiau să dea 
socoteală înaintea Domnului. în Marcu 6.30, ucenicii veneau 
şi-I spuneau tot ce făcuseră şi învăţaseră. Vezi şi pasajul de la 
1 Corinteni 3.10 până la 4.5. 

Ca să putem corespunde acestei responsabilităţi, am 
primit Duhul Sfânt. Acesta doreşte să ne conducă în toate 
lucrurile, pentru a nu ne lăsa să împlinim voia noastră 
(Galateni 5.17). Aceasta este, în special „în slujbă", absolut 


154 


Scrisori către tineri, Heijkoop.indd 154 



03.04.2012 


SLUJIRE 


necesar. „Cei care slujim prin Duhul lui Dumnezeu ..." 
(Filipeni 3.3; Fapte 16.6-10). „Dar toate acestea le lucrează 
unul şi acelaşi Duh, împărţind fiecăruia în parte" 
(1 Corinteni 12.11). în slujba noastră suntem deci conduşi 
de Duhul Sfânt, dar noi împlinim slujba în dependenţă şi în 
responsabilitate faţă de Domnul. 

Aceasta este de o importanţă deosebită. în primul 
rând, aceasta ne dă o libertate deplină. Când un credincios 
priveşte la sine, nu are niciodată libertatea să facă ceva. El 
vede în el atât de multe slăbiciuni şi greşeli, încât nu va avea 
niciodată curajul să facă ceva. Chiar ştiind foarte bine că a 
primit un dar din partea Domnului şi că a fost chemat de El, 
în sinea lui este conştient că nu va putea niciodată transmite 
o binecuvântare. Niciun păcătos nu s-a întors vreodată la 
Dumnezeu prin puterea vreunui om; cu atât mai puţin un 
credincios poate fi binecuvântat prin cuvinte omeneşti. Cum 
poate şti oare cineva care sunt nevoile omului aceluia căruia 
i se adresează? Dar dacă ne lăsăm folosiţi de Duhul Sfânt, 
urmarea va fi întotdeauna binecuvântare. El este Cel care 
ştie toate nevoile şi ştie şi cum să le împlinească. El este Cel 
care dă acelora pe care îi foloseşte cuvinte spirituale ca să 
transmită lucruri spirituale (1 Corinteni 2.13). 

în acelaşi timp, aceasta implică şi o mare responsabilitate. 
Trebuie deci să ţinem foarte atent cont de cârmuirea Duhului 
Sfânt, ca El să poată să folosească pe cine vrea El, întrucât nu 
există decât Unul singur care are libertatea să ne conducă în 
viaţa de zi cu zi şi în slujirea în adunare. 

Este în deplină contradicţie cu Scriptura şi, de fapt, o 
dispreţuire totală a prezenţei Duhul Sfânt dacă credem că 
noi trebuie să fim cei care decidem cine să facă slujbele în 
adunare. Tot aşa este şi când credem că putem să spunem 
că toţi au dreptul la slujire sau când limităm acest drept 
la una sau la mai multe persoane. Numai Duhul Sfânt are 
dreptul să decidă pe cine să folosească. Aceasta înseamnă că, 
în strângerile noastre laolaltă, este de obligaţia noastră să fim 
pregătiţi să ne lăsăm folosiţi de El, dacă El voieşte aceasta. 

Este limpede că, în strângerile publice. Duhul Sfânt va 
folosi numai acele daruri pe care Domnul însuşi le-a dat 
special pentru slujirea în strângerile respective. în acelaşi 
timp îşi rezervă şi dreptul de a folosi darurile mici, chiar 
dacă şi cele mari sunt prezente. Rugăciunea, mulţumirea sau 
propunerea unor cântări nu sunt daruri. Ceea ce oamenii 
numesc „darul rugăciunii" nu este decât o manifestare a 
cărnii. Pentru rugăciune sau mulţumire. Duhul Sfânt poate 
folosi pe oricine, dacă starea lui spirituală îi permite să-l 
folosească. 

Ce responsabilitate este pentru fiecare dintre noi, fie tineri, 
fie bătrâni, să fim prezenţi în adunare, astfel încât Duhul să 
ne poată folosi, şi, dacă El vrea să ne folosească, noi să ne 
lăsăm folosiţi! 

Cu salutări din inimă, 
al vostru frate în Domnul Isus, 

® H. L. H. ® 


156 


Scrisori către tineri, Heijkoop.indd 156 


03.04.2012 12:38:56 AM 


Locul nostru pe acest pământ 


Dragi prieteni, 

într-una din scrisorile anterioare v-am prezentat locul 
celor credincioşi înaintea lui Dumnezeu. Vreau acum să vă 
atrag atenţia asupra locului nostru pe acest pământ şi vom 
vedea că şi acesta este în legătură cu Hristos, întrucât, aşa cum 
am fost una cu Hristos ca să stăm înaintea lui Dumnezeu, tot 
aşa am fost văzuţi de lume ca fiind identificaţi cu Hristos. Cu 
alte cuvinte, aici jos suntem puşi în locul Său şi aşa stăm în El 
înaintea lui Dumnezeu. Dacă am avea înaintea ochilor noştri 
acest adevăr, ar fi de mare folos pentru noi. 

în ceea ce priveşte poziţia noastră pe acest pământ, există 
două laturi de mare importanţă. Prima se află în legătură 
cu lumea, a doua, în legătură cu „tabăra". Aceasta este 
creştinătatea organizată care, în această dispensaţie, a luat 
locul iudaismului ca reprezentant al lui Dumnezeu. Vezi 
Romani 11 şi Matei 13. 


157 


Scrisori către tineri, Heijkoop.indd 157 



03.04.2012 12:38:56 AM 


SCRISORI CĂTRE TINERI 


Poziţia noastră faţă de lume 

Domnul Isus le spune iudeilor: „Voi sunteţi de jos; Eu 
sunt de sus. Voi sunteţi din lumea aceasta; Eu nu sunt din 
lumea aceasta" (Ioan 8.23). Mai târziu, când îi încredinţează 
Tatălui Său pe ai Săi, El le spune „Ei nu sunt din lume, după 
cum Eu nu sunt din lume" (Ioan 17.16). în versetele 14-19, 
Domnul îi aduce pe ucenicii Săi în locul pe care îl avea faţă 
de lume, după ce, în pasajul precedent (versetele 6-13) îi 
pusese în poziţia pe care El o avea faţă de Tatăl. De aceea 
ocupă ei acum locul Său în lume - ţineţi bine minte aceasta - 
întrucât nici ei nu sunt din lume, aşa cum nici El nu este din 
lume. După ce au fost născuţi din nou, nu mai aparţin lumii 
acesteia. Din clipa aceasta. El le aminteşte deseori că ei, ca şi 
El, vor fi urâţi şi prigoniţi. De aceea, de exemplu, le spune: 
„Dacă vă urăşte lumea, ştiţi că pe Mine M-a urât mai înainte 
decât pe voi. Dacă aţi fi din lume, lumea ar iubi ce este al 
ei; dar, pentru că nu sunteţi din lume, ci Eu v-am ales din 
lume, de aceea vă urăşte lumea. Amintiţi-vă de cuvântul pe 
care vi l-am spus Eu: «Nu este rob mai mare decât stăpânul 
său». Dacă M-au persecutat pe Mine, şi pe voi vă vor 
persecuta; dacă au păzit cuvântul Meu, şi pe al vostru îl vor 
păzi" (Ioan 15.18-20). Apostolul Ioan accentuează diferenţa 
flagrantă dintre credincioşi şi lume şi atunci când spune: 
„Ştim că suntem din Dumnezeu şi că lumea întreagă zace în 
cel rău" (1 Ioan 5.19). 

Fiecare credincios este văzut de Dumnezeu ca mort şi 
înviat cu Hristos (Romani 6; Coloseni 3.1-3). Prin moartea şi 
învierea lui Hristos, el este desăvârşit înaintea lui Dumnezeu 
şi este aşezat în afara acestei lumi, aşa cum şi Israel a fost 
adus, prin Marea Roşie, din Egipt. Credinciosul însă nu mai 
este „din lume", deşi este trimis înapoi în ea (Ioan 17.18), 
ci, fiind în lume, trăieşte pentru Hristos. De aceea Pavel, 
atunci când era activ în lumea aceasta pentru Hristos, putea 
să spună: „Departe de mine să mă laud cu altceva decât cu 
crucea Domnului nostru Isus Hristos, prin care lumea este 
răstignită faţă de mine şi eu faţă de lume!" (Galateni 6.14). în 

crucea lui Hristos, el vedea deja judecată lumea (Ioan 12.31) 
şi, aplicând aceasta asupra lui, se vedea mort pe sine, încât 
era o despărţire deplină între el şi lume, aşa cum numai 
moartea putea să o facă. 

Dacă este să tragem o concluzie, vedem că cel credincios, 
deşi este în lumea aceasta, nu mai este din ea, căci aşa cum 
Hristos nu era din lumea aceasta, nici el nu mai este din 
lumea aceasta. El aparţine unei noi orânduiri. „Dacă este 
cineva în Hristos, este o creaţie nouă" (2 Corinteni 5.17). 
După cum am văzut deja. El este scos complet din ea prin 
moartea şi învierea lui Hristos. De acum încolo, el trebuie 
să se ţină despărţit de ea. Nu mai este demn de el să fie 
asemenea lumii acesteia (Galateni 1.4; Romani 12.2). în duh, 
în obiceiuri, în acţiuni şi în umblare, el trebuie să arate că 
nu mai aparţine lumii acesteia, ba, mai mult, aplicând crucea 
pentru sine, el trebuie să se ţină răstignit faţă de lume, 
iar între doi care au fost judecaţi şi osândiţi nu mai există 
putere de atracţie. în lumea aceasta, un creştin îi ţine locul 
lui Hristos. Aceasta înseamnă că el este în această lume 
pentru Hristos şi asemenea lui Hristos. Deci trebuie să dea 
mărturie despre Hristos şi să umble asemenea lui Hristos 
(Filipeni 2.15; 1 Ioan 2.6). El trebuie să se aştepte să fie tratat 
în lumea aceasta asemenea lui Hristos. Aceasta nu înseamnă 
că ar trebui să fim răstigniţi la propriu, asemenea Lui. Dar, 
atâta vreme cât suntem credincioşi, vom avea parte de 
aceleaşi împotriviri, în lumea aceasta, ca şi El. în funcţie de 
măsura credincioşiei noastre, vom avea parte de prigoniri. 
Astăzi, credincioşii au parte de prea puţină ură din partea 
lumii, iar acest lucru îşi găseşte izvorul în faptul că „nu sunt 
despărţiţi de lume". 

înainte să tratez o altă latură a acestei probleme, nu 
pot omite să vă avertizez cu toată fermitatea că trebuie să 
rupeţi orice legătură cu lumea. Nu este nevoie de multă 
înţelegere pentru a pricepe că duhul lumii şi felul ei de a fi se 
răspândesc foarte rapid în adunarea lui Dumnezeu, iar unii 
chiar se laudă la Masa Domnului cu aceasta. Câtă necinste şi 

159 


Scrisori către tineri, Heijkoop.indd 159 


03.04.2012 12:38:56 AM 


SCRISORI CĂTRE TINERI 


câtă durere îi aducem atunci când suntem adunaţi în acest fel 
ca să vestim moartea Sa! Ce atenţionare este aceasta pentru 
toţi sfinţii să se smerească înaintea lui Dumnezeu şi să-I 
ceară har ca să trăiască mai mult pentru El, ca să fie mai mult 
despărţiţi pentru El, astfel încât lumea să vadă că-I aparţinem 
Lui, Aceluia pe care L-au lepădat şi L-au răstignit! 

Cât de puţini sunt cei dintre noi care au duhul lui Pavel 
care tânjea după comuniunea cu suferinţele Lui, ca să fie 
„făcut asemenea cu moartea Lui", şi care privea la Hristosul 
glorificat, obiectul inimii sale şi ţinta speranţei sale! 

Fie ca Domnul să ne dea tuturor sfinţilor mai multă dăruire 
pentru Domnul, intr-o despărţire deplină faţă de lume! 

Poziţia noastră faţă de „tabără" 

Citim în Epistola către Evrei: „Pentru că trupurile acelor 
animale, al căror sânge este adus de marele preot în locurile 
sfinte, „sunt arse afară din tabără". De aceea şi Isus, ca să 
sfinţească poporul prin propriul Său sânge, a suferit dincolo 
de poartă. Deci să ieşim la El, afară din tabără, purtând ocara 
Lui" (Evrei 13.11-13). 

în acest pasaj ies în evidenţă două lucruri: 

1. sângele jertfelor pentru păcat era adus în locul sfânt; 

2. trupurile animalelor de jertfă erau arse în afara taberei. 

Apostolul arată că aceste două lucruri se regăsesc în 

moartea lui Hristos, ba chiar că El este împlinirea exactă a 
acestor jertfe. 

Vedem însă aici cele două laturi ale unui credincios: poziţia 
sa înaintea lui Dumnezeu în Locul Preasfânt, unde era adus 
sângele, şi apoi locul său pe acest pământ în afara taberei 
unde a suferit Hristos. Cum am spus deja, suntem făcuţi 
una cu Hristos înaintea lui Dumnezeu şi suntem îmbrăcaţi 
cu valoarea pe care Hristos o are în ochii lui Dumnezeu. Pe 
acest pământ suntem făcuţi una cu El în lepădarea şi ruşinea 
pe care le-a suferit. De aceea locul credinciosului este în afara 
„taberei" şi de aceea autorul Epistolei către Evrei ne spune: 
„Deci să ieşim la El, afară din tabără, purtând ocara Lui". 

Se ridică acum întrebarea: „Ce înseamnă tabără?". Din 
pasajul citat reiese că tabăra este iudaismul. Dar oare ce îi 
corespunde în zilele noastre? Iudaismul era de la Dumnezeu 
şi reprezenta, pe acest pământ, mărturia Lui. însă acesta 
a falimentat, iar după ireversibila lepădare a lui Hristos 
şi potrivit predicii apostolului Petru, el a fost înlăturat. 
Creştinismul i-a luat locul (după cum ne învaţă Romani 11). 
Astăzi „tabăra" înseamnă creştinismul organizat, biserica, dar 
numai ca formă, fără Hristos. Veţi ridica atunci întrebarea: 
„De ce suntem îndemnaţi să ieşim afară din «tabără»?". 
Din cauza falimentului ei total ca mărturie a lui Dumnezeu. 
„Cine are urechi să audă ceea ce Duhul spune adunărilor" 
(Apocalipsa 2.11). 

Este siguranţa noastră, dar, în acelaşi timp, şi 
responsabilitatea noastră ca tot ce are pretenţia că este de la 
Dumnezeu să fie verificat cu cuvântul scris al lui Dumnezeu. 
Dacă confruntăm toate confesiunile religioase cu cuvântul, 
constatăm că nu sunt în conformitate cu acesta. De aceea, dacă 
vrea să fie conform Cuvântului lui Dumnezeu, credinciosului 
nu-i rămâne altceva de făcut decât să-şi ocupe locul „în afară", 
despărţit de toate rătăcirile acestor vremuri rele, împreună 
cu toţi aceia care, în ascultare faţă de cuvântul Său, se adună 
simplu în Numele Domnului Isus (Matei 18.20). 

în acest sens. Exod 33 este plin de învăţătură. Când Moise 
a coborât de pe munte (Exod 32), a văzut că întregul popor 
căzuse în idolatrie. După ce s-a întors, ca să mijlocească 
pentru popor, a revenit la ei cu o veste rea. „A luat cortul 
şi l-a întins afară din tabără, departe de tabără şi l-a numit 
cortul întâlnirii. Şi a fost aşa: oricine căuta pe Domnul ieşea 
la cortul întâlnirii, care era afară din tabără" (Exod 33.7). 
în prezenţa poporului decăzut, Moise acţiona în acest fel, 
deoarece cunoştea gândurile lui Dumnezeu. Găsim, în 
această istorisire, o imagine morală pentru timpurile noastre 
şi, ca atare, doresc să v-o recomand ca studiu. 

Sper că v-am scris suficient pentru a înţelege locul 
credinciosului pe acest pământ. Pe de o parte am văzut 

despărţirea de lume, iar pe de altă parte, ieşirea din „tabără". 
Dacă ocupăm acest loc, de primii vom fi urâţi, iar de 
ceilalţi, dispreţuiţi. Atunci când este aşa, devenim mult mai 
asemănători cu Domnul nostru cel binecuvântat. Aceasta 
este numită, în Epistola către Evrei, „ocara Sa". Fie ca de 
prima să nu ne ferim, iar de cea de-a doua, să nu ne ruşinăm! 
Ba chiar mai mult, să ne bucurăm că am fost socotiţi vrednici 
să fim dispreţuiţi pentru Numele Lui! (Fapte 5.41). 

Cu afecţiune în Hristos, 

Edward Dennett 

